
CUVÂNT ÎMPOTRIVA REÎNCARNĂRII 
(METEMPSIHOZĂ) 



Şi precum este oamenilor o dată să moară, 
iar după aceea să fie judecata.,- (Evrei 9, 27) 

Cea mai mare nebunie, păgânătate şi rătăcire 
de la adevăr este aceea de a crede cineva că sufletul 
omului după moarte intră în ^alte trupuri de 
dobitoace, de fiare, de păsări etc. în toată învăţătura 
dumnezeieştilor Scripturi, a Evangheliei lui Hristos, 
în învăţăturile Sfinţilor Apostoli şi ale Sfinţilor 
Părinţi, nu găsim vreo mărturie despre această 
rătăcită şi spurcată învăţătură. 

Mântuitorul nostru Iisus Hristos, în 
dumnezeiasca Sa Evanghelie, ne arată unde merg 
sufletele oamenilor după moarte, zicând: Şi a murit 
săracul şi a fost dus de îngeri în sânul lui Avraam. A 
murit şi bogatul şi s-a înmormântat. Apoi, arătând 
unde s-a dus, zice: Şi în iad ridicându-şi ochii săi, 
fiind în chinuri, el a văzut de departe pe Avraam şi 
pe Lazăr în sânul lui. 

Iată deci unde merg sufletele oamenilor drepţi 
şi păcătoşi după moarte: în rai (sânul Iui Avraam), 
cei drepţi, sau în iad, cei păcătoşi, unde a mers şi 
bogatul cel nemilostiv. De unde dar a ieşit această 
nebunie diavolească de a se crede că sufletele 
oamenilor după moarte se duc în alte trupuri? De 

unde a ieşit această nebună rătăcire că omul moare 
de mai multe ori şi intră în diferite trupuri? Oare cei 
ce gândesc această nebunie nu-1 aud pe marele 
Apostol Pavel, care zice: Şi precum este rânduit 
oamenilor ca o dată să moară, iar după aceasta să 
fie Judecata 1 *? Oare nu aud aceşti rătăciţi de la adevăr 
ce zice dumnezeiasca Scriptură: ...ca pulberea să se 
întoarcă în pământ cum a fost, iar sufletul să se 
întoarcă la Dumnezeu, Care l-a dat 2 ? 

Vedem dar destul de luminat că o dată i s-a dat 
omului să moară, şi arunci trupul se întoarce în 
pământ iar sufletul se întoarce la Dumnezeu, la Cel 
ce l-a dat pe el. Şi nu arată că ar merge prin alte 
trupuri, cum bănuiesc cei stricaţi la minte şi la 
înţelegere. O dată moare omul cu trupul său şi o dată 
va fi învierea morţilor. Auzi ce zice Domnul: Nu vă 
miraţi de aceasta, că vine ceasul în care toţi cei din 
morminte vor auzi glasul Lui. Şi vor ieşi cei ce au 
făcut cele bune, spre învierea vieţii, iar cei ce au 
făcut cele rele, spre învierea osândirii 3 . 

De unde a ieşit această nebunie şi păgânătate să 
se creadă că sufletele oamenilor, după moarte, intră 
în alte trupuri? Oare nu auzim ce zice marele 
Apostol Pavel: Căci ştim că, dacă acest cort, 
locuinţa noastră pământească, se va strica, avem 
zidire de la Dumnezeu, casă nefăcută de mână, 
veşnică, în ceruri 4 ? Unii din cei rătăciţi cu această 
nebunie cred că omul s-ar naşte de mai multe ori cu 
trupul, şi, auzind că Sfanţul Ioan Botezătorul ar fi 






Ilie, au întrebat pe Sfântul Ioan Botezătorul, zicând: 
Dar cine eşti tu? Eşti Ilie? Zis-a el: Nu sunt. Apoi 
iar l-au întrebat: Eşti tu Proorocul? Şi a răspuns: 
Nu. Deci au zis lui: Cine eşti tu? Ca să dăm răspuns 
celor ce ne-au trimis (adică fariseilor). Ce spui tu 
despre tine însuţi ? El le-a zis: Eu sunt glasul celui ce 
strigă în pustie: «îndreptaţi calea Domnului», 
precum a zis Isaia Proorocul*. 

Vezi cum dumnezeiescul şi marele Prooroc 
Ioan Botezătorul a astupat gurile lor şi a înfruntat 
părerile cele nebune ale fariseilor că Ilie s-ar fi 
întrupat în persoana Sfântului Ioan Botezătorul? Da, 
este adevărat că despre Sfântul Ioan Botezătorul s-a 
scris că va merge înaintea Domnului cu duhul şi cu 
puterea lui Ilie 1 ', dar nu că se va încarna în el Ilie 
Proorocul. Aşa trebuie înţelese cele ce a zis Domnul: 
Şi dacă voiţi să înţelegeţi, el este Ilie, cel ce va să 
vină 1 , anume că Sfântul Ioan Botezătorul a venit cu 
râvna şi credinţa Proorocului Ilie, şi nu era el Ilie 
reîncarnat. Fiindcă marele Prooroc Ilie va veni 
înainte de venirea a doua a Domnului, după cum a 
zis Domnul: Ilie într-adevăr va veni şi va aşeza la 
loc toate*. Da, va veni marele Prooroc Ilie mai 
înainte de venirea a doua a Domnului, dar nu cu alt 
trup, ci cu al lui, cu care s-a înălţat la cer cu căruţa 
şi cu caii de foc, aşa cum I-a văzut Elisei 9 . 

Aşadar şi Sfanţul Ioan Botezătorul a venit cu 
credinţa şi cu râvna lui Ilie, dar nu cu alt trup, ci cu 
trupul său, cu care s-a născut din Sfânta Elisabeta; şi 



1 Evr. 9, 27; Iov 30, 23; Sir. 14, 12; 40, 3-4. 2 Eccl. 12, 7. 
1 loanS, 28-29. 4 II Cor. 5, 1. 



5 Ioan 1,21-23. 6 Lucal, 17. 7 Matei 11, 14. 8 Matei 17, 11. 
* IV Regi 2, 11-12. 

Ilie va veni înainte de venirea a doua a Domnului, 
dar nu cu alt trup, ci cu al său, cu care s-a înălţat la 
cer, şi nu cu trup reîncarnat. Noi ştim, din 
dumnezeiasca Scriptură, că trupul nostru se întoarce, 
când murim, în pământ, precum a fost; şi duhul se 
întoarce la Dumnezeu, Care 1-a dat pe el J0 . 

Marele Apostol Pavel ne arată că trupul nostru, 
acesta pe care îl purtăm, se va face ţărână şi 
nicidecum nu arată că sufletul nostru va intra în alte 
trupuri după moarte". Şi dumnezeiescul părinte 
Efrem Şirul arată că nu este cu putinţă ca după ce se 
duce cineva din această viaţă, iarăşi să se mai 
întoarcă în alte trupuri 12 . Şi iarăşi zice acest 
dumnezeiesc părinte Efrem Şirul: „Mare frică este 
atunci, mare cutremur, mare taină... când ne vom 
duce din veacul acesta la veacul cel nemărginit, de 
unde nimeni nu s-a mai întors"". 

Vai şi amar de cei ce părăsesc sfânta şi dreapta 
credinţă în Iisus Hristos, Domnul Dumnezeul şi 
Mântuitorul nostru, şi se iau după religiile cele 
păgâne ale budismului şi ale hinduismului, care 
învaţă nebunia şi rătăcirea cea mai stricată şi păgână 
a reîncarnării şi a mutării sufletului, după moartea 
trupului, în alte trupuri. 

Budismul este o religie fără Dumnezeu. 
Budismul lasă deci pe om propriilor sale puteri şi 
propriilor sale lupte, neputincioase, cu răul. Religia 



" Beci. 12, 7; II Tim. 4, 1. " II Cor. 5, 1. 
Sffintul Efrem Şirul, Cuvinte şi învăţături, tomul III, 
wdm /./ Iulian Pustnicul, Mănăstirea Neamţ, 1823, pag. 314. 
' Idem, Cuvânt ia cei adormiţi, pag. 353. 



budistă, pe drept cuvânt, a fost calificată ca ateistă' 4 . 
La fel şi religia hinduistă nu are o doctrină bine 
conturată despre Dumnezeu şi despre lume sau 
despre raporturile dintre Dumnezeu şi om şi despre 
destinul uman' 1 . Iată ce zice Iov: ...dacă (Dumnezeu) 
ar lua înapoi la sine duhul Său şi suflarea Sa, toate 
făpturile ar pieri deodată şi omul s-ar întoarce în 
ţărână 16 . 

Apoi dacă adevărul este acesta, că noi cei zidiţi 
din pământ, după moarte, în pământ mergem şi nu în 
alte trupuri, atunci de unde au luat oamenii cei 
stricaţi la minte şi înşelaţi de draci, că sufletul 
omului după moarte intră în alte trupuri, până ce se 
va curaţi ca să intre în nirvana („raiul" păgânilor şi 
rătăciţilor de la adevăr, budişti şi hinduşi)? 

Care religie este mai veche şi mai adevărată 
decât a patriarhilor, a lui Adam, a lui Set, a lui Noe, 
a lui Avraam, care au fost sfinţi văzători de 
Dumnezeu, Care a făcut cerul şi pământul şi pe om 
şi toate cele văzute şi nevăzute? Şi care din aceşti 
mari şi sfinţi oameni ai lui Dumnezeu a lăsat vreo 
învăţătură că sufletele oamenilor după moarte vor 
intra în alte trupuri, spre a se curaţi de păcate? 

Câtă nebunie este pentru un creştin să creadă în 
aceste drăceşti învăţături tocmai astăzi, când 
Evanghelia lui Hristos străluceşte mai mult decât 
soarele în lume; să lase lumina Evangheliei lui 



u Vezi pe larg în Istoria religiilor de Dr. Emilian 
Vasilescu, Ed. Institutului Biblic şi de Misiune al B.O.R., 
Bucureşti, 1982, pag. 237. 

15 Idem, pag. 261. 16 Iov 34, 14-15. 

Hristos şi să creadă în învăţăturile cele drăceşti şi 
păgâne şi să se ducă în întunericul dracilor şi a 

slujirii de idoli! 

Oare aceşti oameni stricaţi la minte şi diavoli 
nu aud pe Duhul Sfânt, că sufletul omului este duh 
ce trece şi nu se mai întoarce"! De unde au luat 
blestemaţii păgâni această spurcată învăţătură că su- 
fletul omului după moarte se întoarce şi intră în alte 
trupuri? Noi ştim din Sfânta Evanghelie şi din 
învăţăturile marelui Apostol Pavel, că toţi vom sta 
înaintea divanului lui Iisus Hristos, la înfricoşata 
Judecată cea de apoi, ca să dăm seama de cele ce 
am lucrat prin trupul pe care îl avem şi nu prin alte 
trupuri, cum hulesc păgânii cei înşelaţi de diavoli 18 . 

Nu aflăm în toată Sfânta şi dumnezeiasca Scrip- 
tură vreun loc în care să scrie că noi după moarte 
vom da seamă de cele ce am lucrat în mai multe 
trupuri prin care am trecut cât am trăit pe acest 
pământ, ci numai prin acest trup, cu care ne-am 
născut şi am trăit în lume. Câtă nebunie şi rătăcire 
drăcească în capul vreunui om să creadă că Hristos, 
Domnul Dumnezeul şi Mântuitorul nostru, ar fi 
înviat şi S-ar fi proslăvit după învierea Sa cu alt trup 
şi nu cu cel cu care s-a născut din Preacurata şi 
Preasfânta Fecioară Măria. 

Noi avem atâtea dovezi sfinte despre patima şi 
învierea lui Hristos, Care S-a proslăvit în al Său 
Trup şi nu în altul 10 . Noi ştim că toate popoarele 
lumii se vor judeca de Hristos: păgânii, după legea 






17 Psalmi 77, 44. ,8 Rom. 14, 10; II Cor. 5, 10. iq Fapte 3, 13; 
4, 10-11; Rom. 8,34. 

conştiinţei lor şi legea zidirii, iudeii, după legea lui 
Moise 20 , iar creştinii, după Evanghelie 21 . Dar nicăieri 
în Sfânta Scriptură nu scrie că ne va judeca Buda sau 
Brahma sau Krishna sau alţi idoli şi slujitori ai 
demonilor şi că vom fi întrebaţi de aceşti diavoli 
pentru cele ce am greşit în mai multe trupuri prin 
care am trecut când eram în această viaţă. 

Cei ce cred aceste nebunii ale întunericului, vor 
merge împreună cu diavolii în ziua Judecăţii celei de 
apoi în muncile cele veşnice, după cum zice Sfântul 
Apostol Iuda în a sa sfântă epistolă, numind pe aceşti 
păgâni: Valuri sălbatice ale mării, care îşi spumegă 
ruşinea lor, stele rătăcitoare, cărora întunericul 
întunericului li se păstrează în veşnicie. Dar şi Enoh, 
al şaptelea de la Adam, a proorocit despre aceştia, 
zicând: Iată, a venit Domnul cu zecile de mii de 
sfinţi ai Lui, ca să facă judecată împotriva tuturor şi 
să mustre pe toţi nelegiuiţii de toate faptele nele- 
giuirii lor, în care au făcut fărădelege, şi de toate 
cuvintele de ocară pe care ei, păcătoşi, netemători 
de Dumnezeu, le-au rostit împotriva Lui 12 . 

Iar dumnezeiescul şi marele Apostol şi 
Evanghelist Ioan, arătând iarăşi că toţi cei ce nu cred 
în Mântuitorul nostru Iisus Hristos sunt antihrişti, 
zice: Cine este mincinosul, fără numai cel ce 
tăgăduieşte că Iisus este Hristos. Acesta este 
antihristul^ . Şi dacă atunci când predica, marele 
Evanghelist Ioan arăta că erau mulţi antihrişti, oare 
ce să zicem acum, când atâţia atei tăgăduiesc 



20 Rom. 2, 12. 2I Ioan 12, 48-49; Rom. 2, 16; Iacov 2. 12. 
"Iudal, 13-15."! Ioan 2, 16-22. 

dumnezeirea lui Hristos? Este adevărat că acum 
creştinismul s-a înmulţit pe faţa pământului, dar şi 
păgânii şi ateii care tăgăduiesc dumnezeirea şi 
învăţătura lui Hristos nu sunt puţini. 

Din aceştia fac parte şi cei înşelaţi de religiile 
cele păgâne şi diavoleşti, care cred în reîncarnarea 
trupurilor şi care zic că sufletul omului după moarte 
se mută în alte trupuri de dobitoace, de fiare, păsări 
etc. Aceştia cu nimic nu se deosebesc de păgâni, de 
atei şi de diavoli, care se silesc să strice scripturile 
cele sfinte şi adevărul din ele şi să ducă la rătăcire pe 
cei pe care îi pot înşela cu minciunile lor. 

Ca niciodată acum s-au înmulţit cei răi, ateii, 
sectarii rătăciţi şi înşelători, şi este mare nevoie, mai 
mult ca oricând, de a se predica adevărul Evanghe- 
liei lui Hristos cu mare râvnă în lumea creştină de 
azi, deoarece foarte mulţi din cei credincioşi s-au 
întunecat şi s-au rătăcit de la adevăr. 

Atâta vreme n-am avut religia în şcoală şi 
Biserica n-a avut libertatea de a predica adevărul şi 
de a mărturisi tot ce trebuia pentru îndreptarea şi 
luminarea sufletelor creştineşti... în vederea acestor 
lucruri, zic aceste cuvinte: Să ajute Preabunul şi 
Preaînduratul Dumnezeu pe toţi preoţii şi misionarii 
ortodocşi, să predice cât mai cu râvnă şi stăruinţă în 
sfintele biserici şi oriunde este nevoie, în trei feluri: 
cu mâna, cu gura şi cu pilda vieţii lor. Cu mâna să 
scrie, cu gura să predice adevărul, iar cu trăirea să 
dea pildă bună celor ce îi văd şi îi aud. 

Nimeni să nu se sfiască a spune adevărul în 
faţa celor credincioşi, măcar de n-au ajuns cu fapta 
hi cele ce învaţă pe alţii. Că zice un cuvios părinte: 

«Nu voi mustra aspru pe cel ce învaţă şi nu face. 
Căci am văzut de multe ori că lipsa lucrului celui ce 
învaţă şi nu face, a împlinit-o folosul cuvântului 
său!» 

De asemeni, în scolia de la Cuvântul IX, cap. 
16, de la Scara dumnezeiescului părinte Ioan 
Scărarul, Prea Cucernicul Părinte Profesor Dumitru 
Stăniloae spune următoarele: „Sfântul Ioan Scărarul 
nu condamnă aşa simplu pe cei ce laudă ceea ce nu 
fac ei, ci recunoaşte că uneori aceştia sunt folosiţi de 
cuvintele lor, care nu se acoperă însă cu faptele lor. 
Căci de multe ori cuvintele omului nu sunt ale Iui, ci 
ale lui Dumnezeu, Care-I sileşte să vorbească prin 
conştiinţa lui. In acest caz, prin cuvintele ce le 
rostesc unii îşi predică sau li se predică şi lor, sau, 
din voinţa de a încălzi pe alţii pentru un lucru bun, 
se încălzesc şi pe ei înşişi. Sau căldura cu care 
primesc alţii cuvintele rostite de ei se întinde şi la ei. 

Scolia Sfântului Nil zice: «Trebuie să spună 
cele bune şi cel ce nu le face, ca să înceapă, ruşinat 
de vorbe, să săvârşească fapta»". 

Să ne aducem aminte şi de pedeapsa celui ce 
luase un singur talant pe care 1-a îngropat în pământ 
şi a zis către cel ce i-I dăduse: ...Doamne, te-am ştiut 
că eşti om aspru, care seceri de unde n-ai semănat şi 
aduni de unde n-ai împrăştiat. Şi temându-mă, m-am 
dus de am ascuns talantul tău în pământ; iată ai ce 
este al tău. Şi răspunzând stăpânul său i-a zis: Slugă 
vicleană şi leneşă, ştiai că secer unde n-am semănat 
şi adun de unde n-am împrăştiat. Se cuvenea deci ca 
tu să pui banii mei la zarafi, şi eu, venind, aş fi luat 
ce este al meu cu dobândă. Apoi a zis: Luaţi deci de 

la el talantul şi daţi-l celui ce are zece talanii. . . Iar 
pe sluga netrebnică aruncaţi-o întru întunericul cel 
mai din afară. Acolo va fi plângerea şi scrâşnirea 
dinţilor 1 *. 

Şi iarăşi voi zice către cei înşelaţi de demoni şi 
de păgâneştile religii care rătăcesc pe cei ce nu 
cunosc adevărul Sfintei Scripturi şi spun că sufletul 
omului după moarte se duce în alte trupuri. Să audă 
aceşti rătăciţi ce zice dumnezeiescul Iov: Lasă-mă să 
mă odihnesc puţin, mai înainte de a merge, de unde 
nu mă voi mai întoarce. în pământul întunecos şi 
înneguros, în pământul întunericului celui veşnic... 2i , 
şi în alt loc zice: Căci aceşti puţini ani se vor scurge 
şi voi apuca pe un drum de pe care nu mă voi mai 
întoarce 26 , şi iarăşi zice: Dar eu ştiu că Răscum- 
părătorul meu este viu şi că El, în ziua cea de pe 
urmă, va ridica iar din pulbere această piele a mea 
ce se destramă 11 , şi iarăşi: Că piu că moartea mă va 
surpa, căci casa a tot muritorul este pămăntuV* . 

Deci nicăieri nu spune acest sfânt şi mare om al 
lui Dumnezeu, Iov, şi nu arată că după moarte, 
sufletul omului mai intră în alte trupuri, cum hulesc 
blestemaţii cei rătăciţi de la adevăr. Feriţi-vă cu toată 
puterea de a crede aceste nebunii şi rătăciri ale 
reîncarnării şi mutarea sufletelor în alte trupuri, căci 
aceste afirmaţii sunt cu totul drăceşti, nebune şi 
rătăcite de la adevăr. Amin. 



24 Matei 25, 24-30. 2i Iov 10, 20-22. 2b Iov 16. 22. 27 Iov 
19. 25. 28 Iov 30, 23. 



CUVÂNT LA 
JUDECATA DE APOI 



Astăzi, cu mila Domnului, am ajuns iarăşi la 
pomenirea de peste an a înfricoşatei veniri a doua a 
Domnului şi Mântuitorului nostru lisus Hristos. Aţi 
auzit Evanghelia, aţi auzit Cazania care s-a citit, 
tâlcuirea, şi cred că a fost destul de dezvoltat pentru 
cel care a înţeles. Eu ce voi spune, nu spun mai mult 
decât, pentru aceea, că poate aşa a dat Dumnezeu, că 
ce se vorbeşte prin grai viu, se prinde mai mult de 
mintea şi inima omului. 

în Patrologia Bisericii Ortodoxe, zic aceştia 
care au alcătuit-o, că nici un sfânt n-a vorbit de 
Judecata de Apoi aşa de frumos şi aşa de adânc şi 
aşa de ortodox ca Sfântul Efrem Şirul. El a vorbit 
cel mai mult din Sfinţii Părinţi despre moarte, despre 
sfârşitul lumii, despre venirea lui Antihrist, despre a 
doua venire a Domnului şi celelalte, precum vedeţi şi 
în troparul lui: „...vestind ceasul judecăţii". 

Şi Sfântul Grigorie Teologul, după teologia cea 
mare cu care era înzestrat de Dumnezeu, zice şi el 
despre Judecata de Apoi, dar nu-1 putem compara cu 
Sfântul Efrem Şirul, care a vorbit într-un ton aşa de 
smerit şi mai înalt în multe puncte. Şi când începi a 
citi cu atenţie cuvintele Sfântului Efrem despre 
Judecata de Apoi, liniştit la chilie, ţi se pare că vezi 
venind judecata pe norii cerului. 

Ai văzut ce spune acolo: „Dacă acum când un 
judecător se mânie, şi-i foarte pornit pe tine, te duci 

cu mare frică înaintea lui, ştiindu-te că eşti vinovat - 
chiar de ai fi un mare judecător sau un stăpânitor de 
ţară sau alt om mare -, câtă frică va fi atunci pentru 
aceia, când vor vedea că vine pe norii cerului 
Judecătorul judecătorilor şi împăratul împăraţilor şi 
Domnul domnilor şi când va veni înconjurat, cum 
spune Evanghelia de astăzi, de toţi sfinţii Săi îngerii. 
Că aşa spune Evanghelia: Când va veni Domnul şi 
va sta pe scaunul slavei Sale înconjurat de toţi 
îngerii Săi. 

Şi atunci, spune Sfanţul Efrem, unde va fi 
puternicul, unde împăratul, unde domnul, unde 
bogatul, unde înţeleptul veacului de acum, unde 
întrebătorul veacului de acum? Unde-s caii, unde-s 
căruţele, unde-s slugile, unde-i muzica, unde-i vinul 
cel strecurat? Unde-s cei cu alăute şi cu tobe, unde 
va fi plesnitul mâinilor şi jocurile şi dezmierdarea 
trupului cea spurcată? Unde va fi atunci, când 
cerurile cu cutremur vor aştepta să se deschidă să 
vină acela Care le-a zidit, înconjurat de miliarde şi 
miliarde de îngeri, după cum L-a văzut Proorocul 
Daniil: ...priveam* zice, întru vedenia nopţii, şi 
vederile capului meu m-au înspăimântat pe mine. 
lată eu, Daniil, priveam şi Cel vechi de zile a şezut, 
scaunele s-au pus, cărţile s-au deschis, râuri de foc 
treceau înaintea Lui, miriade de miriade slujeau Lui, 
îmbrăcămintea Lui era albă ca zăpada, iar părul 
capului Său ca lâna cea curată şi iată eu, Daniil, am 
văzut că din ţărâna pământului s-au ridicat unii spre 
viaţă veşnică şi alţii spre osândă veşnică. 

Dar câţi din prooroci n-au spus despre Judecata 
de Apoi? David proorocul zice: Dumnezeu arătat va 



veni, foc înaintea lui va arde şi împrejurul Lui vifor 
mare. Chema-va cerul de sus şi pământul de jos ca 
să aleagă pe norodul Său. 

Şi când se vor deschide cerurile la judecata de 
apoi, întâi o să apară pe nori Sfânta Cruce, care va 
străluci mult mai tare decât soarele, încât va întuneca 
şi soarele şi luna şi stelele. Imediat după Sfânta 
Cruce vine Sicriul Legii Domnului. Sicriul acela are 
într-însul Tablele Legii, cupa cu mană şi toiagul lui 
Aaron, pe care Proorocul Jeremia le-a dus în pustie 
şi le-a îngropat într-o stâncă şi le-a pecetluit cu 
numele Dumnezeului celui viu. Pe acel munte este 
un nor totdeauna şi nimeni nu ştie unde se află până 
la dreapta judecată. Atunci se vor duce îngerii şi vor 
dezgropa Chivotul Legii de acolo. 

Dar de ce, odată cu Sfânta Cruce, vine şi 
Sicriul Legii? Ca să arate că. vine acelaşi Dumnezeu, 
Care a dat amândouă Testamentele. Chivotul va 
reprezenta Legea Veche, legea care a primit-o Moise 
pe Muntele Sinai, şi Sfânta Cruce va reprezenta 
Legea Darului, legea dată de Acelaşi Dumnezeu, 
Mântuitorul. Şi de aceea semnele amândurora 
Testamente vor merge; întâi Sfânta Cruce şi în urmă 
Sicriul Legii. Auzi ce spune la Apocalipsă: Şi s-a 
văzut Sicriul Legii Domnului în ceruri, venind pe 
norii cerului. Vedeţi că spune? 

Deci va veni Sicriul Legii, iar lângă Sfânta 
Cruce va fi scara, buretele, cocoşul, cleştele, varga 
cea cu isop şi toate semnele sfintelor patimi - aşa 
spun Sfinţii Părinţi -, ca să arate că cel ce S-a 
răstignit pe cruce şi poartă aceste semne ale 
mântuirii este Dumnezeu Care vine să judece lumea. 

Apoi vine Mântuitorul, dar nu ca să miluiască 
lumea, ci ca să judece lumea, precum scrie: 
Judecata lumii întru dreptate şi noroadele întru 
îndreptare. Dreptatea şi judecata este adevărul 
scaunului Său. 

Zic dumnezeieştii părinţi: „Dacă ar mai putea 
să moară oamenii atunci, să mai poată muri o dată, 
de milioane de ori ar muri de atâta frică şi cutremur. 
Glasuri de trâmbiţe de aur cu putere dumnezeiască îi 
vor deştepta şi vor chema pe cei din iad, al căror 
număr nu poate fi numărat, şi pe îngerii cei căzuţi şi 
vor străbate cerurile trâmbiţele acestea şi înapoi şi 
vor chema toate cetele de sfinţi de Ia zidirea lumii şi 
toţi îngerii deasupra Văii Plângerii, în văzduh, că 
acolo va fi tronul dumnezeirii. 

O parte din noi, însă, nu vom muri. Cine se va 
învrednici să ajungă până în ziua aceea, auziţi ce 
spune marele Apostol Pavel în Apostolul de azi: 
Iată, taină mare vă spun că nu toţi vom muri, dar 
toţi ne vom schimba întru clipeala ochiului, în glasul 
trâmbiţei de apoi când morţii se vor scula din veci. 

Deci cei ce vor mai fi vii după atâtea încercări, 
aceia se vor preface ca fulgerul din trupurile acestea 
sufleteşti în trupuri duhovniceşti şi vor zbura întru 
întâmpinarea Domnului în văzduh. 

Spune Proorocul Ioil: Voi chema toate 
popoarele Mele şi mă voi prici cu ele în Valea lui 
Iosafat. Aţi văzut Valea Plângerii între Muntele 
Eleonului şi Ierusalim, imediat la Gheisimani acolo 
jos. Acolo în văzduh. De aceea sunt atâtea morminte 
acolo alături, şi de evrei şi de turci, musulmani. Toţi 

vor să se îngroape acolo, şi când va suna trâmbiţa să 
fie mai aproape de tron. 

însă mai aproape de tron te vor aduce faptele 
tale, nu că eşti cu mormântul mai aproape. Ei ţin 
tradiţie puternică, zicând că acolo va fi scaunul 
judecăţii. 

Zice: Chema-va cerul de sus şi pământul de 
jos, dar pentru ce zice? ca să aleagă pe norodul Său. 
Ii va alege, cum spune Evanghelia de astăzi, cum 
alege păstorul oile de capre, şi aţi văzut că a pus cele 
şase întrebări despre milostenie. 

Dar Sfântul Nichifor Teotoche, mare profesor 
zice: „Oare Ia Judecata de Apoi numai de milostenie 
o să întrebe Dumnezeu? Adică n-o să te întrebe dacă 
ai fost curvar, dacă ai fost hoţ, dacă ai fost beţiv, 
dacă ai fost cămătar, dacă ai fost ucigaş? O să te 
întrebe numai dacă ai făcut milostenie? Dacă ar fi 
aşa, uşor te-ai mântui, că faci toate răutăţile şi faci 
milostenie. Nu-i adevărat, că cine calcă o poruncă, 
călcătorul tuturor poruncilor se face". 

Deci zice Apostolul Pavel: Nu vă înşelaţi, 
fraţilor, că nici curvarii, nici preacurvarii, nici 
malahienii, nici beţivii, nici fermecătorii, nici 
slujitorii de idoli, nici lacomii, nici nemilostivii, 
împărăţia lui Dumnezeu nu o vor vedea. Poate el să 
facă milostenie tot ce are, dacă nu se va mărturisi şi 
nu se va căi de celelalte păcate nu vede împărăţia 
cerurilor. 

Dar de ce a pus numai milostenia? Pentru că 
milostenia se face din dragoste. Prima rază a 
dragostei, zice, dragostea se milostiveşte. Ai văzut? 
Deci izvorăşte din dragoste mila şi cine are milă şi 

dragoste niciodată nu caută să facă rău aproapelui. 
El iubeşte şi pe Dumnezeu din toată inima, el iubeşte 
şi pe aproapele. Deci nu poate să facă nici un păcat 
cel ce are dragostea lui Dumnezeu, fiind născut din 
Dumnezeu şi nu păcătos. 

A pus milostenia ca pe o fiică a dragostei, ca să 
arate că cel ce are dragoste de Dumnezeu şi de 
aproapele nu vrea nici să-1 bată pe altul, nici să-1 
fure, nici să facă păcate, nimic. De toate se păzeşte, 
pentru dragostea de Dumnezeu şi pentru dragostea 
de aproapele, ca să nu-I jignească cu ceva şi ca să 
nu-i vatăme sufletul lui sau averea lui personală sau 
orice. Deci de aceea s-a pus milostenia întâi, dar nu 
ca să te întrebe acolo numai de milostenie. 

Acolo va întreba şi de rugăciune şi de plângere 
şi de umilinţă şi de priveghere şi de sărăcie şi de 
linişte şi de tăcere şi de neagoniseală. Va întreba 
acolo şi de blândeţe şi de răbdare şi de îndelungă 
răbdare şi de înfrânare şi de citire şi de meditaţie şi 
de cugetarea la Dumnezeu. De toată fapta bună, ca 
să zic cuprinzător, de toate va fi întrebat fiecare, 
până şi de cuvinte. Ai văzut că spune: Pentru tot 
cuvântul deşert, vor da oamenii seamă în ziua 
Judecăţii celei de Apoi. 

Deci nu va întreba numai de milostenie, ci va 
întreba şi de cuvinte şi de gânduri. Auzi pe Sfântul 
Efrem Şirul: „Ce zici, frate, că pentru gânduri nu 
vom lua muncă! Te rog, frate, nu mă arunca pe mine 
în negrijă pentru păcatele cu gândul, că ar fi uşoare. 
Dacă ar fi fost uşoare păcatele cu gândul, nu era 
nevoie ca dreptul Iov, cu 1850 de ani înainte de 
venirea Domnului, să aducă câte un bou jertfă - 

pentru ce? Nu pentru el. El nici cu gândul nu greşea, 
căci zice: Nu cumva feciorii mei - că avea şapte 
feciori şi trei fete -fiind tineri, să fi greşit cu gândul 
faţă de Dumnezeu. 

îi curăţea pe feciorii săi cu jertfe, un bou în 
fiecare seară: „Doamne, iartă-i, poate copiii mei 
fiind tineri, să nu fi greşit cu ceva înaintea Ta cu 
gândul". Care tată şi mamă de azi mai face ce făcea 
Iov? Oare degeaba I-a lăudat Dumnezeu pe Iov, că 
nu-i nimeni pe pământ ca el? Care tată şi mamă de 
azi mai aduce jertfă lui Dumnezeu, ca nu cumva fata 
lui să fi greşit cu gândul faţă de Dumnezeu, când îi 
vede că fac crime şi fărădelegi şi preacurvii şi 
fumaturi şi beţii şi înjurături şi de toate? Şi-i lasă şi-i 
laudă şi se complac. 

Vai de noi! Acela om, plin de avere, plin de 
cinste, dar câtă frică de Dumnezeu era la dânsul, că 
aducea jertfă ca nici cu gândul copiii lui să nu 
greşească lui Dumnezeu. 

Iarăşi Sfântul Efrem zice: „în ziua judecăţii să 
nu-mi spui mie că nu te va întreba de gânduri! 
Pentru că, zice, s-a spus în Evanghelie, EI va judeca 
preacurvie întru pofta de femeie. Numai de a privit 
cineva la femeie cu gândul de a face păcatul cu ea, 
este preacurvar, iar dacă a urât cineva pe fratele, 
ucigaş de om este". Zice mai departe: „Dacă nu era 
mare păcatul cu gândul, nu era judecat de Hristos 
preacurvie întru poftă de femeie şi ucidere întru a urî 
pe fratele". 

Deci iată că o să dăm seamă în ziua judecăţii şi 
de cuvintele deşarte şi de gânduri şi mai ales de 

gândurile care sunt izvorâte din pofte necurate şi din 
ură; unele sunt ucideri, iar altele preacurvii. 

Să nu crezi că va căuta atunci numai fecioria 
trupească! Aceea nimic nu foloseşte fără cea duhov- 
nicească. Dracii nu se mărită, dracii nu se însoară; 
tot feciorelnici sunt. Dar tot draci sunt. Dar pentru 
ce se numesc spurcaţi? Pentru că se împreună cu 
femei? Nu! Nuntă nu fac ei niciodată. Ei sunt necu- 
raţi pentru mândria şi căderea din ascultare. Ce zice? 
Necurat este înaintea Domnului tot cel înalt cu inima. 

Ai văzut curvie duhovnicească şi preacurvie şi 
necurăţie? Din cauza mândriei este necurat. Şi spune 
Proorocul Isaia: în ce chip haina cea muiată în 
sânge nu mai este curată, aşa tu nu vei fi curat, 
vorbeşte de păcat. 

Şi iată necurăţie care nu se ia la trup, ci la duh. 
Vai de noi şi de noi! Dacă am avea curăţia trupului, 
şi n-am avea-o pe a duhului, tot ca dracii suntem, tot 
necuraţi suntem, dacă vor fi găsite la noi gândul 
mândriei, al trufiei, al semeţiei, al urii, al zavistiei, 
al râvnei celei rele, al invidiei, al răutăţii, al mâniei, 
al iuţimii, al răutăţii, al ţinerii minte de rău, al dorin- 
ţei de răzbunare, al dorinţei de a plăcea oamenilor, 
al slavei deşarte, al făţărniciei, al vicleniei, al iubirii 
de arătare, al iubirii de sine, al nesimţirii, al 
împietririi, al prefăcătoriei, al hrăpirii. 

Se văd acestea? Nu! Dar ochiul cel atoatevă- 
zător le vede. Acestea sunt patimi sufleteşti şi nu se 
văd. Dar sunt mai grele decât curvia şi lăcomia şi 
lenea şi decât toate celelalte. Pentru ce? Patimile 
sufleteşti, cum zice Sfântul Părinte Maxim, sunt mult 
mai grele decât cele trupeşti. 

Preasfântul nostru Mântuitor, Dumnezeu, când 
a venit în lume, vezi că n-a mustrat pe curve şi pe 
tâlhari şi pe vameşi şi pe cei răniţi de tot păcatul. Cu 
aceia stătea la masă şi-i vindeca şi-i tămăduia şi 
făcea minuni şi-i chema la Sine: Veniţi la Mine toţi 
cei osteniţi şi împovăraţi. 

Şi ca un Dumnezeu citea în inima fariseilor şi a 
legiuitorilor şi a cărturarilor. La dânşii vedea păcate, 
nu trupeşti, ci mai grele decât cele trupeşti. Zice 
dumnezeiescul Gură de Aur: „Dacă vrei să găseşti 
credinţă curată şi sinceră, la poporul de la ţară o 
găseşti. Că în cei bisericeşti, are obicei satana să se 
sălăşluiască cu zavistia, cu făţărnicia, cu viclenia, cu 
invidia, cu ura, cu iubirea de argint şi celelalte 
lucruri care nu se văd". 

Noi nu le vedem, dar Dumnezeu Ie vede. De 
aceea îi văicărea de atâtea ori pe făţarnici: Vai vouă, 
farisei, vai vouă, morminte văruite... căci ca un 
Dumnezeu vedea în ei atâta prefăcătorie şi atâta slavă 
deşartă şi mândrie şi răutate şi viclenie şi ură. Şi 
acestea oamenii nu le vedeau. Oamenii îi socoteau 
sfinţi. 

Deci vai de noi şi de noi, păcătoşii! Dacă ar fi 
să dăm seamă numai de cele trupeşti, păcatele tru- 
peşti sunt groase. Cine nu simte că a mâncat mult? 
Cine nu simte că s-a ispitit de un păcat trupesc? Cine 
nu simte că se leneveşte? Cine nu simte că s-a 
îmbătat o dată? Sau cine nu simte că a fumat sau a 
băut sau a înjurat sau a ocărât? Acestea sunt păcate 
groase, le simte omul foarte uşor. Uşor vine în căinţă. 

Iar celelalte foarte grele, foarte subţiri, cu 
anevoie de cunoscut de cele mai iscusite minţi. Şi de 

aceea multă veghere ne trebuie. Dacă n-ar completa 
mila lui Dumnezeu neputinţa noastră, nimeni nu s-ar 
putea mântui. Iar în ziua judecăţii toate se vor 
descoperi, cum a zis Sfântul Simion bătrânul: de la 
multe inimi atunci se vor descoperi cugetele. 

Eu stau cu fratele meu într-o chilie. Cine ştie 
cât îl iubesc, sau îl urăsc? Eu ştiu. Că zice: cine ştie 
ale omului, decât duhul care-i într-însul? Dar mai 
ştie cineva. Ştie Dumnezeu. De aceea faţă de conşti- 
inţa noastră să ne silim foarte mult s-o împăcăm şi 
unde vedem că ne-am rănit, să ne mărturisim, să ne 
pară rău şi să ne îndreptăm. Că Sfântul Ioan Gură de 
Aur zice pentru conştiinţă, în Puţul: „Vezi că nu ţi-a 
pus ţie judecător dinafară, a păcatelor tale celor 
dinăuntru, ci ţi-a pus dinăuntru - conştiinţa". 

Glasul lui Dumnezeu în om este conştiinţa. 
Odată ce mă mustră cugetul, că am urât pe fratele, 
că l-am zavistuit, că l-am pizmuit, că mă mândresc, 
că mă făţărnicesc, că sunt viclean, nu-mi trebuie altă 
conştiinţă, decât a mea, care dinăuntru spune: 
„Acestea le-ai făcut; cu acestea ţi-ai pătat conştiinţa 
şi acestea sunt urâte de Dumnezeu foarte tare". 
Pentru acestea i-a mustrat Mântuitorul pe cărturari şi 
pe farisei, care nu-şi cunoşteau aceste neputinţe şi 
voiau să se arate la oameni sfinţi, iar Dumnezeu ştia 
neputinţele şi răutăţile lor. 

Deci în ziua judecăţii se va descoperi fiecăruia 
fapta aşa cum a fost. Marele Vasile, „gura bisericii 
sau gura cea de foc a duhului", „ochiul Bisericii" 
sau „împăratul Cuvintelor", cum îl numesc Sfinţii 
Părinţi, aseamănă viaţa călugărului şi a tot creştinul 
cu lucrarea unui pictor. Un pictor iscusit care 

pictează o icoană în ascuns. Aşa fac de obicei cei 
mai mari artişti pictori: trag o perdea, o draperie să 
nu vadă nimeni ce lucrează ei. Pictorul lucrează la 
linişte, îşi adună acolo material, culori şi să nu vadă 
nimeni lucrarea lui; să nu-i facă nimeni nici o 
critică. La urma urmei se va vedea. 

Şi lucrează omul ascuns, iar când a terminat 
icoana şi când a tras draperia de pe ea, atunci se 
vede. Este de cinste icoana lui sau de batjocură? 
Aşa-i icoana vieţii noastre celei lăuntrice. Noi toată 
viaţa lucrăm, şi rele şi bune, dar la sfârşit o să iasă 
în vileag. Asta icoană ai lucrat. Uite făţărnicie pe 
dânsa, uite viclenie, uite slavă deşartă, uite mândrie 
uite ură, uite lenevie, uite moleşeală, uite răspândire 
Iaca culorile noastre! 

O să fie de râs nu înaintea oamenilor, ci 
înaintea a milioane de îngeri. Dacă icoana vieţii 
noastre n-o să fie împodobită cu dragoste, cu milă 
cu rugăciune, cu lacrimi, cu umilinţă, cu zdrobire 
cu căinţă, cu răbdare, cu îndelungă răbdare, cu 
dreaptă socoteală, cu chibzuinţă, cu suferirea pentru 
fapta bună; dacă nu s-or găsi culorile potrivite, când 
vom ieşi cu icoana vieţii noastre înaintea lui Hristos 
şi a milioane de heruvimi, groază şi cutremur o să ne 
cuprindă, urâciune va fi icoana vieţii noastre lui 
Dumnezeu şi sfinţilor Lui şi îngerilor, pentru că am 
pictat-o rău aici cât am fost pe pământ. 

Deci dacă zugrăvim icoana vieţii noastre în 
fiecare zi şi în fiecare ceas şi în fiecare minut şi în 
fiecare clipă, să luăm seama ce vopsele punem 
acolo. Vai de noi şi de noi, dacă ni se pare că putem 
înşela pe Dumnezeu! Niciodată asta nu se poate. Pe 

oameni îi înşelăm cu făţărnicia noastră, cu viclenia 
noastră, cu iubirea de arătare şi cu celelalte păcate, 
dar nu-L putem înşela pe Cel ce cercetează inimile şi 
rărunchii, a Cărui ştiinţă străbate, cum zice marele 
Apostol Pavel, nu până la despărţitura trupului de a 
sufletului - cu toate că şi această legătură este mare 
şi negrăită -, ci până la despărţitura duhului de a 
sufletului. 

Duhul lui Dumnezeu este energia necreată a 
Duhului Sfânt, darul lui Dumnezeu care stă în chip 
de raze de lumină în mijlocul inimii, cum arată 
Sfântul Grigorie Palama. El este un dor gânditor 
care stă între minte şi între cuvânt şi adună în sine şi 
pe cuvânt şi pe minte, în ce chip Duhul Sfânt stă 
între Tatăl şi Fiul şi are pe amândouă. 

Această legătură a Duhului Sfanţ cu duhul 
nostru este foarte mare şi negrăită. Şi până acolo va 
străbate ştiinţa lui Dumnezeu, să cerceteze 
adâncurile noastre şi intenţiile noastre. Căci Ochii lui 
Dumnezeu de milioane de ori sunt mai luminoşi 
decât soarele - cum a zis Solomon - şi iadul este gol 
înaintea Lui, strigă Iov, cum nu şi inimile noastre? 
Toate sunt goale înaintea Lui. Şi înălţimea şi 
adâncimea şi toate şi inimile noastre şi vai de noi, 
păcătoşii, că nu ne trebuie alt judecător, decât singur 
cugetul nostru, dacă ni-1 încercăm aici. 

Nu vezi? Ai ajuns seara. Şi în ziua aceea 
începe să te mustre: ce-ai făcut azi? Cum ţi-ai 
petrecut ziua? Şi începe ca un judecător până ce 
adormi. Vezi? Asta ai făcut rău, asta ai flcut rău, 
asta ai spus rău, asta... Ce este asta? îngerul păzitor 
al nostru sfătuieşte conştiinţa noastră şi ne arată că 

ziua aceea am trecut-o în deşert şi n-am făcut voia 
lui Dumnezeu câtuşi de cât. 

Că nu suntem noi acei lucrători să păzim inima 
noastră clipă de clipă, cum ar trebui şi cum se cere 
mai ales nouă. Dar ne arată spre seară: azi ai pierdut 
vremea aşa. Că am ascultat, că n-am ascultat. Deci 
în ziua Judecăţii de Apoi toate vor sta goale şi vai de 
noi, păcătoşii, şi de mine care-s mai rău decât toţi, 
dacă icoana vieţii noastre va fi mânjită nu cu culori 
sfinte şi cu fapte bune împodobită, ci cu rele vopsele 
ale păcatelor noastre, cele cu voie sau fără voie, sau 
cu ştiinţă cu neştiinţă. 

De aceea acum eu poate v-am plictisit, că eu 
am venit obosit, că am vorbit pe munte de la amiază 
şi până acum fel de fel de istorioare. Unde stăteam 
eu tot le spuneam una şi alta, la părinţii ăştia care 
i-am mai scos oleacă să-i mai duc la aer. Sunt care 
au ascultări grele, de aceea i-am mai dus, săracii. 
Numai Dumnezeu ştie cum duce fiecare crucea lui. 

Eu m-am dus pentru mine singur aşa. Ei au 
vrut să meargă, au mers. Eu n-am alt concediu mai 
scump pentru mine, decât copacii şi pădurea şi 
poienile şi pârâul, că aşa am crescut, la oile mănăs- 
tirii. Dar care au vrut au mai mers şi când dă 
Dumnezeu şi-s liniştit, mai spun. 

Insă zic aşa: să ne învrednicească Prea Sfânta 
Treime şi Maica Domnului şi sfinţii lui Dumnezeu, 
întâi pe mine, păcătosul, care vorbesc, ca pentru 
rugăciunile sfinţiilor voastre, să iau aminte cele ce 
vorbesc şi, ruşinându-mă de cuvintele mele, cum 
spune Sfântul Ioan Scărarul, să încep şi eu a face 
câte ceva bun. Dar pentru toţi zic, să ne ajute Prea 

Sfântul Dumnezeu să ne cercetăm adânc, foarte 
adânc viaţa noastră, şi la mărturisire înaintea 
duhovnicului şi când ne mărturisim la rugăciunea de 
seară înainte lui Dumnezeu şi de fiecare zi şi de 
fiecare ceas şi de fiecare minut şi de fiecare clipă a 
vieţii noastre, că o să plecăm şi în ziua judecăţii de 
apoi vom da seamă de toate câte am făcut. 

Şi în ziua judecăţii va plăti Mântuitorul 
fiecăruia, nu cum a vorbit - că eu am obicei să 
vorbesc, dar nu fac nimic bun -, va plăti Prea 
Sfântul Dumnezeu fiecăruia după sudoarea care a 
făcut-o pentru fapta bună; după durerea cu care 1-a 
durut să lucreze fapta bună, că fapta bună cu dureri 
se săvârşeşte, cum spune proorocul: S-a stins întru 
dureri viaţa mea şi anii mei întru suspinuri. 

Deci să plângem, fraţilor, să ne pocăim, 
fraţilor, ca pe Dumnezeu milostiv să-L facem 
păcatelor noastre. Amin. 



SFINŢII IERARHI 
SPIRIDON ŞI NICOLAE 



Sfântul Ierarh Spiridon a trăit pe vremea 
împăratului Constantin cel Mare, primul împărat 
creştin, care a văzut Sfânta Cruce pe cer, şi a fost 
botezat de Sfanţul Silvestru, papa Romei. El a fost 
pe scaun cu mama sa, împărăteasa Elena. 

Dracii de arieni cuprinseseră Biserica univer- 
sală, cu blestematul Arie din Alexandria, satana 
acela, care despărţea pe Hristos de Tatăl, că nu-i de 

o fiinţă cu Tatăl, şi a umplut Imperiul Roman şi 
Bizantin numai de arieni. Atunci Biserica Ortodoxă 
era numai un sfert şi arienii erau trei sferturi şi mai 
mult. Era gata-gata să cadă Biserica. 

Sfântul Constantin cel Mare, văzând primejdia, 
a dat ordin să se adune acest Sobor la Niceea 
Bitiniei, în Asia Mică. Să se adune şi Arie cu 
mitropoliţii lui, că avea sute de mitropoliţi şi 
episcopi, care erau arieni, să se adune şi ortodocşii 
cu ei. Din partea ortodocşilor au fost 318 Sfinţi 
Părinţi, mitropoliţi şi episcopi, mari făcători de 
minuni, sfinţi purtători de răni, care au fost scoşi de 
Sfântul Constantin de la închisoare, de Ia moarte, 
unde erau de pe vremea lui Diocleţian. 

Atunci Sfântul Constantin cel Mare a trimis 
scrisoare şi Sfântului Spiridon de la Trimitunda, că 
ştia că-i mare, să vină şi el la Sobor. Sfântul 
Spiridon a fost cel mai bătrân la Soborul I Ecumenic. 
Avea 99 de ani şi şapte luni; aproape o sută. 

De nimic nu se temeau mai tare arienii, decât 
să nu vină Sfântul Spiridon şi Sfântul Nicolae la 
Sobor, şi Sfanţul Atanasie al Alexandriei, care a fost 
cel mai mare dogmatist la Soborul I. Aceştia au fost 
cei mai străluciţi. 

Sfântul Spiridon primise scrisoare de Ia 
împărat: „Părinte sfinte, Spiridoane, vino la Sobor, 
că Biserica este în mare primejdie! Iată, arianismul 
s-a întins în tot Imperiul Roman, şi-i gata-gata hula 
!ui Arie să ajungă în toată Biserica". 

Sfântul Spiridon, bătrân cum v-am spus, avea 
100 de ani fără câteva luni, umbla încălţat cu opinci, 
şi mitra lui nu era cu pietre scumpe, ci era o mitră 

de papură şi purta o cruce de lemn la gât, cu sfinte 
moaşte şi un baston de lemn. 

Şi atunci Sfântul Spiridon a zis diaconului său, 
Trifilie: 

- Fiule, iată am primit de la împăratul 
Constantin invitaţie să mergem la Sobor, la Niceea 
Bitiniei în Asia, împotriva blestematului Arie! 

Şi aveau de mers cu corabia pe Marea Medite- 
rană, atâta drum. Dar diaconul a zis: 

- Părinte, mata eşti tare bătrân şi avem de mers 
până acolo sute şi sute de kilometri. 

- Fiule, dimineaţă să pui caii la trăsură, 
mergem la port, ne suim cu căruţa într-un vapor, să 
mergem în Asia Mică! 

Dar până Ia port mai erau 60 de km. Sfântul 
Spiridon atâta avea în grajd, doi cai. Un cal negru şi 
unul alb, că atunci nu erau maşini şi tractoare ca 
acum, şi trenuri şi avioane. N-aveai cai, acolo stăteai. 

Abia la 1814 s-a inventat prima locomotivă cu 
aburi, între Liverpool şi Manchester, în Anglia. 
Primul motor din lume, atunci l-au făcut englezii. 
Până atunci nu se ştia ce este acela motor. 
Tracţiunea - boul, calul şi măgarul. Acestea erau de 
când lumea, de când le-a făcut Dumnezeu. 

Dar aceste avioane pe care le vedeţi că zboară 
acum, le-au arătat Sfinţii Prooroci cu mii de ani 
înainte, la caută la Isaia Proorocul. El trăieşte cu 850 
de ani înainte de venirea Domnului, şi arată de 
avioane. El le vedea şi auzea şi huietul lor: Doamne, 
ce sunt acestea, care zboară şi se întrec cu norii şi 
zboară ca porumbeii spre porumbarele lor şi de 
huietul aripilor lor se tulbură văzduhul ? 

Le găsiţi acolo. Au trecut 2800 de ani până s-au 
făcut avioanele. De căruţele acestea fără cai, ce spune 
Ieremia? Numai ce auzi: „Ia seama, mă, că vine 
remorca!" Ieremia a spus cu 2500 de ani înainte: 
Doamne, ce sunt acestea care umblă huruind pe 
drumuri şi împiedică carele oamenilor? Din Biblie. 

Dar de trenuri ce zice? Doamne, văd că de 
focul oţelului fulgeră drumurile, ca nişte fiare au 
ochi luminoşi şi aleargă pe drumuri de fier. 

Şi a spus şi de tramvaie: Văd că prin oraşe, de 
focul oţelului fulgeră drumurile. Toate-s scrise, 
toate. Dar ce, la Dumnezeu există neştiinţă? 

Dar să revenim la ale noastre. Arienii, când au 
auzit că merge Sfanţul Spiridon, ei ştiau că-i făcător 
de minuni, au zis: „Băi, dacă merge moşneagul ăsta 
la Sinod suntem gata! Acesta nu vorbeşte, ci face 
minuni, şi împăratul când va vedea minunea, gata, 
iscăleşte izgonirea noastră de acolo! Hai să tăiem 
capul Ia cai. Dacă n-are cai, moşneagul pe jos nu se 
poate duce, că are 100 de ani". 

Şi s-au dus arienii în grajd noaptea, că în Cipru 
erau mulţi arieni, sate întregi, cum sunt sectarii 
acum, şi au tăiat capul la amândoi caii. 

Şi dimineaţa. Sfântul Spiridon a zis băiatului: 

- Du-te, fiule, şi pune caii la ham să plecăm 
repede, că se face ziuă! Mai era un ceas-două până 
la ziuă. 

Ucenicul s-a dus să înhame caii, cu noaptea-n 
cap, cu o lumânărică în mână - că nu erau becuri pe 
vremea aceea. Acum ne-am învăţat boieri. La buton 
lumina, la buton căldura. Ia buton apa, la buton toate. 

Bă! O să ne aducă Dumnezeu la opaiţ. Eu am 
apucat opaiţ în '916. Nu era un kilogram de gaz în 
toată Moldova, că erau sondele în mâna nemţilor. 
Făcea mama oleacă de grăsime de porc sau de pasăre 
şi o punea într-un castron de lut şi un fitil de pânză 
de bumbac şi-1 trăgeai cu un beţişor pe marginea 
castronului. Aveai oleacă de lumină, ca o căndeluţă. 
Cu acela trăia lumea. Ehei! Ce boieri ne-am mai 
făcut noi! Dacă se ia lumina, avem o ciudă! 

Când se duce ucenicul în grajd, găseşte caii 
morţi: 

- Părinte, vai de mine, ne-au tăiat capul la cai! 
Caii-s tăiaţi amândoi. 

Dar bătrânul ştia sigur că arienii au făcut aceas- 
ta, ca să nu se ducă la Sinod. Şi a zis ucenicului: 

- Asta arienii au făcut-o. Du-te şi pune capul 
înapoi la cai, că vin eu acolo! 

Şi încă nu era ziuă. Acela s-a dus şi din 
greşeală, pe întuneric, avea o lumânărică, a pus 
capul de la calul cel alb la cel negru şi capul de Ia 
cel negru la cel alb. Şi când a ajuns Sfanţul Spiridon 
acolo, el bătrân, a întrebat: 

- Fiule, ai pus capetele la cai înapoi? 

- Le-am pus, părinte. 

- Unde sunt? 

- Ia, aici, că era întuneric. 
Sfântul Spiridon zice: 

- Bine este cuvântat Dumnezeu, Cel ce dă viaţă 
la toată făptura totdeauna, acum şi pururea şi în vecii 
vecilor. Amin. 

Au înviat caii amândoi, s-au scuturat. 

- Pune-i, fiule, la căruţă! 

Dar acela n-a văzut că a pus capul de la cel alb 
la cel negru. Când i-a scos la înhămat, ucenicul a zis: 

- Părinte, am greşit ceva! Am pus calului 
negru capul celui alb şi invers. 

- Lasă-i aşa, fiule, că aşa a vrut Dumnezeu! 
Iar după ce a înhămat caii, se făcuse ziuă. Şi 

când au văzut arienii ziua că merge cu un cal alb cu 
capul negru şi cu un cal negru cu capul alb, au zis: 

- Na. Ziceţi că aţi tăiat capul la cai? 

- I-am tăiat, măi. 

- Dar uite! Cum i-a înviat? Dacă a făcut el 
minunea asta şi a înviat caii, când ajunge ăsta Ia 
Sobor, praf ne face! Ii mare făcător de minuni. 

Când au ajuns la port s-au suit pe corabie şi 
s-au dus în Asia Mică, iar apoi pe uscat au mers 
până la Niceea Bitiniei. 

împăratul era pe scaun şi lângă el împărăteasa, 
318 Sfinţi Părinţi, armata care menţinea ordinea, 
generali, cutare. Şi toţi, cu mitre strălucite pe cap, 
ca aurul. N-aţi văzut cum poartă arhiereii? Toţi în 
scaune. Era sobor mare. Sfântul Spiridon a ajuns 
mai la urmă. 

Acolo când au ajuns, soldaţii - armata care 
menţinea ordinea, garda imperială - care cum venea, 
legitimaţia: „De unde eşti?" că veneau din tot 
pământul. Santinele care păzeau, când l-au văzut pe 
Sfântul Spiridon încălţat cu opinci, cu un cojoc şi cu 
o cruce de lemn la gât, cu o mitră de papură pe cap, 
bătrân, au întrebat: 

- Stai, măi moşnege, unde te duci? 

- Sunt chemat aici. 

- Ce chemat? Du-te că-i sperii pe ceilalţi! Ia 
uite, aceia cu mitre de aur. Fugi de aici să nu te vadă 
împăratul! 

Dar diaconul a spus: 

- Este chemat şi el de împărat. 

- Pe aista să-I cheme împăratul? Acesta-i 
stricat de minte. Cu mitră de papură pe cap, cu 
opinci, cu cojoc vine aici să facă de râs împăratul? 

- Domnule, acesta-i Sfanţul Spiridon de la 
Trimitunda. 

Ce ştiau soldaţii de Sfântul Spiridon? 
Dar vine diaconul şi-i arată santinelei: 

- Uite, măi. Are chemare. El toată săptămâna 
paşte oile, iar duminica slujeşte Ia episcopie ca 
episcop. El este cioban. 

Când a văzut ştampila împăratului Constantin, 
a zis: 

- Acesta-i chemat de împăratul? Nu se poate, 
domnule! 

- Dumneata ştii cine-i acesta? Te uiţi că-i 
încălţat cu opinci şi cu cojoc şi cu mitră de papură? 
Nu ştii cine-i acesta. Acesta o să-I biruiască pe Arie. 

- Acesta? Arienii sunt atâţia arhierei şi învăţaţi 
şi teologi şi cutare. Apoi aici este împăratul cu 
coroana de aur pe cap şi ceilalţi mitropoliţi, au mitre 
cu pietre scumpe pe cap. Dumneata dacă te duci îi 
faci de râs pe ceilalţi episcopi. 

Arienii se lăudau că au mitropoliţi învăţaţi, pe 
Evsevie al Nicomidiei, pe Arie, pe Maris al 
Calcedonului, pe Teognie al Niceei, atâţia învăţaţi. 
Arie avea mai mulţi episcopi decât ortodocşii. Dar 

avea şi un filosof mare care ştia atâtea limbi şi ştia şi 
argumente biblice şi argumente ştiinţifice. Acela i-a 
spus Sfântului Atanasie: „Dacă-mi dai un text din 
Scriptură, eu îţi dau 10.000". Cu acela se lăuda 
Arie. „Lasă, că pe acesta nu-1 biruiesc ei ortodocşii, 
când va vorbi! n 

Soborul începuse de şase luni. Erau procese 
verbale, lupte mari, dogmatice, canoane. Nu se 
puteau hotărî. 

Când au văzut chemarea de la împărat, au zis: 

- Măi, dă-i pace să treacă! L-a chemat şi pe 
moşneagul acesta! Cu acesta are să facă el sobor? 

Când au auzit povestea, că arienii au tăiat capul 
la cai, au zis: „Acesta va fi hotarul soborului!" 

împăratul, când l-a văzut, s-a dat jos de pe 
scaun, a dat coroana jos şi i-a sărutat picioarele. S-au 
speriat toţi ceilalţi episcopi. Şi Arie s-a speriat cu 
filosofii Iui: „Cine-i acesta, măi, să-i sărute împăra- 
tul picioarele?" Şi i-a dat împăratul scaun lângă el. 

Arie, cu ai lui, faţă-n faţă cu împăratul. Armata 
cu menţinerea ordinii, să nu se sfădească, să nu se 
omoare. Şi când a ajuns şi l-au văzut, sfinţii l-au 
cunoscut: „Acesta-i Sfântul Spiridon de la Trimitun- 
da Ciprului". Şi apoi !-a luat împăratul de mână şi 
l-a pus lângă el. 

- Stai aici, părinte Spiridoane! 

A stat bătrânul. El era cel mai bătrân la Sobor. 

- Părinte Spiridoane, uite ce spun aceştia, că 
Hristos n-a fost de o fiinţă cu Tatăl, ci că a fost o 
zidire aleasă. A fost mai mare ca îngerii, dar n-a fost 
chiar Dumnezeu. De aceea ne-am adunat aici. Sobor 

mare, ca să arătăm adevărul credinţei- Nu de alta, 
dar Biserica este în mare primejdie să se facă toată 
eretică. Sfinţia ta ce zici? 

Sfântul Spiridon a spus: 

- Măria ta, mai înainte de-a începe noi 
convorbirea cu dânşii, să ne rugăm. 

Gata, l-au ascultat toţi. Au căzut toţi arhiereii 
în genunchi, şi împăratul şi împărăteasa. Când s-au 
rugat, s-a cutremurat pământul cu dânşii. Aşa 
rugăciune, că erau atâţia sfinţi! Pe urmă au stat pe 
scaun. împăratul a dat ordin: 

- Scoateţi dintre voi unul care este cel mai 
învăţat, cel mai deştept, să discute cu ortodocşii! 

Ei, gata, au pus filosoful. 

- Cu acesta să vorbească! 

Acela ştia toată Scriptura. Avea un drac 
arhicon. Aceia sunt teologii iadului. învaţă pe om 
toată Scriptura, dar îl învaţă greşit. 

Iese acela, începe a se lăuda el, a huli pe 
Mântuitorul. 

- Uite, Părinte Spiridoane, ce spune! Acesta-i 
un mare învăţat de-a lor. 

Dar învăţatul: 

- Dar cu cine vorbesc eu? 
Iese Sfântul Spiridon. 

- Cu opincarul ăsta? Cu moşneagul ăsta? De ce 
l-aţi adus aici? 

Iar Sfântul Spiridon când a auzit, îndată a făcut 
cruce şi a zis: 

- Mută să fie gura aceea care vorbeşte hule 
împotriva adevărului. 

Şi filosoful acela a muţit. 

- Im, îm, îm! 

Se uitau toţi. Stai drace, că ai dat peste Sfântul 
Spiridon! De aceea să aveţi mare evlavie la sfinţi, 
împăratul a văzut: „Măi, mare minune!" Dar acela, 
mut, mut, dar deştept. Şi-a zis el: „Măi, n-am de-a 
face cu oameni filosofi, să ştie teorie multă! Spiridon 
acesta m-a trântit cu minunea! N-are nevoie de vorbă 
multă" . 

Arie a întrebat: 

- Ce-i cu dânsul, mă? 

- L-o muţit. 

- Nu ţi-am spus că dacă vine moşneagul 
Spiridon, praf ne face. 

Ehei! Prin cine lucrează Dumnezeu! Prin acei 
smeriţi. Când a văzut filosoful, a scris o scrisoare: 
„Sfinte Spiridoane, dacă-mi dezlegi limba, până la 
moarte voi apăra Ortodoxia, nu mai vorbesc contra 
ei!" 

Şi a făcut Sfântul Spiridon cruce şi a zis: 

- Să-ţi dezlege Hristos limba şi s-o facă trestie 
a scriitorului ce scrie degrab, împotriva ereticilor. 

Şi a început filosoful a vorbi şi a trecut de 
partea ortodocşilor: 

- Bine a zis Mântuitorul că împărăţia lui 
Dumnezeu nu stă în cuvânt, ci în putere şi minuni. 
Acesta a venit cu puterea dumnezeirii. Nu-i vorba de 
vorbe aici, ci de faptă. în veac nu voi mai spune că 
Arie are dreptate. 

Şi a trecut filosoful de partea adversarilor şi a 
fost cel mai mare apărător al lor la Soborul I, după 
ce i-a dezlegat limba lui. Şi atunci iese altul din 
partea lui Arie. Era un mitropolit, Evsevie al 

Nicomidiei, mare arian. Acela ce-a zis? „Să apărăm 
noi. Dacă 1-a biruit pe filosof, noi ce suntem aici?" 

- Părinte Spiridoane, zice, cum se poate să fie 
un Dumnezeu şi trei, de o fiinţă, de-un scaun? Acela 
să fie şi trei şi unu? 

- Cum trei? E un singur Dumnezeu de o fiinţă, 
dar este în trei feţe. la uită-te la soare! Sunt trei sori? 
Are trei însuşiri? Are globul, lumina şi căldura. 

El încă tot nu se dădea. 

- Cum îi. Părinte Spiridoane, un Dumnezeu şi 
trei? 

- Nu-s trei. Este un singur Dumnezeu în trei 
feţe: Tatăl, Fiul şi Duhul Sfânt - Sfânta Treime. 

Tocmai atunci cum erau ei acolo, era o 
cărămidă pe jos, iar Sfanţul Spiridon vorbea cu 
Evsevie, mitropolitul Nicomidiei. 

- Ia ascultaţi, părinţilor, filosofilor, episco- 
pilor, mitropoliţilor, ia dă cărămida aceea încoace! şi 
a ridicat-o în sus. Tu crezi că este un Dumnezeu în 
trei feţe? 

- Nu pot să înţeleg. 

E! ţinea de Arie, că Iisus Hristos n-ar fi de o fi- 
inţă cu Tatăl; a fost cea mai mare zidire, mai mare 
peste îngeri, dar n-a fost chiar de o fiinţă cu Tatăl. 

Sfântul Spiridon ia cărămida în mână: 

- Câte corpuri am eu în mână? 
-Una. 

- Treime cinstesc, dumnezeire una. Aşa 
Dumnezeul nostru. Este un singur Dumnezeu în trei 
feţe. 

Atunci a ieşit focul din cărămidă în sus, apa s-a 
coborât în jos şi pământul a rămas în mâna lui. 

- Se poate trei şi una? 

Când a văzut împăratul a şi iscălit izgonirea lui 
Arie şi 1-a canonisit cu toţi ai lui. I-a prins frica pe 
toţi. Aceasta a fost minunea de la Soborul I de la 
Niceea cu Sfântul Ierarh Spiridon. Trei şi una. O 
fiinţă în trei feţe. 

Ehei, câte minuni. Dar la toate Soboarele s-au 
făcut cu minuni. Cum vin sectarii ăştia blestemaţi 
acum, că nu se închină Maicii Domnului, la Sfânta 
Cruce, la icoane. Draci. Aceştia sunt înainte 
mergătorii lui antihrist. Să nu vă luaţi după ei! 

Moaştele Sfântului Ierarh Spiridon de Ia Trimi- 
tunda sunt acum în insula Corfu (în franţuzeşte) sau 
Cherchira (pe greceşte). Este ultima insulă aproape 
de Chefalonia, către Italia. Acesta păzeşte Grecia. 
Este la graniţa de vest a Greciei, iar moaştele 
Sfântului Nicolae la graniţa de est a Italiei. 

Insula Corfu este o insulă cu oraşe mari şi 
munţi şi are 60 de km lungime. Când l-aţi vedea pe 
Sfântul Ierarh Spiridon cum arată după o mie şase 
sute şi ceva de ani! Nu i-a căzut un păr din barbă, 
din mustaţă, nimic. Mâinile galbene. Stă-n sicriu de 
aur. Vai şi câte minuni se mai fac! Zilnic, zilnic. 

Sub capul lui are o pernă mare cu cordeluţe de 
mătase înguste. Şi am întrebat de ce-i aşa. Asta la 
hramul sfântului o desfac preoţii şi taie câte o 
bucăţică mică să dea credincioşilor. 

Iar la picioarele lui stau sandalele care le 
schimbă în tot anul, încălţările lui. Că el, când îl 
cheamă cineva în rugăciune, se duce cu totul noaptea 
pe jos. Şi toceşte câte o pereche de încălţări pe an. în 

acatistul lui spune: „Bucură-te, că încălţările tale 
stau mărturie!" I-am văzut încălţămintea uzată. Când 
îl cheamă oamenii în rugăciune, se duce aşa. Se 
duce, face minuni şi vine înapoi şi se culcă în sicriu. 

Vai, câte minuni se fac la Sfântul Ierarh 
Spiridon! în fiecare zi. Armata de trei ori pe an 
merge, are o caretă minunată, aşa, un fel de trăsură. 
Merg generalii lângă el. Este patronul armatei 
greceşti, cum este la noi Sfântul Gheorghe. Ştii ce 
mireasmă i-acolo? Ştii ce frumuseţe? 

Când au venit turcii la 1456 şi au făcut mare 
năvală peste ţările Europei şi au cucerit Grecia, el 
era Ia Trimitunda Ciprului. Din Grecia de unde am 
fost noi şi până în Cipru, am mers cu vaporul 800 de 
km. Că Cipru este aproape de Turcia. Dar populaţia 
în Cipru este 3/4 greci şi o parte sunt turci. Şi prima 
dată când ocupau turcii o ţară, întâi şi întâi sfintele 
moaşte le luau. Şi ştii de ce? Ca să Ie vândă la 
creştini. 

Cum ne-au vândut nouă pe Sfanţul Grigorie 
Decapolitul de la Bistriţa; Sfânta Paraschiva a luat-o 
Vasile Lupu Ia 1642 cu 300 de pungi de galbeni de 
aur. Le vindeau scump că ştiau că creştinii ţineau la 
ele. Şi turcii dacă veneau şi găseau moaşte, că erau 
mai multe sfinte moaşte în Cipru, le luau. 

Dar un călugăr bătrân, cu numele Gheorghe, 
dar voinic: „Ei, Sfinte Spiridoane, n-am să te las eu 
să te ia turcii!" A luat un sac mare, 1-a băgat în sac 
pe Sfanţul Spiridon şi a pus deasupra lui un pănuş de 
păpuşoi şi mergea cu el. 

Pe la oraşul Arta - că am fost acolo, mare 
centru universitar, unde spune Iorga că au fost cei 

mai mari prelaţi ai Greciei; un oraş numai de 
marmură -, pe la Arta l-au ajuns trupele turceşti., că 
s-au aliat italienii cu grecii, cu francezii, toţi 
împotriva turcilor, că au vrut să ocupe şi Italia. 

Când am trecut la Cherchira cu vaporul, ne-au 
arătat: „Vezi? Aici s-au înecat mii şi mii de turci şi 
italieni şi greci!". Că a fost decisivă lupta acolo, 
când i-au bătut pe turci, cu rugăciunile Sfântului 
Spiridon. 

Şi când l-au ajuns turcii l-au întrebat: 

- Băi, moşnege, ce-ai în sac? 

- Am hrană pentru vite. 

S-au uitat şi când au văzut pănuşile acelea, au 
zis: 

- Dă-1 încolo de moşneag! Duce pănuş de 
păpuşoi. 

Iar când a ajuns la frontul grecesc, la portul 
Egumenită - am fost acolo - grănicerii au strigat: 

- Stai moşule! Ce-ai în sac? 

- Comoara comorilor, le spunea la greci. Daţi 
drumul, îl am pe Sfanţul Spiridon. 

L-au primit. Când au văzut grecii au întrebat: 

- Dar nu l-au luat turcii, măi? Că ocupaseră 
Ciprul. 

- Ehei, l-am luat eu pe Spiridon al meu, să nu 
rămână acolo. 

Ai văzut moşneagul? Pe urmă 1-a primit 
generalul italian, care conducea cele mai mari flote 
din lume, flota veneţiană, care a fost cea mai mare 
din Europa pe vremea aceea. Şi a zis: 

- Acesta-i Sfântul Spiridon? că auzise de 
minunile Iui. 

- Acesta-i. 

L-a primit cu mare cinste şi 1-a dus în insula 
Corfu, într-o bisericuţă de lemn ortodoxă. Generalul, 
cu toate că era italian - comandantul tuturor flotelor 
de pe Marea Mediterană a italienilor -, s-a rugat Ia 
el: „Sfinte Spiridoane, dacă ne-ajuţi să batem pe 
turci, am să-ţi fac o biserică cu trei altare şi mă fac 
ortodox!" 

Noi, când am intrat în biserica asta, o catedrală 
cu nouă policandre şi de-un policandru atârna o 
barcă de aur, spânzurată cu lanţ de aur, am întrebat: 
„Ce-i cu barca asta?" „Ştii ce-i? Biserica asta cu trei 
altare este făcută de generalul care s-a făcut ortodox, 
prin minunile Sfântului Spiridon. El este îngropat în 
pridvor" . 

Generalul acesta a fost comandant peste sute de 
corăbii, flota cea mai mare a Veneţiei. Am fost 
acolo, în Veneţia. Un oraş pe apă. 

L-a dus la bisericuţa aceea şi s-au rugat grecii, 
săracii. Acolo insula aceea este cât ar fi de aici până 
la Bacău. Munţi, oraşe. Tot acolo-s sfintele moaşte 
ale Sfintei împărătese Teodora, care a dat libertate 
Sfintelor Icoane, a Sfintei Muceniţe Cherchira. Acolo 
sunt moaştele Sfinţilor Apostoli lason şi Sosipatru. 
Am fost şi la ele şi am văzut şi mănăstirea lor. 

Şi i-au bătut pe turci, mare minune, de aici de 
la coastele Cherchirei i-au întors înapoi, au ocupat 
Grecia înapoi grecii împreună cu italienii şi i-au dus 
până în ţara lor. Biruinţă mare la 1501, cu minunile 
Sfanţului Spiridon. Li se părea turcilor că vin 
milioane de greci peste ei, însă aceştia erau puţini. 
Sfanţul Spiridon îi înmulţea. 

S-a întors înapoi generalul acesta şi s-a botezat 
ortodox cu toată familia lui, cu ginere, cu noră, şi 
sunt înmormântaţi în pridvorul bisericii. Şi a făcut 
această uriaşă biserică cu trei altare şi a lăsat barca 
aceea de aur, care am văzut-o agăţată, semn că el a 
fost comandant peste atâtea sute de corăbii. Şi 
Sfanţul Spiridon i-acolo şi vin oameni din toate 
colţurile lumii şi se fac minuni. 

Din Grecia de la Sfântul Ierarh Spiridon, dacă 
treci Marea Adriatică, ajungi la Bari în Italia la 
Sfântul Ierarh Nicolae, mare făcător de minuni de la 
Mira Lichiei. Aceşti doi ierarhi au fost cei mai mari 
apărători ai Soborului I de Ia Niceea. 

Sfântul Nicolae când a auzit că Arie huleşte pe 
Mântuitorul de faţă cu împăratul, n-a mai avut 
răbdare, i-a şters două palme lui Arie, de i-a sărit 

căciula. 

Atunci împăratul a spus: „Nu-i voie să vă 
bateţi aici!" Şi l-a băgat la închisoare pe Sfanţul 
Nicolae şi i-a luat omoforul. Sfântul Nicolae era tare 
bucuros că este închis pentru Hristos. 

Seara, când s-a întunecat bine, a venit Maica 
Domnului şi cu Mântuitorul. Când au venit, s-a cutre- 
murat temniţa, s-au deschis toate uşile şi s-au dezle- 
gat toate legăturile. Mântuitorul i-a adus mitra şi o 
Evanghelie Sfântului Nicolae, iar Maica Domnului 
omoforul, cum îl vedeţi pictat. „Nicolae, zice, 
bravo! Pentru Mine ai suferit să vii la închisoare". 

Şi atunci, când au văzut cei de la temniţă, s-au 
cutremurat: 

- De ce l-aţi adus pe sfântul acesta aici, că au 
venit la el şi Mântuitorul şi Maica Domnului? 

Când a auzit împăratul Constantin, 1-a adus 
înapoi şi a căzut în genunchi înaintea lui: 

- Iartă-mă, Nicolae! 

- Pentru Hristos, nu numai bătaie, eram gata 
să-mi dau sufletul, să-mi taie şi capul de o mie de 
ori! 

El i-a tras lui Arie două palme când a auzit că 
huleşte dumnezeirea Mântuitorului. N-a mai putut 
răbda. Cum, un drac de om să hulească pe Cel ce a 
făcut cerul şi pământul? 

Aşa au fost sfinţii pentru adevăr! 

De aceea, când soseşte ziua Sfinţilor Nicolae şi 
Spiridon, să fiţi cu mare atenţie, că aceştia-s mari 
făcători de minuni. Şi avem şi alte mii de sfinţi, dar 
aceştia sunt din cei mari făcători de minuni. Să ştiţi, 
la ziua lor totdeauna să duceţi Ia biserică daruri, să 
aveţi colive, să duceţi pomelnice. 



MINUNEA SFANŢULUI NICOLAE 
CU COVORUL 



în Constantinopol trăia un om cu numele 
Neculai. Era cu baba lui. Pe copii i-au căsătorit şi 
acum erau singuri. Ei în viaţa lor, la ziua Sfântului 
Nicolae, duceau la biserică jertfă multă, pomelnice, 
slujbe, colaci, tămâie, lumânări, vin de slujbă, 
prescuri, orice. 

Şi când acum erau bătrâni, au sărăcit. Şi venea 
ziua Sfântului Nicolae, că ei făceau praznic la 
Sfântul Nicolae. Când veneau acasă de la biserică. 

puneau masa pentru toţi, să zică bogdaproste. Şi-i 
zice baba: 

- Măi Neculai, ce facem noi acum, bătrâni şi 
săraci? Uite, ziua Sfântului Nicolae vine şi n-avem 
nimic: nici bani, nici alimente. Ce facem noi, să 
putem face şi anul acesta ceva la Sfântul Nicolae? 
Poate la anul nu mai suntem - că erau bătrâni 
amândoi. 

Bătrânului îi părea foarte rău că nu avea bani. 
Dar baba avea ascuns ceva în lada ei de zestre. Nu 
ştia moşneagul. Avea un covor de când era ea 
mireasă. Frumos tare. II ţinea ea acolo. Şi mai avea 
ea pregătit acolo şervete pentru înmormântare. Tot 
ce-i trebuie. Moşneagul nu umbla în Iada babei. 

Se duce baba şi scoate covorul acela frumos. 

- De unde l-ai scos, babă hăi? 

- Ehei, de când eram mireasă l-am păstrat. 

- Dar cum l-ai păstrat aşa de bine? 

- Am pus naftalină să nu-I mănânce moliile. 
Du-te, moşnege şi vinde covorul acesta! Cât vei lua 
pe el, facem praznic la Sfântul Nicolae. 

- Măi babă, acesta-i covor greu. Dar l-oi pune 
pe-un ciomag şi l-oi duce cum oi putea. Dar cam cât 
face covorul acesta? 

- Când eram eu tânără mi-a dat pe el 10 
galbeni şi n-am vrut să-1 dau. Dar acum, dacă ţi-ar 
da numai un galben, să-1 dai cu atâta. Să te duci să 
cumperi pentru Sfântul Nicolae prescuri şi vin şi 
lumânări. Ai înţeles? Cât ţi-o da, numai înapoi să nu 
mi-1 aduci! Cât ţi-o da, că nu ştiu, la anul oi mai 
ajunge ori oi muri, şi vreau la ziua Sfântului Nicolae 

să facem ceva, ştii câte minuni a făcut Sfântul 
Nicolae şi cât ne-a ajutat în viaţa noastră. 

Şi-a luat moşneagul covorul, I-a pus pe un 
ciomag şi s-a dus la târg. Era zi de iarmaroc. A 
trecut de biserica Sfântului Platon, în Constantino- 
pol, mai încolo era statuia marelui Constantin şi a 
ajuns în târg. Acolo unul vindea purcei, altul vindea 
fasole, unul făină, altul boi, unul cai, altul oi. 

Vine un moşneag cu barba albă, bătrân, 
evlavios. Ia acesta cu covorul: 

- De vânzare covorul, cumătre? 

- De vânzare. 

- Şi cât costă? 

- Apoi dă, zice, baba mea spune că pe vremuri 
îi dădea 10 galbeni pe unul ca acesta, dar mi-a spus 
să-1 dau acum mai ieftin, că avem nevoie mare. Vine 
ziua Sfântului Nicolae şi n-avem nimic. 

- 10 galbeni? 
-Da. 

Moşul se mai uită la dânsul şi scoate 10 galbeni 
şi-i dă la acesta şi ia covorul şi se duce. 

Acesta, când s-a văzut cu 10 galbeni, a zis: 
„Măi, ce credinţă mare are baba mea! Ia uite, 
domnule!" şi se duce în târg. 

Dar cel ce a cumpărat covorul era Sfântul 
Nicolae, dar bătrânul nu ştia. Se duce cu covorul 
acasă la babă şi bate în poartă. Iese baba. Vede un 
moşneag cu covorul. 

- Ce-i? 

- Cumătră, zice, bărbatul matale mi-a fost 
prieten mie din tinereţe şi treceam prin târg şi l-am 

văzut cu covorul acesta. A zis să ţi-1 aduc acasă, că 
el se mai uită prin piaţă. 

Dar baba s-a făcut foc. 

- Dar ce i-am spus eu? Să-1 vândă cu-n galben, 
atât. Şi baba a luat covorul mânioasă şi s-a dus 
murmurând în casă. Aşa om am eu? Ce i-am spus 
eu? Să dea covorul, să cumpere ceva. Iaca, mi 1-a 
trimis acasă. Iaca pomană! 

Cârtea baba. 

- Bună ziua, cumătră, a zis acela bătrân şi s-a 
dus. 

Moşneagul din cei zece galbeni a luat tot ce-o 
trebuit, două trăişti. Tot. Făină, lumânări, tămâie, 
untdelemn, vin bisericesc, ce-a ştiut el că-i trebuie la 
praznicul Sfântului Nicolae. Şi bărbatul vine mai 
către seară încărcat. 

Dar baba nu 1-a întrebat ce are în spate, îl ia la 
batjocură: 

- Aşa? Amu bătrână te las şi mă duc la un 
băiat. Ce ţi-am spus eu, măi moşnege? Să dai covo- 
rul cu cât îl dai. De ce mi-ai trimis covorul acasă? 

Dar moşneagul nu ştia. 

- Babă hăi, ce covor? Ce vorbeşti? Tu nu vezi 
cu câte am venit eu? 

- Dar ce ai acolo? 

- Am cumpărat pentru ziua Sfanţului Nicolae. 

- Dar de ce ai trimis covorul acasă? 

- Dar nu ţi l-am trimis deloc. Mi 1-a cumpărat 
un bătrân. Când i-am spus că a costat zece galbeni, 
zece mi-a dat. 

A început a plânge baba. 

- Vai de mine! Sfântul Nicolae a cumpărat 
covorul nostru. Şi ţi-a dat zece galbeni? 

- Zece. Şi nici doi galbeni n-am cheltuit. Vezi 
câte am cumpărat eu? Ceilalţi îi am. Uite-i! 

- Mi-a adus covorul şi mi-a spus că îi prieten 
cu tine de când era tânăr şi l-ai rugat să aducă 
covorul acasă. 

- Dar cum era? 

- Un om bătrân, cu barba albă, cu chip cuvios, 
blând aşa. 

- Vai de mine. Sfântul Nicolae. El mi 1-a 
cumpărat, eu m-am dus şi am târguit şi a venit şi ţi-a 
adus covorul acasă. 

Atunci a început a plânge baba. 

- Mare minune a Sfântului Nicolae. 

S-au dus ei. A făcut baba plăcinte pentru 
Sfântul Nicolae, s-a pregătit pentru biserică, şi-a 
făcut sarmale pentru praznic. Şi a făcut un praznic 
de Sfântul Nicolae ca niciodată în viaţa lor, şi le-au 
mai rămas şi opt galbeni. 

Este scrisă în Prolog. Minunea Sfântului 
Nicolae cu covorul. Aşa face Sfântul Nicolae, pentru 
cei care au credinţă. Mari minuni. 

Şi mi-a ajutat mila Domnului să nu mor, până 
şi eu păcătosul să văd sfintele moaşte ale amân- 
durora, în călătoria pe care am făcut-o în atâtea ţări. 

Am plecat din Grecia, de pe insula Corfu, cu 
un vapor mare „Aghia Triada" - Sfânta Treime şi în 
Italia am ajuns la ora unu şi ceva. Am ajuns la cizma 
Italiei, la Bari, şi ne-am închinat la moaştele 
Sfântului Nicolae - San Nicola. 



PĂRINTELE CLEOPA 



49 



Dar au făcut biserică frumoasă şi alături un 
altar ortodox, dacă vin ortodocşi, să facă şi ei 
Liturghia bizantină la Sfântul Nicolae. Am fost şi 
acolo. Când am ajuns acolo, catolicii ascultau mesa 
lor pe scaune. într-o jumătate de ceas mesa e gata. 

Noi am aşteptat să se termine mesa lor, că aici 
nu mai este ca la Sfântul Spiridon să fie deschis 
sicriul, să-i săruţi picioarele sau mâinile. L-au 
pecetluit pe Sfântul Nicolae ca să nu-1 fure orto- 
docşii. Este o sfântă masă de piatră, Sfântul Nicolae 
este băgat sub masă într-un sicriu de aur şi deasupra 
este un gemuleţ. Şi te uiţi pe geam la Sfântul Nicolae 
ca să-1 vezi. Dar nu mai poţi să-i săruţi moaştele. 
Este sub pază acolo. Ei se tem de ortodocşi să nu-1 
fure înapoi. Este sfânt de-al nostru. 

Moaştele Sfântului au fost furate de cruciaţi la 
1204, de la Mira Lichiei din Asia, când a fost 
Imperiul Latin de Răsărit, şi au fost duse la dânşii în 
Italia la Bari. Mare port. 

La Bucureşti este mâna dreaptă a Sfântului 
Nicolae, Ia biserica Sfântul Gheorghe Nou. 

De aceea, totdeauna să-i cinstiţi pe Sfanţul 
Nicolae şi Sfântul Spiridon, să le citiţi acatistul de 
câte ori sunteţi în nevoi, că aceştia-s mari făcători de 
minuni. Amin. 



DUMINICA IZGONIRII 

LUI ADAM DIN RAI 

Predică ia Postul Mare 



Sfânta şi dumnezeiasca Evanghelie de astăzi ne 
învaţă trei lucruri mari, trei fapte mari şi bune: 
nepomenirea răului, postul şi milostenia. 

Nu fără înţelepciune s-a pus această Evanghelie 
la începutul Postului Mare, ci cu mare înţelepciune şi 
cu scop prea bun, ca să ne înveţe pe noi când este 
primit postul nostru, care-i postul cel adevărat şi de 
ce trebuie însoţit postul nostru, ca să fie bine primit 
înaintea lui Dumnezeu. 

Aţi auzit ce zice Sfânta Evanghelie: De veţi ierta 
voi greşelile fraţilor voştri, ierta-va şi vouă Tatăl 
vostru care este în ceruri. Iar de nu veţi ierta voi 
greşelile fraţilor voştri, nici Tatăl vostru cel din 
ceruri nu va ierta vouă greşelile voastre. 

Iată iubirea de oameni a lui Dumnezeu arătată în 
Evanghelia de astăzi. El nici nu porunceşte, nici nu 
legiuieşte, ci face o tocmeală cu oamenii, ca un 
Părinte prea bun cu fiii Săi. E ca şi cum ar zice tatăl 
către fecior: „Dragul tatii, dacă ai să ierţi pe fraţii tăi, 
te iert şi eu pe tine, iar dacă nu, nici eu nu te iert". 

Deci n-a zis Dumnezeu: „Vă poruncesc să 
iertaţi pe fraţi, sau vă dau lege, sau vă ameninţ cu 
moartea". Nimic din toate acestea nu vedem în 
Evanghelia de astăzi. Cu foarte multă dragoste ne 
învaţă Prea Bunul Dumnezeu în Evanghelia aceasta, 



PĂRINTELE CLEOPA 



51 



cum trebuie să facem spre a fi iertaţi de EI. Ce ne 
învaţă? Să iertăm păcatele fraţilor noştri, ca şi 
Dumnezeu să ne ierte pe noi. Este o condiţie a 
iertării noastre şi una din cele şapte cereri din 
rugăciunea domnească. 

Aţi auzit spunându-se şi acolo: Şi ne iartă nouă 
greşelile noastre, precum şi noi iertăm greşiţilor 
noştri. Deci în măsura în care vom ierta noi pe 
fratele nostru, să aşteptăm şi noi mila şi iertarea de 
la Dumnezeu. în această rugăciune ne spune din nou 
că de vom ierta greşelile fraţilor noştri, şi Tatăl 
nostru ne va ierta nouă, iar dacă noi nu iertăm, nici 
EI nu ne iartă. Iar după ce ne-a dat această mare 
învăţătură a nepomenirii răului, adică să nu ţinem 
mânie şi supărare pe fraţii noştri care ne-au greşit şi 
să-i iertăm, a adăugat în Evanghelia de astăzi şi o 
altă învăţătură, zicând: Şi când postiţi, să nu fiţi ca 
făţarnicii care când postesc îşi smolesc feţele lor ca 
să se arate oamenilor că postesc. Amin zic vouă, 
că-şi iau plata lor. 

Pe vremea Mântuitorului exista tagma farisei- 
lor, arhiereilor şi cărturarilor, care, deşi posteau, nu 
aveau ca scop mântuirea, nici dorinţa de a plăcea lui 
Dumnezeu, ci toate le făceau cu scopul de a fi văzuţi 
de oameni, ca să fie lăudaţi de ei. Şi voind Prea 
Bunul nostru Mântuitor ca să scoată din rădăcină 
această rea dorinţă a lor şi această făţărnicie a 
cugetului, le spune: Când postiţi, să nu fiţi trişti ca 
Ifarnicii. Pentru că aceia când posteau îşi smoleau 
feţele lor şi se arătau scârbiţi, slabi şi întristaţi, ca să 
ştie lumea că ei postesc. Făcând ei aşa, ce spune 
Mântuitorul? Amin, zic vouă, că şi-au luat plata lor. 

Fraţilor, fapta cea bună aduce răsplătire, şi 
dreptatea Iui Dumnezeu răsplăteşte fapta bună. Dar 
vai de noi dacă ne luăm plata aici. Căci arunci ce 
mai aşteptăm dincolo? Fapta bună aduce răsplătire de 
la Dumnezeu. Iată pilda cu bogatul şi cu săracul 
Lazăr. Ce-a spus Avraam bogatului? Fiule, adu-ţi 
aminte că ai luat cele bune în viaţa ta. 

Care au fost cele bune luate de bogatul cel 
nemilostiv în viaţa aceasta? Cât de rău a fost bogatul 
acela, oricât se desfăta el, oricât se îmbrăca el în 
porfiră şi vison, oricât bea vin ascultând muzică, 
oricât n-avea el grijă de Lazăr cel sărac, cu toate 
acestea, avea poate şi el o faptă bună, sau poate mai 
multe. Şi pentru acelea. Dumnezeu i-a dat viaţă 
lungă, i-a dat bogăţie, casă îndestulată, ca să aibă de 
unde bea şi mânca. Şi când a vrut să mai ceară lui 
Avraam răsplătire şi a nădăjduit să o ia şi dincolo, 
Avraam i-a spus adevărul: Adu-ţi aminte, fiule, că 
ţi-ai luat cele bune în viaţa ta. 

Aceasta o ştia şi bogatul. EI s-a gândit: 
„Doamne, rău am fost, dar am făcut şi ceva bine". 
Poate o faptă de milostenie, poate o faptă de 
dreptate. Dar auzi ce i se spune pentru cele puţine 
bune făcute de el: Ţi-ai luat plata ta. A luat-o aici, 
căci i-a dat Dumnezeu viaţă lungă, petrecere, bogă- 
ţie, cinste şi celelalte, câte s-au spus în Evanghelie. 

Deci, Dumnezeu e drept şi prea drept, plăteşte 
totdeauna fapta bună. Aşa şi fariseii din Evanghelia 
de azi: posteau, dar dacă posteau voia să ştie toată 
lumea că ei postesc şi să se arate la toţi că sunt mari 
postitori. Dar atunci, cu ce folos s-au ales din postul 
lor? Zice Mântuitorul: Amin zic vouă, că şi-au luat 

plata lor. De la cine? Nu de la Dumnezeu, ci de la 
oameni. Că-i ştia toată lumea şi-i lăuda că sunt mari 
postitori. 

Să ne ferească Dumnezeu de asemenea post! Să 
nu postim cu scopul de a plăcea oamenilor, de a ne 
ieşi vestea de postitori. Că arunci ne luăm plata aici 
pe pământ şi ne ducem dincolo cu mâinile goale. 

Şi ca să ne arate Mântuitorul ce trebuie să 
facem ca să ne ferim de făţărnicie şi de postul acela 
fals, ne spune: Iar tu când posteşti, unge-ţi capul tău 
şi spalâ-ţi faţa ta ca să nu te arăţi oamenilor că 
posteşti şi Tatăl care ştie nevoinţa postului întru 
ascuns îţi va răsplăti ţie la arătare. Când? Fapta 
bună pe care o face omul în ascuns aici, se va arăta 
acolo Ia judecata de apoi înaintea tuturor miliardelor 
de îngeri şi a tuturor popoarelor lumii. De aceea ne-a 
şi învăţat altădată despre milostenie, cum să o facem, 
căci a zis: Ce face dreapta ta, să nu ştie stânga şi 
celelalte. Sau: Tu, când te rogi, intră în cămara ta, 
încuie uşa şi roagă-te Tatălui Tău în ascuns şi Tatăl 
Tău care vede cele în ascuns, îţi va răsplăti la 
arătare. Iată cum ne-a învăţat ca şi postul şi 
milostenia şi rugăciunea, să le facem în ascuns. 

Dar veţi zice, după dreptate: „Cum să postesc 
părinte, în ascuns? Doar e un post legiuit de 
Biserică, deci trebuie să-1 ţin şi aceasta o ştie toată 
lumea. Cum să mă rog în ascuns, dacă stau la 
Liturghie în biserică şi dacă mă închin lui Dumnezeu 
când trec pe lângă o biserică? Cum să fac milostenie 
în ascuns? Dacă mă duc la târg, un sărac cere de la 
mine milostenie şi ca să o fac numai în ascuns, ar 
trebui să nu-i dau atunci nimic, ci să mă duc la el 

acasă şi să-i dau în ascuns. Dar n-am vreme". De 
aceea să ascultaţi tâlcuirea Evangheliei de astăzi. 

Fapta bună are trup şi suflet. Trupul faptei 
bune este lucrarea ei. Deci, ori posteşti, ori te rogi, 
ori pri veghezi, ori faci milostenie, ori ajuţi, ori 
primeşti pe cel străin sau îngrijeşti de bolnavi, sau 
orice faptă bună vei face, acestea sunt trupul faptei 
bune. Dar fapta bună are şi suflet şi la acest suflet 
caută Evanghelia de astăzi. Care-i sufletul faptei 
bune, care e viaţa ei? Scopul pentru care o faci. Auzi 
ce spune dumnezeiescul Părinte Efrem Şirul: „Când 
mintea va părăsi scopul bunei credinţe, toate faptele 
bune nu mai folosesc la nimic". 

Auzi ce spune şi Sfântul Părinte Maxim 
Mărturisitorul, marele filozof şi coroana teologiei 
greceşti din secolul VII: „Este o postire, o milostenie 
şi o rugăciune care sunt urâciune la Dumnezeu când 
acestea au căzut de la scopul bunei credinţe şi al 
slavei lui Dumnezeu", când adică, acestea nu se fac 
după voia lui Dumnezeu, după plăcerea Lui. Dar 
veţi întreba: „Cum să fac eu. Părinte, fapta bună, ca 
să fie după voia lui Dumnezeu şi spre slava Lui?" 

Iată cum. Când ai să faci o faptă bună, 
cercetează mai întâi scopul. Oare pentru ce fac eu o 
faptă bună? Nu cumva ca să-mi iasă vestea că sunt 
mare postitor, sau mare milostiv, sau mare primitor 
de săraci? Nu cumva ca să-mi iasă vestea că sunt om 
mare dacă fac cutare clădire pentru folosul public? 
Sau cutare biserică, sau cutare pod, sau cutare 
fântână, sau orice binefacere pentru folosul obştii? 

Şi dacă vezi în tine acest gând, nu trebuie să te 
opreşti de la fapta bună şi să n-o mai faci. Nu, 

Doamne fereşte, căci atunci ar trebui să nu mai 
lucrăm fapta cea bună. Ci să schimbăm scopul. Iar 
mijlocul de a izgoni slava deşartă este să îndesim 
rugăciunea şi să facem fapta bună în ascuns. Şi 
mijlocul de a goni mândria, care este maica slavei 
deşarte, este de a pune toate isprăvile noastre pe 
seama lui Dumnezeu. Deci, pot să postesc, pot să mă 
rog, pot să fac milostenie, pot să primesc străini, să 
fac orice faptă bună, dar toate isprăvile acestea să le 
pun pe seama lui Dumnezeu. Căci Dumnezeu mi-a 
ajutat să Ie fac, nu le-am făcut eu, ci Dumnezeu prin 
mine. Căci zice Pavel: Toate le pot în Hristos, Cel 
ce mă întăreşte, dar nu eu, ci darul lui Dumnezeu 
care este în mine. 

Deci, luaţi seama. Evanghelia de azi cere să 
faci fapta bună în ascuns, dar altădată ne învaţă 
altfel. Aşa să lumineze lumina voastră înaintea 
oamenilor, ca să vadă faptele voastre cele bune şi să 
slăvească pe Tatăl vostru Cel din ceruri. Aţi auzit? 
Aici te învaţă să faci fapta ta cea bună tuturor, s-o 
vadă toţi, ca să Se slăvească de toţi Dumnezeul Cel 
din ceruri. Dar auzi care e scopul? Slava lui 
Dumnezeu. S-o faci cu scopul ca Dumnezeu să fie 
slăvit, nu tu. Iar în altă parte zice: Nimenea nu 
aprinde lumina şi o pune sub obroc, ci în sfeşnic, ca 
Să lumineze în toată casa. 

Aici iarăşi ne învaţă să facem fapta bună la 
arătare. Dar atunci cum să împăcăm noi o 
Evanghelie cu alta? Oare se contrazice Evanghelia? 
Doamne fereşte! Hristos nu Se contrazice cu El 
însuşi, căci El e Adevărul. Dar de ce îmi cere aici să 
nu ştie stânga mea ce face dreapta mea, şi când mă 

rog să mă încui în cameră, şi când postesc să nu mă 
smolesc ca să nu ştie nimenea că postesc, iar dincolo 
mă învaţă să fac fapta bună la arătare, să vadă 
oamenii ce fac eu, ca să facă şi ei la fel şi să se 
slăvească Dumnezeu? 

Cum trebuie să împăcăm aceste două Evan- 
ghelii? Căutând calea de mijloc, calea împărătească. 
Fapta bună s-o faci deci şi în ascuns şi la arătare, să 
ne rugăm şi în ascuns şi la arătare, să facem 
milostenie şi în ascuns şi la arătare. Să facem fapta 
bună, dar să nu pierdem din vedere scopul adevărat. 
Când facem fapta bună, scopul nostru să fie numai 
slava Iui Dumnezeu. Şi după ce am ales acest scop, 
facem fapta bună fără frică şi fără grijă, că nu o 
strică pe ea nici slava deşartă, nici dracii. 

Eu să fac orice faptă bună pentru că mă tem de 
Dumnezeu că mă va duce în munca iadului dacă n-o 
fac. Şi dacă o fac, îmi va răsplăti mila lui Dumnezeu 
în vremea morţii şi în ziua Judecăţii. Dacă vezi 
aceasta în mintea ta şi faci fapta bună, fâ-o fie la 
arătare, fie în ascuns. 

Dar oare ce înseamnă cuvântul din Evanghelia 
de azi: Tu când posteşti, unge capul tău şi spală faţa 
ta. Oare ne cere cu adevărat să ne ungem pe cap şi 
să ne spălăm? Căci Hristos n-a făcut aceasta. Nu 
găsim în Evanghelii ştirea că şi-a pieptănat mereu 
părul şi 1-a uns cu mirodenii, nici că şi-a dat cu 
pudră pe faţă. Deci ce vrea să zică prin aceasta? Să 
nu luăm partea exterioară a Evangheliei, căci slova 
omoară, iar Duhul dă viaţă. Să luăm partea duhovni- 
cească a Evangheliei, care se ascunde sub slovă. 

înţelegerea cea duhovnicească a cuvântului este 
alta, nu ca să mă pieptăn pe cap şi să mă spăl. Nu 
aceasta o cere postul. Nu! Aici capul este mintea. 
După cum capul este cel mai mare dintre mădularele 
trupului, aşa mintea este cea mai mare împărăteasă 
peste toate faptele bune. Şi a unge capul, înseamnă a 
unge gândurile minţii. Dar cu ce? Cu lucrarea 
Duhului Sfanţ. Ce a spus Iisus în altă Evanghelie? 
Că şi perii capului vostru sunt număraţi. 

Credeţi voi că aici este vorba de părul văzut? 
Fără îndoială că şi pe acesta îl ştie Dumnezeu, dar 
perii capului înseamnă aici gândurile minţii. Câte 
gânduri răsar în mintea noastră, şi bune şi rele, toate 
sunt cunoscute de Dumnezeu. De aceea să fim foarte 
atenţi în toată vremea ce gândim, ca gândurile 
noastre să răsară din inimă curată şi să placă lui 
Dumnezeu. Aceasta înseamnă aici: „unge capul tău"; 
să ungem mintea noastră cu înţelegerile duhovni- 
ceşti, cu lucrarea Sfântului Duh, s-o ungem cu milă 
faţă de aproapele nostru şi cu mare şi neţărmurită 
dragoste faţă de Dumnezeu. 

Iar când spune: „spală faţa ta", prin faţă 
înţelege lucrarea din afară. Faţa noastră este purtarea 
din afară în viaţă, purtarea faţă de fratele meu, apoi 
mâncarea, băutura, îmbrăcămintea. în toate să avem 
dragoste, smerenie, ascultare, milostivire, facere de 
bine, bunătate. Toate acestea arată starea dinlăuntru 
a unui suflet în purtarea lui din afară. Căci a zis 
Mântuitorul în altă pane: După roadele lor îi veţi 
cunoaşte. 

Care roade? N-a zis de cele dinlăuntru, că pe 
acelea nimenea nu le cunoaşte, ci de cele din afară. 

Un om bun se vede din purtarea lui, se cunoaşte din 
lucrarea cea din afară. Din acestea se vede ce 
aşezare duhovnicească are în inima lui. Deci, faţa 
omului este lucrarea şi viaţa cea din afară a omului, 
sau arătarea omului prin purtarea lui de fiecare minut 
şi de fiecare zi. Aşa se înţelege: „unge-ţi capul tău şi 
spală faţa ta". Mintea noastră să fie unsă pururea cu 
înţelegeri duhovniceşti, iar viaţa noastră în toate 
zilele să fie spălată, adică purtarea noastră să fie 
curată şi fără vicleşug în toate împrejurările vieţii, 
prin lucrarea faptelor bune. 

Dar dumnezeiasca Evanghelie de astăzi ne mai 
dă în continuare şi o altă învăţătură. Până aici, ne-a 
învăţat nepomenirea de rău sau să iertăm pe 
aproapele nostru ca să fim iertaţi de Dumnezeu; şi 
cum să postim, care e o a doua faptă bună. 

A treia faptă bună pe care o aduce în mijloc 
Evanghelia de astăzi este milostenia. Şi ce spune 
Hristos despre ea? Nu vă adunaţi vouă comori pe 
pământ, unde molia şi rugina le strică, unde furii le 
sapă şi le Jură, ci vă adunaţi comori în ceruri, unde 
nici molia, nici rugina nu le strică, nici furii nu le 
sapă şi nu le fură. 

Deci după ce ne-a învăţat mai întâi nepomeni- 
rea răului, nerăutatea şi cum să postim, acum ne 
învaţă şi cel mai mare lucru, milostenia. Căci milos- 
tenia şi postul sunt aripile rugăciunii. Rugăciunea 
noastră niciodată nu zboară mai repede la Dumnezeu, 
ca atunci când e ajutată de post şi milostenie. 

Evanghelia de astăzi, care ne învaţă despre 
milostenie, arată unde să punem comoara. Două 
locuri sunt unde putem să punem comoara: ori pe 

pământ, ori în cer. Şi dacă o aduni pe pământ, vai de 
tine, omule, că se leagă inima ta de dânsa. Căci auzi 
ce spune mai încolo: Că unde va fi comoara voastră, 
acolo va fi şi inima voastră. Ţi-ai adunat bani, haine, 
casă, grădini, feciori, nepoţi şi strănepoţi cu multe 
bogăţii, ţi-ai adunat argint, vite, oi, stare multă mate- 
rială, inima ta se leagă de acestea. Inima se învârte 
mereu în jurul lor până la moarte. Ca piatra de 
moară, spune Sfântul Ioan Scărarul, se învârte mintea 
lui în jurul averii şi inima lui mereu în jurul ei. 

Iar cel înţelept, cel cu frica de Dumnezeu, 
care-şi trimite comoara în cer, nu mai are grijă de 
nimic. Acela ce are comoară pe pământ, când s-a 
făcut seară, zice: „Măi femeie, pune zăvorul Ia uşă 
şi adu pistolul să-1 pun sub cap. Du-te şi vezi, sunt 
încuiate vitele în grajd? Vezi, dezlegaţi-s câinii? 
Vezi, furca de fier e Ia îndemână? Vezi, cuţitul e 
aici? Dacă vin hoţii să ne apărăm". 

Mare grijă are el. De ce? Să nu vie hoţii să-i ia 
averea. „Caută, femeie, în lăzile acelea, mai pune 
naftalină, că acolo ai atâtea paltoane, să nu putre- 
zească. Vezi, mai unge încălţările cele multe, că se 
strică. Ia vezi unde-s banii, ai grijă unde i-ai pus, în 
cutia aceea, în lădiţa aceea. Ia seama să nu vadă 
copiii, să nu ştie cineva. Vezi să nu se strice mobila, 
vezi catrinţa cutare şi cojocul cutare, n-au pătruns în 
ele moliile?" 

Vai de el! Aşa-i grija omului care strânge 
averi. Se teme de molii, se teme de hoţi, se teme să 
nu-1 prade, pentru că inima lui e legată aici de multa, 
de puţina avere câtă are şi vrea să şi-o păzească. Dar 
nu-i aşa cu cel ce are comoară în cer. 

Cel ce are comoară în cer n-are grijă de hoţi. 
Ştie că acolo nu le mai fură nimenea, că acolo molia 
nu le strică şi rugina nu are nici o putere să roadă 
aurul şi argintul lui. Le-a dat lui Dumnezeu şi le va 
lua însutit, că toate au devenit duhovniceşti şi mai 
presus de minte. Aşa face omul înţelept, îşi adună 
comoară în cer, să nu aibă grijă nici de tâlhari, nici 
de rugină şi nici de molii. Iar cel ce şi-a adunat-o pe 
pământ, până la moarte e legat de ea. Acel ce a 
trimis-o în cer i se pare că n-a făcut nimic şi mereu 
face milostenie, post, primire de străini, facere de 
bine, ajută văduvele, face casă sau cumpără vacă la 
cutare şi face orice ar putea să se mai adauge la 
comoara lui din ceruri că acolo-i sigur că nu i le mai 
ia nimenea. Şi de fapt, cine să le mai ia din mâna lui 
Dumnezeu? Cine poate să scoată din mâna Iui 
Dumnezeu ceva, fără de ştirea şi voia Lui? 

Deci, fraţilor, Mântuitorul ne-a spus că unde-i 
comoara noastră, acolo-i şi inima noastră. Dacă 
Dumnezeu o spune, nimenea nu poate să spună că 
nu-i aşa. Aşa a spus Hristos şi aşa va fi în vecii 
vecilor. Fericiţi deci, de trei ori fericiţi, de omul 
care începe să-şi adune comori în ceruri şi în fiecare 
zi trimite câte ceva acolo, căci în ziua morţii şi în 
vremea judecăţii va găsi acolo înmiit şi duhovniceşte, 
bogăţiile care în veacul veacului îl vor desfăta şi-1 
vor bucura pe dânsul. 



DESPRE POST 



Iubiţi credincioşi, să mai vorbim de post, căci 
de el n-am mai vorbit cât trebuie. Suntem în preajma 
Postului Mare. Ce zic creştinii din ziua de azi? „Ce 
atâta post?" Ce zice cel slab de credinţă? „Mă tem 
că voi muri de atâta post, am să-mi scurtez viaţa". 
El se teme că va muri, că va scădea la kilograme. 
„Dacă am să mănânc de post, am să scad atâtea 
kilograme în postul acesta". 

Dar oare mântuirea stă în a pune pe tine mereu 
kilograme, să fii greu la cântar? Dar ce zice celălalt 
necredincios, care nu se teme numai de aceasta, ci 
nici nu crede? EI zice: „Postul nu e poruncă, căci s-a 
scris, că nu ce bagă în gură spurcă pe om, ci ce iese 
din gură". Aşa zic sectarii şi rătăciţii şi oamenii uşu- 
ratici, oamenii ce se răzvrătesc împotriva adevărului. 

Dar te întreb: nu-i poruncă postul? Cine ţi-a 
spus că nu-i poruncă? Şi cine altul ţi-a spus că nu-i 
porunca cea mai veche decât toate, decât numai 
satana, care urăşte postul? Care poruncă credeţi că e 
mai veche decât postul? Nicîuna. Pentru ce a fost 
scos tot neamul omenesc din rai? Oare nu pentru că 
n-a postit? Căci a zis Dumnezeu către strămoşii 
noştri Adam şi Eva: Adame, din toţi pomii raiului ai 
să mănânci, iar din pomul cunoştinţei binelui şi 
răului să nu mănânci. 

Deci i-a dat Prea Bunul Dumnezeu lui Adam 
poruncă să nu mănânce din pomul cunoştinţei binelui 
şi răului. Aşadar, postul e cea dintâi poruncă a lui 

Dumnezeu. Căci ce înseamnă porunca „să nu 
mănânci", decât că 1-a oprit de la o mâncare; i-a dat 
să postească? 

Postul este maica sănătăţii. Auzi ce spune în 
Hexaimeron (Cuv. 4), marele Vasile: „Bucatele cele 
grase şi bucatele cele de multe feluri neputând să le 
mistuie stomacul, multe boli au adus în lume Iar 
înfrânării şi postului pururea îi urmează sănătatea". 

Du-te la doctor să te înveţe postul. Ai mâncat 
carne, care-i plină de toxine, ai mâncat mâncări 
grase, ţi-ai stricat ficatul şi stomacul şi mintea şj 
sufletul. Pentru ce? Pentru că n-ai mâncat raţional, 
ca un om, ci te-ai lăcomii ca un dobitoc şi mai rău ca 
el. Ce ţi se întâmplă acum? Păcatul te trimite la 
doctor. Auzi ce spune prea înţeleptul Isus Sirah: 
Dumnezeu i-a dat şi doctorului ştiinţa, iar omul 
înţelept nu se va sminti de doctor. Dar să ştie una ca 
aceasta: că cel ce mânie pe Făcătorul său, va cădea 
în mâinile doctorului (38, 4). 

Ai auzit de ce ajungem la doctor: pentru 
păcatele noastre. L-am mâniat pe Dumnezeu şi ne 
trimite la un doctor să ne taie, să ne opereze, să ne 
scoată dinţii, să ne facă toate necazurile. De ce? Că 
am supărat pe Doctorul Cel Mare din cer. 

Dar nu există mai mare doctorie pentru trup ca 
postul. Cel mai mare doctor al trupului este postul, 
numai să ţinem postul cu măsură, cum spune marele 
Vasile. Iar măsura înfrânării şi a postului se ia după 
măsura puterii trupului. Cea mai mare doctorie 
pentru toată omenirea este postul, căci Dumnezeu nu 
1-a pus degeaba. Mâncarea de post e mai uşoară şi 
cea mai sănătoasă. Dar ţie nu-ţi place mâncarea de 

post. Şi ştii de ce? Pentru că e stomacul îmbuibat cu 
alte mâncări. 

Dar când nu ţi-o plăcea ceva de post, fă ca cel 
din Pateric, care pusese de gând să postească până la 
ceasul al nouălea (3 după amiază), dar atuncea nu-i 
plăcea mâncarea. Şi şi-a zis atunci: „Te las să mai 
rabzi vreo trei ceasuri". După trecerea acestora, i se 
părea că-i e foame, dar a zis: „Mai stai trei ceasuri". 
Şi seara cele ce i se păruseră mai devreme că n-au 
gust, i se părură cozonac. 

Nu mânca o zi-două şi când vei mânca, 
mănâncă puţin să nu te saturi. Vei vedea că ai să 
mănânci şi vreascuri. Pâinea goală şi cu apă ţi se va 
părea că-i cozonac. Căci pricina pentru care n-ai 
gust de mâncare este îmbuibarea, fiindcă zice 
Sfântul Nicodim Aghioritul; „Una din pedepsele lui 
Dumnezeu pentru cel lacom cu pântecele este că 
pierde gustul mâncării". 

De ce n-are gust de mâncare? Fiindcă a 
încărcat stomacul peste măsură, a stricat râşniţa 
stomacului şi s-a îmbuibat. Cel ce posteşte ştie ce 
spun; lui îi pare mămăliga cu ceapă sau cu usturoi 
sau cu murături, când o mănâncă seara, ca un 
cozonac. N-aţi păţit aşa ceva? Când posteşti e bună 
mâncarea, de aceea când n-ai gust de mâncare, ia 
postul în ajutor şi te faci doctor pentru stomacul 
tău, căci când vei mânca cu plăcere mâncarea cea 
mai uşoară, te-ai făcut sănătos. 

Dar cel mai mulţumit e altcineva: e sufletul. Ce 
spune Sfântul Teofan Zăvorâtul? „N-ajută nici o 
doctorie trupului, cât îi ajută mulţumirea sufletului". 
Când ţi-ai mulţumit conştiinţa şi eşti în pace cu toţi, 

posteşti cu plăcere şi n-ai nici o supărare. 
Mulţumirea sufletească te întăreşte ca să fii sănătos 
şi cu o bucăţică de pâine şi^apă şi în acelaşi timp să 
fii uşor Ia minte şi la trup. îi vei întrece şi pe cei ce 
stau numai cu cârnaţi şi cu carne dinainte. Pentru că 
nu se întăreşte inima omului cu mâncare, ci cu harul. 
Ce spune Apostolul? Bine este a se întări inimile 
voastre cu darul, iar nu cu mâncările (Evrei 13, 9). 
Tăria cea din mâncări e pătimaşă şi plină de toată 
spurcăciunea, iar tăria cea din duh îi aduce omului 
sănătate, linişte şi fericirea veşnică şi vremelnică. 

Aţi auzit de proorocul Daniil şi de cei trei 
tineri din Vavilon, aflaţi în robie? Erau de neam 
împărătesc din Ierusalim, oameni gingaşi, crescuţi în 
palate pe timpul regelui Ioachim. Dar au fost în 
robie în Vavilon şi fiindcă erau tineri şi frumoşi şi 
înţelepţi, i-au pus la curtea împăratului Nabucodono- 
sor mai mari peste toţi haldeii şi filozofii de atunci, 
iar pe Daniil, mare sfetnic al lui Nabucodonosor. 
Acest împărat era un bici pus de Dumnezeu spre 
bătaia multor popoare ale pământului; el stăpânea 
127 de ţări şi era închinător la idoli. La masa lui 
erau cărnurile cele mai bune şi băuturile cele mai 
alese, ca unul ce era cel mai mare împărat de pe faţa 
pământului (Daniel 4, 19). 

Şi când i-au adus pe aceşti tineri la palat şi a 
poruncit împăratul să-i hrănească de la masa lui, ei 
au spus că nu mănâncă carne şi mai bine vor muri 
decât să mănânce cele jertfite la idoli. 

Iar mai marele famenilor le-a spus: „Iată, dacă 
nu veţi mânca bucate şi carne de la masa împăra- 
tului, veţi slăbi şi împăratul va înţelege pricina şi îmi 

va tăia capul şi mie şi vouă". Iar ei au răspuns: „Dă 
celorlalţi tineri câţi are împăratul cărnuri şi băuturi 
de la masa Iui, iar noi zece zile vom mânca fructe şi 
seminţe şi apoi să ne pui faţă în faţă cu aceia, să 
vedem dacă ei vor fi mai frumoşi pentru că mănâncă 
bucate alese şi cărnuri, şi noi mai slabi pentru că ne 
hrănim cu seminţe şi fructe". 

Şi s-a făcut aşa. Iar când i-a scos în faţa 
împăratului, erau mult mai frumoşi decât ceilalţi, aşa 
cum auziţi în fiecare zi la rugăciunea colivei: „Care 
pe cei trei tineri şi pe Daniil care se hrăneau cu 
seminţe, i-ai arătat mai frumoşi decât pe cei ce se 
hrăneau cu multe desfătări" . 

Dar de ce erau mai frumoşi? Pentru că nu şi-au 
întărit inima cu carne şi băuturi, ci au întărit-o cu 
Duhul lui Dumnezeu, cu rugăciunea şi cu curăţia 
vieţii lor. Şi a zis împăratul să rămână lângă el, şi ei 
au rămas şi ştiţi minunile pe care le-au făcut. Căci 
Daniil a fost aruncat în groapa cu lei de două ori şi a 
rămas nevătămat, iar cei trei tineri au stat în cuptorul 
cel ars de şapte ori şi nu i-a atins para focului care se 
revărsase afară din cuptor de 49 de coţi. Ei stăteau în 
cuptorul cel de foc ca în duh de rouă şi slăveau pe 
Sfânta Treime. De ce? Pentru că postul şi rugăciunea 
i-a scăpat pe ei de foc, iar Daniil cu postul şi 
rugăciunea a astupat gura leilor. 

Postul face mari minuni. A făcut în trecut şi va 
face în vecii vecilor. El nu ne lasă să slăbănogim 
când postim. Să nu credeţi că aceasta-i totul, să 
mâncăm bine şi să bem bine până murim. Asta e 
deviza epicurienilor, a filozofilor aceia care aveau ca 
Dumnezeu pântecele. 

Acela pe care-1 doare stomacul sau n-are gust 
de mâncare, acela nu-i bolnav trupeşte, ci sufleteşte. 
N-a postit şi boala i-a venit de prea multă mâncare. 
Acesta n-are nici o dezlegare de la Dumnezeu. Deci 
Biserica dezleagă în cazuri cu totul excepţionale, în 
cazuri cu totul de nevoie, când cineva s-a uscat de 
vreo boală şi-1 întoarce altul de pe o parte pe 
cealaltă. Acela poate să dezlege, dar până când? 
Până se va întări şi atunci iarăşi să ia postul. Nu 
dezleagă aşa de uşor Biserica, după cum am auzit că 
se întâmplă pe la ţară, că-i dă voie preotul să 
postească o săptămână şi îl împărtăşeşte. Apoi iar 
dezlegare şi iar mâncare de dulce. Aceasta nu se 
poate; nici arhiereii, nici sinodul, nimenea nu poate 
dezlega posturile din biserică. 

Noi trebuie să ţinem cu mare sfinţenie predania 
celor patru posturi, a miercurii şi a vinerii şi ferice 
de creştinii care ţin şi lunea. Că lunea-i pentru 
sănătate şi pentru îngerii păzitori. 

Fraţi creştini, înainte de a termina predica 
aceasta, am să vă mai spun ceva. Nu vă puneţi 
nădejdea numai în mâncare. Căci vai de noi şi de 
noi: dacă nu postim de bună voie, va voi Dumnezeu 
să postim fără de voie, fie aici pe pământ, fie acolo 
în gheenă unde bogatul ce! nemilostiv îşi dorea 
măcar un vârf de deget înmuiat în apă. Să ne 
ferească Dumnezeu pe toţi de aceasta! Să postim din 
dragoste şi din convingere. 

Postul există şi a existat la toate popoarele 
lumii, şi la chinezi şi la indieni şi la toate popoarele 
semite. Că originea postului e foarte veche, e de la 
începutul lumii şi toate popoarele au crezut că 

trebuie să postească. Cu atât mai mult noi creştinii 
trebuie să postim. 

Dar noi creştinii nu postim ca fachirii sau ca 
yoghinii indieni, nici ca bonzii din Japonia sau ca 
budiştii din China. Nu postim postul acela exagerat 
de luni de zile. Aceia nu mănâncă până ce taie carne 
din ei şi nu mai curge sânge, ca să intre în nirvana - 
raiul lor şi al lui Brahma. Noi postim aşa cum ne 
învaţă Biserica, cu măsură. Mâncăm o dată sau de 
două ori pe zi. La început şi dacă eşti prea slab, 
mănâncă şi de 3 ori, dar nu strica postul şi nu mânca 
de dulce. 

Să postească omul cu toate cele cinci simţuri, 
dar să păzească şi inima lui de răutate, să fie cu 
ncrăutate. Acesta este postul duhovnicesc. Pe lângă 
acesta, dacă vrei ca postul să te ridice la cer, trebuie 
Bă-1 însoţeşti cu rugăciune şi cu milostenie. Când 
posteşti, ceea ce nu mănânci în ziua aceea, dacă poţi 
lă la săraci. 

Vine o babă şi spune: „Eu postesc, părinte, dar 
în ziua aceea nu dau nimic din casă, că am auzit că-i 
iau lucrul acesta". Auzi ce-o învaţă dracul, că e rău 
sa dea când posteşte, iar Sfânta Carte spune invers: 
când posteşti, pâinea pe care n-o mănânci, să o dai la 
•araci în ziua aceea. In ziua în care posteşti, mai 
mult să faci milostenie. Pe ea a învăţat-o altă babă 
ca, atunci când posteşte, să nu dea ceva din casă, că-i 
face farmece. Auzi ce credinţă greşită şi rea! 

Nu-i adevărat, mai cu seamă când posteşti, să 
Iaci bine şi cât nu mănânci tu, să dai la altul, să 
îndulceşti pe altul care-i mai sărac decât tine şi care 
ar vrea să mănânce şi n-are ce. E o obişnuinţă rea şi 

vicleană, să nu dai din casă când posteşti. Cine a 
spus, care Evanghelie, care prooroc, care apostol, 
care din sfinţi a învăţat aşa? Doar vreo babă zăpăcită 
pe care a învăţat-o alta şi aşa mai departe. Asemenea 
tradiţii nu sunt deloc în duhul Bisericii. 

Când posteşti să faci milostenie şi când nu 
posteşti, iarăşi să faci. Noi creştinii trebuie să ţinem 
posturile predate de Ia Biserica lui Hristos în măsura 
în care putem. Pentru cel prea bolnav şi slab, postul 
se dezleagă, dar cum am zis, întâi să aibă grijă să se 
spovedească şi să se împărtăşească cu Sfintele Taine 
şi să se unească cu Hristos. Şi dacă-i prea slab cu 
trupul, îl dezleagă duhovnicul, dar întâi să aibă grijă 
de suflet. Se poate întâmpla ca prin Sfânta împărtă- 
şanie sau prin Sfântul Masiu sau prin alte rugăciuni 
să se facă sănătos chiar şi fără dezlegare de post. 

Să ţineţi cu mare grijă predaniile Bisericii şi 
posturile, că nimenea nu are putere a dezlega de la 
sine. Dacă zice cineva că dezleagă, fiecare dezleagă 
pe socoteala lui. Noi nu putem învăţa aceasta, că n-am 
învăţat nicăieri să putem dezlega sfintele posturi. 

Să postim deci şi de bucate şi de gânduri 
păcătoase, să postim cu ochii, cu mâinile şi cu toate 
simţurile şi să ne ajute Mântuitorul ca prin acest post 
trupesc şi duhovnicesc să ne apropiem mai mult de 
EI. Amin! 

înainte vreme, duhovnicii din Rusia, marea 
lusie pravoslavnică, dacă oamenii aveau păcate 
grele Ia spovedit şi erau tocmai de la Arhanghelovsk, 
de la Marea Albă, sau din Siberia, ştii ce canon le 
dădeau? „Măi omule, tu pentru păcatele tale eşti 
»prit 20 de ani de Sfintele Taine sau 15 ani, dar dacă 
duci de Paşti de înviere la Kiev, eşti iertat". 

Dar până acolo erau 4-5.000 de km distanţă. Şi 
cum? „Te duci până la Kiev, îţi iei şi tu oleacă de 
mâncare, ce-ţi trebuie pe drum şi zici rugăciuni; şi 
când vei ajunge la Kiev, la Paşti - că acolo slujeau 
sute de preoţi şi zeci de episcopi şi mitropoliţi, era 
cea mai mare mănăstire, avea 17.000 de monahi -, 
când vei ajunge acolo, de Paşti te împărtăşeşti. Dar 
să mergi pe jos, nu cu tren, nu cu căruţă. Pe jos, şi 
cât mai mergi mai zi psalmul 50, Doamne Iisuse şi 
ce rugăciuni mai ştii, iar când vei ajunge acolo eşti 
iertat de tot canonul şi poţi să te împărtăşeşti cu 
Sfintele Taine". 

Ştii de ce? Că destul canon avea el săracul, să 
rgă vreo 1000, 2000 de km pe jos, să zică 
îgăciuni. Şi când ajungea, avea bucuria cea mare, 
slujbă mare la înviere. Şi ei când vedeau o slujbă 
acolo şi ştiau că au voie să se împărtăşească, erau ca 
in rai. Şi la el acesta era canonul, să se ducă pe jos. 



29 Cuvânt rostit în anul 1974, când nu era drum de maşină 
până la Sihla. 

Acum avem maşini. Dar iaca pe aici nu poţi 
merge cu maşina, tot pe jos. Şi aici este plata cea 
mai mare, că v-aţi suit Ia Sihla, coborâţi !a Agapia şi 
îngerul Domnului se bucură. Voi nu ştiţi că faceţi 
canon acuma. Prin asta vă iartă Dumnezeu păcatele, 
căci călătoriţi pe aceste locuri. 

O să fie mai mulţi paşii aceştia decât aceia care 
i-aţi făcut Ia nunţi cu lăutari, la jocuri, la discoteci, 
la baluri, la meciuri, la circuri, la cinematografe. 
Atunci o să vedeţi voi cât de mult vă ajută călătoria 
asta, că îngerii voştri păzitori toţi se bucură acum 
când vă văd pe drumurile astea. Căci ce fac oamenii 
pe aici? Vin să vadă mănăstirile, să audă o predică, 
să audă o cântare bisericească. Acestea sunt călătorii 
sfinte. Acestea vă uşurează sufletul vostru, căci le 
faceţi pe la sfintele locuri. 

Aceste sfinte mănăstiri stau în munţi de sute de 
ani. Iaca Sihla asta, la 1457 Ştefan cel Mare a avut 
război cu Petru Aron aici la Orbie, când a făcut 
prima mănăstire, Mănăstirea Runc de el e făcută. Şi 
I-a bătut pe Petru Aron şi când s-a abătut cu oştirile 
prin munţi, a vrut să iasă la Mănăstirea Neamţ pe 
drumurile astea. Şi când a trecut prin munţi, a dat 
aici la Sihla. Nu era încă făcută biserica din vale, 
nici cea din deal. Acolo sub stâncă era un pustnic, 
bătrân, bătrân. Şi când a văzut atâta armată - înainte 
la armată se duceau cu săbii, cu lănci, cu arcuri, cu 
topoare, cu securi, aşa era -, când a văzut el armata 
cu cai, bătrânul a ieşit. ÎI vede Ştefan cel Mare: 

- Bătrânule, unde stai? 

- Aici sub stânca asta. 

j Aţi văzut chilia aceea de sub stâncă? Acolo era. 
Lceea-i chilie foarte veche. A întrebat Ştefan: 

- Părinte, mata de când stai aici? 

- De 60 de ani. 
I - Au mai fost pe aici călugări? 

- Uite acolo sub stâncă sunt două morminte! Pe 
aceia i-am îngropat eu. Unul a trăit o sută de ani şi 

unul 91. 

- Dar înaintea lor? 

- Mi-au spus aceia mie că aici au fost alţii mai 

înainte. 

- Dar de când sunt pustnici în pustiile acestea? 

- Numai Domnul ştie, dar aceia mi-au spus 
mie că de pe la 1200 tot au stat pustnici aici şi 
călugări - că nu era schitul făcut aici, nici cel din 

vale. 

Atunci Ştefan cel Mare a spus: 

- Ce bine să-i facem noi bătrânului ăsta, că 
l-am găsit aici? Părinte, să-ţi facem o bisericuţă. 

- D'apoi eu nu ştiu, că aici n-am materiale. 

| - Nu. Noi ţi-o facem dintr-un brad. Măi, jos 

un brad mare! 

Cu ei erau meşteri, aveau tâmplari, din atâta 
armată. L-au tăiat şi au făcut o bisericuţă dintr-un 
brad. l-au făcut altar şi i-au făcut toate, toate. Aista 

era preot. 

- De-acum, părinte, poţi s-o sfinţeşti şi să te 

rogi într-însa pentru noi, că eu sunt voievodul ţării - 
Ştefan cel Mare. 

Prima biserică a fost dintr-un brad făcut de 
Ştefan în trecerea lui spre Mănăstirea Neamţ, iar la 
1763 a venit la vânătoare Aga Paşcanu Cantacuzino, 

Domnul Moldovei, cu Ioan Coroi, un boier mare din 
Iaşi, care a murit într-o prăpastie mare, unde brazii 
se văd ca popuşoii. Acum îi zice: „Râpa lui Coroi". 
Era o negură mare şi el alerga după un cerb şi 
prin negură mare, cerbul a cotit, iar calul a căzut în 
prăpastie cu tot cu călăreţ. Şi s-au făcut praf şi Coroi 
şi calul. Acolo sunt sute de metri drept în jos. Şi 
atunci în amintirea prietenului lui. Aga Ioniţă 
Paşcanu a făcut această bisericuţă la 1763. Şi ea este 
tot dintr-un brad, dar este făcută pe locul aceleia 
dintâi. 

Şi aşa a scris pictorul Vasile Pascu: „Iar istoria 
Sihlei se pierde în negura vremurilor!", că nu se mai 
ştie cât îi de vechi aici aşezământul acesta. 

Aici a trăit şi Sfânta Teodora. 



VIAŢA SFINTEI TEODORA 30 

De obârşie Sfânta Teodora era din Vânători- 
Neamţ, fiica lui Ştefan Joldea armaşul, şi a fost 
singură la părinţi. A pustnicit mai întâi în munţii 
Vrancei, fiind de metanie de la Mănăstirea Nifon din 
ţinutul Buzău. Către sfârşitul vieţii ei, când a câştigat 
darul Sfântului Duh, prin prea multă osteneală şi 
post, s-a retras în peştera pe care o vedeţi. 

S-a retras, dar când? Când nu mai simţea 
foamea, nici setea, nici frigul. Omul duhovnicesc cel 
desăvârşit nu mai are nevoie de haină, nici de hrană 
multă şi nu-i mai este frig şi nici frică de nimeni. 



w Predică rostită Ia Sihla în anul 1968. 

căci are în inima sa pe Hristos, Care i se face Iui şi 
haină şi hrană şi toate celelalte, şi-1 păzeşte de toate. 

Dar de ce în munte şi în pustie? Iată de ce. 
Sfinţii lui Dumnezeu cei mari şi pustnicii s-au retras 
din lume, din vâltoarea lumii şi din valurile pline de 
zgomot, de răutăţi şi de vicleniile cele flră de 
număr; s-au retras în pustie ca să scape de trei 
războaie. Care sunt acelea? De auzire, de vedere şi 
de vorbire (cum scrie în Pateric). 

Noi avem desigur cinci simţiri şi toate sunt 
punţi ale păcatului. Dar mai cu seamă ochii şi 
urechile. însă şi limba, dacă nu o înfrânăm, este o 
mare răutate, cum zice Sfântul Apostol Iacov. Deci, 
sfinţii s-au retras în munţi, ca să scape de aceste trei 
feluri de răutăţi; să nu aibă cu cine vorbi, să nu vadă 
pe nimeni, să nu audă pe nimeni, şi să stea pururea 
în comuniune cu Dumnezeu prin sfânta rugăciune şi 
meditaţiile sfinte, ca să-I urmeze lui Iisus Hristos 
Care adesea se ruga singur în munte, noaptea şi 

uneori chiar şi ziua. 

Aşa a fScut şi Sfânta Teodora, pe ale cărei 
cărări aţi călcat şi azi şi de atâtea ori venind aici la 
schitul Sihla; şi pentru că poate nu ştiţi viaţa ei, vă 
voi face un rezumat al ei, căci nu îngăduie vremea să 
o spun mai pe larg. 

Iată, aici unde este bisericuţa asta mică, care 
are anul acesta 205 ani de la întemeiere, tradiţia 
veche care s-a păstrat din gură în gură şi din bătrân 
în bătrân, spune că a fost întâi coliba Sfintei 
Teodora. Ea a stat 14 ani de zile pe acest loc, unde 
fusese mai înainte un vestit pustnic, care venise aici 
din Munţii Vrancei. 

După ce s-a desăvârşit deci Sfânta Teodora 
aici, s-a dus în peştera din vale şi acolo a fost 
descoperită prin minune dumnezeiască, că nu se ştia 
de dânsa. 

Duhovnicul ei din Sihăstria murise demult şi ea 
nu mai putea cobori de bătrâneţe până la vale, ca să 
se împărtăşească cu Prea Curatele Taine. Dar s-a 
întâmplat o minune ca aceasta, mai înainte de 
moartea ei. La trapeza Sihăstriei nişte păsări veneau 
şi luau bucăţele de pâine de la fraţii trapezari. Şi au 
văzut fraţii cum luau acelea pâinea şi zburau cu ea 
încoace spre miazăzi. Şi a observat stareţul 
mănăstirii şi le-a zis: „Fraţilor, păsările acestea 
vedeţi că nu mănâncă pâinea, ci iau în cioc câte o 
bucată şi zboară cu ea încolo, înspre pustia Sihlei (că 
nu era atunci biserica aici). Mi se pare mie, a zis 
stareţul, că trebuie să fie vreun rob al lui Dumnezeu, 
vreun suflet al lui Dumnezeu căruia păsările acestea 

îi duc pâine". 

într-o duminică după amiază, doi fraţi au luat 
blagoslovenie de la stareţul mănăstirii, după ce i-au 
spus: „Părinte, ne-am duce în partea aceea unde 
zboară păsările, poate să dăm peste acel pustnic 
căruia îi duc păsările mâncare de aici". Şi spune 
istoria - pe care am citit-o într-un vechi manuscris - 
că păsările parcă îi aşteptau, căci au zburat dincoace 
de Sihăstria, la marginea muntelui. Şi au stat cu 
bucata de pâine în cioc până au venit fraţii şi când să 
le ajungă, au zburat mai încolo şi tot aşa zburau 
aproape de pământ şi pe distanţe mici, ca şi cum i-ar 
chema încoace, să le-o descopere pe Sfânta Teodora. 

Şi au venit fraţii, dar de ia o vreme, către 
seară, a venit o ploaie mare şi s-a întunecat şi n-au 
mai văzut nici păsări şi s-au rătăcit, că nu era pe 
atunci cărare, cum vedeţi acum, ci era pustie mare; 
de aceea i se spunea aici Sihla, adică desiş, căci era 
mare desime printre stâncile acestea. Nu exista 
atunci schitul Sihla, ci numai câte un pustnic 
rătăcitor care stătea câteodată aici. 

S-au rătăcit deci cei doi fraţi şi când au văzut 
că e noapte şi a venit şi ploaie şi s-a întunecat, au 
început a plânge, că erau uzi şi rătăciţi. Şi s-au pus 
spate lângă spate lângă un fag, aici, aproape de 
peştera Sfintei Teodora din vale, şi au hotărât să 
poposească până la ziuă acolo, că nu mai ştiau să 
nimerească înapoi, fiind deja noapte târziu. 

Şi stând ei acolo înfriguraţi, se îmbărbătau unul 
pe altul, zicându-şi: „Poate n-om muri noi până 
mâine şi mâine vom găsi iar calea, ca să ne 
întoarcem la Sihăstria". Şi când a înnoptat tare şi era 
aproape de miezul nopţii, deodată au văzut o lumină 
mare ca un foc, acolo unde este peştera din vale. Şi 
când au văzut lumina aceea, cel mic a zis: 

- Măi, frate, trebuie să fie nişte tâlhari aici, că 
eu am auzit că în pustiile cele mari stau hoţii. 

Şi a zis cel mare: 

- Nu, frate, poate să fie chiar un sfânt, care a 

făcut focul. 

Şi s-a dus cel mai mare şi s-a apropiat de 
lumina aceea şi ce credeţi că a văzut acolo? Se vedea 
o roată mare de foc şi din roata aceea nişte limbi de 
foc ca nişte săbii se suiau la cer. Era Sfânta Teodora 
care se ruga acum de 40 de zile şi de 40 de nopţi, ca 

s-o găsească cineva să-i aducă Sfintele şi Prea 
Curatele Taine ale lui Hristos, s-o împărtăşească, că 
era prea slabă şi nu se mai putea duce singură şi era 
şi goală, că putreziseră hainele de pe dânsa. 

Fraţii, când au văzut-o, s-au speriat şi au zis: 

- Oare ce să fie? 

Iar cel mai mare a zis: 

- Vezi, acesta este sfântul la care merg păsările 
cu pâine! 

în acel moment. Sfânta Teodora a lăsat mâinile 
în jos şi nu s-au mai văzut lumini şi au rămas în 
întuneric şi le-a zis cu un glas slab de tot: 

- Nu vă temeţi, fraţilor, - că ei se temeau tare 
- nu vă temeţi că e o nălucire, că eu sunt o femeie 
ticăloasă şi neputincioasă, şi mă rog lui Dumnezeu 
aici de 40 de zile şi 40 de nopţi să trimită pe cineva 
să-mi aducă Prea Curatele Taine ale lui Hristos, că 
vreau să mă împărtăşesc cu ele, mai înainte de a mă 
duce de aici de pe pământ. Nu pot să mă arăt vouă 
acum, pentru că hainele mele au putrezit de mult şi 
sunt goală. Dacă vreţi, daţi-mi o haină. 

Şi atunci fratele cel mare a dezbrăcat rasa de pe 
dânsul şi a pus un bolovan în rasă ca s-o poată 
arunca, şi a aruncat rasa sa, iar cel mic i-a dat 
cureaua. După ce s-a îmbrăcat cu rasa şi s-a încins, 
sfânta i-a chemat pe fraţi la ea. Şi când a ridicat 
mâinile în sus s-a făcut lumină în jurul ei ca în jurul 
unui sfeşnic. Şi ei s-au speriat când au văzut-o. Era o 
femeie numai umbră de om, cu părul alb ca zăpada, 
luminată la faţă, slabă numai pielea şi oasele şi 
vorbea rar, cu glas blând şi stins. Şi a zis: 



- Nu vă temeţi, fraţilor, eu sunt o smerită 
roabă a lui lisus Hristos, mă numesc Teodora. 
Duceţi-vă repede la mănăstire şi spuneţi părintelui 
egumen să trimită mâine pe duhovnicul Antonie şi pe 
diaconul Lavrentie, că mâine la ora 12 din zi mă voi 
săvârşi. Să-mi aducă aici Prea Curatele Taine. 

Iar fraţii au zis: 

- Doamnă, noi nu ştim acum unde este 
Sihăstria că ne-am rătăcit de aseară şi iată a venit 
ploaia şi este întuneric. 

Iar ea a zis: 

- Uitaţi-vă la răsărit! 

Şi a făcut un semn cu mâna şi li s-au arătat 
două sfeşnice luminoase. Şi a zis: 

- Mergeţi după aceste două sfeşnice că îndată 
veţi sosi la Sihăstria. 

Şi s-au întors ei după cele două sfeşnice şi cele 
două sfeşnice mergeau sus de la pământ şi în câteva 
minute s-au pomenit la poarta Sihăstriei. Şi au bătut 
în poartă, căci tocmai era slujba Utreniei, slujba de 
miezul nopţii, şi portarul care era atunci a zis: 

- Cine sunteţi? 

- Noi suntem, fraţii care ne-am dus astăzi după 

păsările acelea. 

Şi le-a dat drumul şi s-au dus la biserică şi au 
ascultat Utrenia, iar după Utrenie i-au spus stareţului: 

- Părinte, am găsit o mare sfântă. 

- Unde? 

- Acolo unde sunt stânci multe (că ei nu ştiau 

cum se cheamă locul acela). 

- Cum o cheamă? 

- Teodora. 



. 

- Dar nu aţi găsit pâinea care o aduc păsările? 

- N-am găsit-o. Ne-am dus noi după păsări o 
bucată de drum, dar de la o vreme le-am pierdut din 
ochi şi ne-am rătăcit. 

Şi i-a întrebat: 

- Pe unde aţi mers? 

- Iată, pe plaiul acesta. 

- Şi pe unde aţi găsit-o? 

- Prin pustie, pe acolo pe unde e stâncăria 
aceea mare. 

Şi repede s-a pregătit stareţul şi duhovnicul şi 
diaconul şi a mers aproape tot soborul. Au luat 
Sfintele şi Prea Curatele Taine şi tot ce trebuia 
pentru împărtăşit şi au venit până unde s-au rătăcit 
fraţii, care au zis: 

- Iată, pe aici ne-au adus sfeşnicele acelea. 

Şi îndată au văzut sub o stâncă ascunsă, multe 
bucăţi de pâine mucegăită, uscată. Şi i-a întrebat: 

- Aceasta aţi găsit-o ieri? 

- N-am găsit-o. O puseseră păsările acolo, 
pentru sfânta, că poate mânca câteodată o bucată de 
pâine şi bea apă din stânca aceea scobită de acolo, de 
sus. Se vede că nu-i departe de aici (căci uitaseră 
locul). 

Şi când s-au dus mai încolo, au văzut pe sfânta 
la rugăciune, cu haina cu care se îmbrăcase ieri. Şi 
s-au oprit toţi. Şi stareţul care avea Sfintele Taine a 
vrut să îngenuncheze, dar sfânta 1-a oprit: 

- Nu se cuvine, sfinte părinte, să îngenunchezi 
având asupra ta nepreţuitele Taine ale lui Iisus 
Hristos; eu trebuie să îngenunchez, că sunt păcătoasă. 

Aşa s-a smerit ea, căci sfinţii cei mari niciodată 
nu se laudă, ci pururea zic că sunt păcătoşi. Că cine 
se laudă, cade din darul lui Dumnezeu în trufie şi se 
face diavol, măcar de ar fi vieţuit toată viaţa în 
pustnicie. 

Şi atunci Sfânta Teodora, mai înainte de a se 
împărtăşi cu Prea Curatele Taine, a spus viaţa ei, de 
unde se trage şi pe unde a stat. Şi după ce s-a 
împărtăşit cu Prea Curatele Taine, a strălucit faţa ei 
ca soarele şi şi-a ridicat mâinile la cer, iar când şi-a 
dat duhul, a ieşit o mireasmă de a mirosit tot muntele 
trei zile. Şi a lăsat aşezământ ca sfintele ei moaşte să 
le pună în peştera din vale. Şi au stat o vreme acolo, 
apoi au fost duse în altă parte, unde a rânduit 
Dumnezeu, după cum se ştie din istorie: la Sfânta 
Mănăstire şi lavră Pecersca din Kiev. 

Odată eram cu un băiat de Ia Vlădeni; el învăţa 
la şcoala agricolă. Eu eram venit în concediu din 
armată, eram caporal. Mai aveam câteva zile să 
plec. Şi el îmi zice: „Părinte, dar la Sihla n-am 
fost!" „Hai şi la Sihla!" 

Mă duc în peştera Sfintei Teodora, după ce-am 
vizitat mănăstirea şi când ajungem, el întreabă: 

- Măi, ce fel de pământ e acesta? Cât a stat 
Sfânta Teodora aici? 

- 60 de ani a stat. 
Eu ştiam viaţa ei. 

- Măi, dar ce frig este aici! la să vedem ce fel 
de pământ este aici. 

Şi a scociorât acolo unde bănuia că a fost patul 
ei. Numai ce văd că scoate o căpăţână, galbenă. 

frumoasă, şi tot cu cruce pe ea. Dar mirosea aşa de 
frumos! 

- Nu era Sfânta Teodora? 

- Nu, că sfintele ei moaşte sunt la Kiev. Ştie 
toată lumea. Avem scrise toate. Ai noştri au fost sute 
şi s-au închinat la racla sfintei. -La Kiev sunt trei 
rânduri de tuneluri, de peşteri, numai cu sfinte 
moaşte cu sfinţi ruşi. Sfânta Teodora este a cincea 
din margine în dreapta, „Teodora Carpatina", din 
Munţii Carpaţi. A luat-o generalul Kiseleff, când a 
luat-o şi pe Sfânta Varvara de la bulgari. Ei ţineau 
mult Ia sfintele moaşte atunci. 

Iar acest cap, noi l-am adus şi l-am dat 
părintelui stareţ. L-am spălat bine, acolo sus unde 
bea apă Sfânta Teodora. Mirosea aşa de frumos, şi 
cu alt cap pe care I-a găsit maica Isidora care a stat 
în pustie 50 de ani, alt cap mai micuţ. Acela nu era 
aşa galben ca acesta. 

Mi-a făcut cineva din Humuleşti o lădiţă 
frumoasă cu geam şi le-am pus în paraclis. Când a 
ars mănăstirea, nu s-au mai găsit. Câţi sfinţi au stat 
pe aici! 

Iată că v-am istorisit câte ceva despre Sfânta 
Teodora. Astfel, Sfânta Teodora a urmat celorlalţi 
mulţi sfinţi şi mari asceţi ai lumii care au trăit prin 
pustie şi prin peşteri. Şi s-a săvârşit aici, în părţile 
noastre, şi până astăzi a rămas numele peşterii, 
peştera Sfintei Teodora. Iată, aici avem şi muntele şi 
bisericuţa. 



IERODIACONUL 
CRISTOFOR SIHASTRUL 

Să vă povestesc acum despre ierodiaconul 
Cristofor Sihastrul, pe care l-am cunoscut prin 
părţile acestea. 

Eram cu fratele cel mai mare cu oile 
mănăstirii, în anul 1930. Eram cu Vasile, care a 
murit călugăr aici şi ştia Psaltirea pe de rost. Avea 
un păr lung negru şi umbla legat cu o cordică 
neagră. Şi mergeam pe aici, pe la vale de Sihla, prin 
stâncăria aceea. 

Prin pădure ştiam vreo 30 de pustnici, care 
trăiau viaţă sihăstrească, plus vreo 17 maici. Una era 
fiică de ministru, maica Zenovia. Ştia vreo şase 
limbi. Când mă duceam la ea, avea patru ucenice, 
mă întreba: „Frate, ai învăţat Psaltirea pe de rost?", 
că ea ştia Psaltirea toată. 

Era cum îi varul albă pe faţă, mânca la apusul 
soarelui, o dată în zi, pâine şi apă. Ea avea drept de 
la regele Carol I să stea oriunde în pădurile statului 
şi avea bordei mare, aici unde îi zice „Ia Zenovia", 
dumneavoastră nu cunoaşteţi. 

Şi mai era maica Isidora de 50 de ani în pustie 
şi altele, pustnice şi pustnici. Şi noi ştiam. Mai pe 
toţi pustnicii îi găsisem, umblând cu oile mănăstirii. 
„Măi, poate mai găsim un pustnic în cutare loc!" 

Mergeam cu oile. Acum era toamna. Oile nu se 
mulgeau la amiază. Şi mergând prin stâncăria aceea 

de dincolo de Sihla, aud pe fratele meu zicând: 
„Blagosloveşte, părinte, blagosloveşte!" 

Eu eram în urma oilor. Ei, zic: „Taci, că a mai 
găsit un bordei pustnicesc; o peşteră". Şi într-adevăr, 
când ajung la dânsul, erau brazi sus şi stânci mari 
uriaşe şi aici jos era o uşă veche de lemn. Şi fratele 
bătea cu băţul în uşă. 

Uşa avea nişte uşori mari ciopliţi. La uşa 
peşterii erau două trocuţe de lemn. Una era crăpată, 
veche, iar cealaltă era plină cu apă. Atâta era vasul 
lui. Şi fratele a bătut în uşa peşterii, şi ajung şi eu şi 
întreb: 

- Frate, de ce baţi? 

- Uite, măi, am dat de o peşteră. Asta n-am 
cunoscut-o până acum! # Şi bat aici, dar nu răspunde 
nimeni. 

Dar oile nu stăteau. Ele mergeau prin pădure. 
Zic: 

- Uite ce-i: Hai să mergem! Dar dacă l-am găsi 
şi pe acesta i-am aduce ceva de la stână - că noi câţi 
pustnici am găsit, aveam obicei să le ducem: o sticlă 
de zăr, o bucăţică de brânză, unde-i găseam, că dacă 
ei nu mai aveau prin pădure nimic, trăiau cu ce 
găseau. 

Şi când să plecăm noi, văd că Ia uşa aceea era 
o sfoară, între uşă şi uşor. Zic: „Uite o sfoară, măi!" 
Mai jos de sfoară era o gaură în scândură, cât ar 
intra o sârmă. Pe acolo intra zăvorul. El avea un 
cârlig cu care zăvora. 

Şi când am tras noi de sfoară, pe dinăuntru era 
un ratez (o bucăţică de lemn), s-a tras rătezu! şi s-a 
deschis uşa pe dinăuntru, şi atunci noi am intrat. O 




peşteră cam de 10 metri. Era un foc potolit în 
mijlocul peşterii. Lângă foc era nişte cetină 
aşternută, unde dormea el. Sub poala peşterii erau 
urzici uscate, bureţi uscaţi, mere uscate, de astea 
sălbatice, hrana lui. O Psaltire veche era sub poala 
peşterii şi o rasă, toată numai petice bucăţi. Rasa 
este haina călugărească, care o purtăm noi. 

Şi lângă foc era şi o masă cu picioare 
butucănoase, aşa pătrate, făcute din topor. Şi pe 
masă era o hârtie, o hârtie tare cu care înveleşti 
săpunul. Şi pe hârtia aceea era scris cu creionul aşa: 
„Aici locuieşte jivina pământului. Irod. C". „Irod" 
înseamnă ierodiacon, prescurtat cu iniţiale, dar C nu 
ştiam, că-i Calinic, că-i Casian, că-i Cristofor. 
„Măi, zic, e-un diacon!" 

Zic: „Măi, dacă l-am găsi, că aista săracul este 
drept călugăr. N-are nici pat, n-are nimic, ai văzut, 
doarme jos lângă foc. N-am văzut nici o bucăţică de 
pâine măcar. Numai nişte sălbăticiuni de prin 
pădure, uscate" . 

Eu la plecare am zis: „Măi, de descuiat am 
descuiat noi, dar de încuiat...". De încuiat n-am mai 
putut, că el avea şi o sârmă îndoită, cu care trăgea 
rătezul când se ducea, şi încuia. Atâta era zăvorul 
lui. La el era „cheia" aceea. 

Şi am plecat noi. Dar zic: „Măi, s-a supăra 
părintele că i-am găsit peştera. Ştii ce-ar să zică el? 
«Mi-a găsit cineva peştera, n-o să mai am linişte de 
acum!». Ia să-i scriem noi!" Şi scriem noi o 
scrisoare: „Frate, cine eşti, jivina pământului, să ne 
ierţi pe noi, păcătoşii. N-au trecut oameni răi pe aici. 
Am trecut doi fraţi de mănăstire cu oile mănăstirii şi 

foarte am dori să te cunoaştem, să te ajutăm. Suntem 
din Mănăstirea Sihăstria, care se găseşte aici mai 
jos". 

Şi am lăsat şi noi o hârtie. La câteva zile, era 
toamna, eu eram cu oile seara în porneală, că după 
ce mulgi oile, le dai în porneală seara să pască până 
târziu pe răcoare, că mai bine pasc seara decât ziua. 
Fratele cel mai mare era la stână, strângea caşul, 
făcea brânza. El avea treabă în stână. Şi cum eram 
cu oile, văd că vine un călugăr tânăr la mine, era 
lună plină. Câinii s-au uitat aşa Ia dânsul şi n-au 
bătut deloc. 

Era un călugăr tânăr, frumos şi avea o geantă 
de piele şi în ea avea ceva rotund. Dar mirosea aşa 
de frumos de la dânsul, a crini, a trandafiri: „Măi, 
ce-i cu aista?" Şi-mi zice mie: 

- Blagosloveşte, frate Constantin! 

Dar eu când am auzit că-mi zice pe nume, mai 
tare m-am speriat, că nu era de la noi. Zic: 

- Domnul. 

- Dar fratele Vas i le ce face? 
Zic: 

- El e la stână. 

Mă gândeam: „Ia uite, măi! De unde ne 
cunoaşte el pe noi, că noi nu-1 mai văzusem?" 

- Dar mai stai în porneală? 

- Oile sunt sătule şi de acum merg la stână. 

Şi mergem noi la stână. Noi aveam icoane în 
stână, că era stână mănăstirească. Noi eram toţi fraţi 
de mănăstire, n-aveam nici un civil. Când a ajuns în 
stână a zis „Cuvine-se cu adevărat", a făcut sfânta 
cruce şi pe urmă a zis „Blagosloviţi". Când a intrat 




în stână acest călugăr, cu geanta aceea de piele, în 
care avea ceva rotund, a venit o mireasmă de 

nepovestit. 

Noi ne-am uimit, că eram numai cu fratele cel 
mai mare. Asta era în toamna Iui *30, păscând oile 
pe aici. Şi ne întreabă el pe noi: 

- Frate Vasile şi frate Constantin, nu vă temeţi. 
N-aţi fost zilele acestea cu oile pe la Sihla? Pe de la 
vale de Sihla, că acolo sunt stâncării mari, prăpăstii 
mari, înspre pârâul Isidorei? 

- Ba da, am fost. 

- N-aţi găsit un locaş smerit? 

- Da, părinte, am găsit o peşteră încuiată cu o 
uşă de lemn veche, şi era o sfoară legată, şi când am 
tras-o s-a deschis înăuntru. Şi înăuntru am găsit 
numai nişte foc potolit şi nişte cetină lângă foc şi sub 
poala peşterii am găsit pădureţe uscate, urzici uscate, 
bureţi, şi o Psaltire era şi o haină veche. Iar pe masă 
era o hârtie şi scria pe dânsa aşa: „Aici locuieşte 
jivina pământului: Irod. C". 

- Eu, păcătosul, sunt jivina pământului! Mă 
numesc Ierodiaconul Cristofor. Am făcut seminarul 
la Cernica şi Teologia la Cernăuţi şi sunt de metanie 
din Mănăstirea Frăsinei, şi sunt făcut diacon de 
mitropolitul Efrem Enăchescu. Şi stau prin aceste 
locuri, că m-am rugat la Dumnezeu, când voi 
termina teologia, să vin aici, că mi-au plăcut foarte 
mult locurile acestea la Sihla, şi am venit şi stau aici 
de câţiva ani. 

Pe urmă el ne spune: 

- Fraţii mei, aţi lăsat o scrisorică, că nu sunteţi 

oameni răi. 

Noi deschisesem uşa, cum v-am spus, când am 
tras de sfoara aceea, dar de închis n-am mai putut, 
că retezul s-a deschis, şi era o sârmă pe care el o 
avea şi cu care trăgea înapoi. 

- Vă rog să mă iertaţi că am lăsat uşa la peşteră 
deschisă! 

- Nu-i nimic, că n-are ce fura de acolo, aţi 
văzut dumneavoastră. 

Dar noi întrebam: 

- Părinte, dar de ce miroase aşa de frumos în 
jurul matale? 

Ne-a răspuns el: 

- Fraţilor, mari sfinţi au trăit pe aceste locuri. 
Aici dacă au fost mănăstirile de sute de ani, mulţi 
pustnici s-au nevoit pe aici. 

Atunci erau 35 de pustnici în jurul Sihăstriei, 
plus vreo 17 maici în pustie, pustnice. Una a fost 
fiică de ministru, a fost stareţă în Văratic vreo 30 de 
ani. Şi zice el: 

- Mulţi sfinţi au trăit pe aici. Da, au trăit 
mulţi, că Narcis Creţulescu, stareţul Mănăstirii 
Neamţ, arhiereu şi doctor, spune la înmormântarea 
stareţului Timotei că „Mănăstirea Neamţului are 
acum 730 de călugări şi 70 de pustnici în pustie". 

Numai Mănăstirea Neamţului avea 70 de 
pustnici care trăiau în pustie, în peşteri şi pe care- îi 
mai ajuta mănăstirea. Şi pe aici noi am găsit mulţi 
pustnici. 

- Da. Şi dacă vreţi să ştiţi de ce miroase în 
jurul meu, am să vă arăt un cap de sfânt care l-am 
găsit acum. 



Şi a scos din geantă un cap galben cum îi 
ceara, care avea o cruce neagră drept pe frunte, 
parcă era făcută cu pensula, dar era din os crescută. 
Şi mirosea aşa de frumos capul acesta. 

- Unde l-aţi găsit? 

- lată, să vă spun taina: Stau de 3-4 ani pe aici 
în peştera aceea care aţi văzut-o. Şi foarte multe 
scârbe mi-au făcut dracii. Vin noaptea, toacă, bat 
tobe, clopote, se fac şerpi, când mă rog vin spre 
mine să mă muşte, se fac căţei negri, se fac lupi, 
urlă la uşă, mari supărări îmi fac - că el avea 
rugăciune -; dar eu ştiu Psaltirea pe de rost şi-i ard 
cu Psaltirea. Iar odată mă rugam la Dumnezeu, că 
mi-a fost drag locul acesta să stau pe aici şi mă 
gândeam, oare câţi sfinţi au trăit pe aici în 
rugăciune, câte lupte au avut cu dracii, cum spune m 
viaţa Sfântului Antonie că îl băteau dracii şi se 
chinuia când era în pustie, că avea luptă mare. 

Că aceia nu se luptă cu cei care le fac voia lor, 
ci cu cei care într-adevăr se luptă cu ei. Şi zice: 

- Părinţilor, am fost Duminică, în ziua de 
Sfântul llie la Sihla, la bisericuţa de sub stâncă - 
acolo era părintele arhimandrit Vasian Scripcă, care 
a fost stareţ la Secu şi a stat acolo 11 ani. Numai 
părintele Vasian ştia că eu sunt pe locurile acestea. 
Şi am slujit amândoi în bisericuţa de sub stâncă 
Sfânta Liturghie, Duminică în ziua de Sfântul llie. 
Ne-am împărtăşit amândoi cu Sfintele şi Preacuratele 
Taine, iar eu când era aproape ora 12 mi-am luat 
rămas bun de la părintele Vasian şi el mi-a dat oleacă 
de pesmeţi, oleacă de pâine uscată, l-am sărutat 
mâna - acesta era diacon, celălalt preot - şi am 

plecat. Şi mergând, eram obosit, fiindcă 
privegheasem noaptea, mai mult n-am dormit, ca să 
mă pregătesc, să-mi citesc toată rânduiala de 
împărtăşire. Şi când coboram înspre peştera Sfintei 
Teodora, în acea pane, m-a luat o oboseală. Soarele 
bătea printre crengile brazilor, cum e la noi acum, 
printre frunze, că erau şi fagi şi brazi, şi mi-a zis 
gândul: „da să mă culc oleacă?" Cum eram obosit, 
am făcut o cruce şi m-am culcat. Era drept la amiază, 
că aveam ceas Ia mine. 

Şi când m-am culcat eu, când aproape să 
adorm, a venit cineva şi m-a luat de picioare şi m-a 
învârtit roată. Dar eu m-am speriat, m-am sculat şi 
zic: „Măi, trebuie să fi fost vreun călugăr şi m-a 
văzut şi a făcut o glumă să mă sperie. Sau e vreun 
pădurar, sau cineva la bureţi? Cine ştie ce persoană e 
în locul acesta pustiu!" Şi m-am sculat, m-am uitat, 

dar n-am văzut nimic. Şi ce mi-a zis gândul? „Aista-i 
dracul cel de amiazăzi". 

S-a gândit el, cum spune în Psaltire: Nu mă voi 
teme de frica de noapte, de săgeata ce zboară ziua, 
de lucru cel ce umblă întru întuneric, de întâmplare 
şi de dracul cel de amiazăzi; şi iarăşi: nu mă voi 
teme de rele că Tu cu mine eşti. 

„Ia, în ciuda lui, eu mă culc iar. Eu vreau să 
dorm că-s obosit". Şi mi-am făcut cruce şi m-am 
culcat din nou. Când m-am culcat, când aproape să 
adorm, eu având părul lung, mă ia de păr şi de trei 
ori mă poartă. Şi atunci m-a luat o frică, tremuram; 
m-am sculat: „Măi, cine-i?" Mă uit în toate părţile. 

Când mă uit Ia înălţimea brazilor, aşa, mai sus 
de jumătatea brazilor, iaca un pustnic stătea în 






văzduh. Cu o barbă albă, cu părul aşa în două părţi, 
încălţat cu sandale de lemn, cu metanii de lemn în 

mână. 

Eu când m-am uitat, am crezut că-i o nălucire. 
Am început a face cruce, că şi diavolul se poate arăta 
în chip de sfinţi, de Maica Domnului; este putere 
nălucitoare, cum spune Apostolul Pavel: nu-i de 
mirare că şi satana se preface în chip de înger. Dar 
el când a văzut că fac cruce, a zis: 

- Nu te teme, părinte Cristofore - mi-a zis pe 
nume -, nu te teme, că nu-s nălucire! Eu sunt un 
smerit călugăr care am vieţuit pe aici şi am murit în 
acest loc. De acolo de unde eşti sfinţia ta fă o sută de 
paşi la dreapta şi vei găsi oasele mele, că nimeni nu 
ştie că eu am adormit pe aici. Să iei capul meu, că-ţi 
voi fi de ajutor în viaţa de pustnicie pe care ai luat-o 
şi te voi păzi şi nu vei mai avea atâtea lupte cu 
dracii. 

Dar mi-a spus numai capul să-1 iau. Eu mă 
uitam la el cum stătea în văzduh şi tot făceam cruce. 
Dar el zice: „Nu te teme! Nu te teme! Că nu-s 
nălucire!" Că vedea că mă tem, că am crezut că-i 
nălucire drăcească. Şi am mers. Dar de emoţie cum 
am mers eu, am mers ca omul când e speriat, n-am 
numărat paşii bine, chiar o sută. Eu am mers şi 
m-am oprit şi când am văzut că nu-i nimic, am zis: 
„Măi, iaca a spus minciuni. Acela trebuie să fie un 

duh rău". 

Dar el de acolo: „Mai mergi oleacă, că n-ai 

făcut o sută de paşi!" Şi când am mai mers ca la 
vreo zece paşi, iaca o stâncă colibită, cum aţi văzut 
că sunt multe, şi de la marginea stâncii până jos era 



90 



NE VORBEŞTE 



o pânză de păianjen şi sub pânza de păianjen se 
vedeau osemintele lui. El acolo a murit, sub stânca 
aceea. Bătea soarele. Erau galbene cum îi ceara. 

Şi atunci am uitat că mi-a spus să iau numai 
capul. Eu am pus rasa jos, am început a face cruce, 
am stricat pânza aceea de păianjen şi am început a 
culege oscioarele de Ia mână. Oasele, când puneam 
mâna pe ele, erau fierbinţi ca fierul roş. Tot m-am 
fript la mână. Şi intrau în pământ sfârâind, încât 
ieşea fum. Şi a rămas numai capul, că nu i-a fost 
voia lui să iau oasele, ci numai capul. 

Dar eu când am văzut, am zis: „Vai de mine, 
m-am fript tot la mână!". Acum mă temeam să iau şi 
capul, credeam că şi acela-i fierbinte. Şi tot dădeam 
pe aproape, să văd dacă nu mă frige; capul a rămas 
galben, frumos. Şi când am pus mâna, capul n-a 
dispărut. E aşa cum îl vedeţi. L-am luat şi când 
m-am uitat înapoi, pustnicul nu mai era. Nu l-am 
mai văzut. 

Şi iată, părinţilor, îl port la mine de la Sfântul 
Ilie - era toamna, era prin octombrie aşa. Zice: n-am 
mai avut lupte cu dracii în peşteră. Nu mi-au mai 
venit să mi se facă în chip de şarpe, în chip de arici, 
căci veneau în chip de ostaşi, în chip de Iei, dar 
acum n-am mai auzit nimic de când am băgat capul 
acesta în peşteră. Şi drept unde mă culc eu pe cetina 
aceea, i-am făcut acolo în stâncă olecuţă de loc cum 
am putut eu şi îl ţin acolo. 

Dar eram trist că nu ştiam cum îl cheamă, ca 
să-i zic: „Sfinte cutare, roagă-te pentru mine!" Şi mă 
gândeam: „Doamne, cu rugăciunile robului Tău 
acesta - îl arăta -, miluieşte-mă şi mă ajută!" Şi într-o 

noapte la miezul nopţii cum mă rugam, aud de trei 
ori: „Cristofore, frate, numele meu este Ieroschi- 
monahul Pavel - a fost preot schivnic -, fost 
duhovnic al Sihlei". De trei ori mi-a spus, şi de 
atunci i-am aflat şi numele. 

Şi iată îl port la mine, zice, şi mare uşurinţă 
am. Vedeţi mireasma asta? Când mă rog, mai tare 
miroase. Mi se pare că am tot raiul cu mine. Toată 
Biserica. 

Şi atunci am spus: 

- Părinte Cristofor, dar dacă ne-om mai duce 
pe acolo? 

- Nu. Să nu veniţi, fraţilor, că m-am rugat lui 
Dumnezeu să nu mai ştie nimeni unde sunt. Chiar de 
veniţi, nu mă mai găsiţi. 

Dar să ştiţi că pe aici mulţi sfinţi au trăit, că 
apoi am mai găsit eu două capete de sfinţi, pe urmă, 
ale altora, umblând cu oile; că mulţi au sihăstrii prin 
pustie. Apoi a zis: 

- Mă duc până la Părintele Ioanichie - stareţul 
nostru era stareţ mare, el mânca numai sâmbăta şi 
Duminica, a venit din Sfântul Munte -, că vreau, 
zice, să stau trei zile la mănăstire. 

A mers de vale şi 1-a învăţat pe părintele 
Nicanor croitoria de veşminte bisericeşti şi a stat trei 
zile. Stareţul a vrut să cumpere capul acela de sfânt 
de la dânsul pentru ajutorul mănăstirii. „Nu. Să-mi 
daţi munţi de aur, că nu-1 dau! Acesta-i ajutorul meu 
unde mă duc, că se roagă pentru mine la Dumnezeu". 

Au făcut Liturghia în paraclis şi au pus capul 
pe Sfânta Masă şi s-a umplut biserica de mireasmă. 
Şi a treia zi a ţinut o predică Ia masă la toţi părinţii. 

a luat iertare, a luat capul şi a plecat. „Eu mă duc pe 
calea mea de sihăstrie, că-n pustie vreau să mor. Dar 
să nu mă mai căutaţi, că acolo unde m-aţi găsit, nu 
veţi mai găsi nici locul şi nici pe mine, că m-am 
rugat lui Dumnezeu să petrec în singurătate, numai 
cu grija lui Dumnezeu şi să nu mai am de a vorbi cu 
oamenii". Şi s-adus. 

Şi ne-am dus noi, eu care am fost cu oile şi am 
căutat peştera lui, cu zece fraţi, cu douăzeci; n-am 
mai găsit nici peştera, nici bradul, nici nimic, nimic. 
„Să ştiţi că m-am rugat să fiu acoperit". 

Aici la Sihla, între «Râpa lui Coroi» şi «Fagii 
rari» este un loc unde, dacă te ascunzi şi petreci în 
rugăciune, nu te poate găsi nimeni în veacul 
veacului. Şi aceasta de unde o ştiu? Am fost în 
Sfanţul Munte Athos, la Cherasa pe greceşte, 
Chiraşa îi zice pe româneşte, şi am găsit un călugăr 
de la Sihla care a stat 40 de ani aici şi acum era 
acolo. El mi-a zis: „Este un loc acolo la Sihla, între 
«Râpa lui Coroi» şi «Fagii rari», unde, dacă te rogi 
lui Dumnezeu, niciodată nu te poate găsi nimeni. Eu 
o ştiu". Asta mi-a spus acela. 

Părintele Cozma Beri, care a venit în 
mănăstirea asta când era stareţul Iona, erau 40 de 
călugări atunci aici, mi-a zis: „Măi băiete, acest 
stareţ lona din Sihla a fost foarte milostiv. O dată, 
când s-a dus să taie un fag toamna, a auzit sunând a 
gol; şi când 1-a doborât a găsit o comoară. A 
cumpărat multe vite în Sihla şi a făcut multe case la 
săraci. Dacă a cumpărat vite, m-a trimis să pasc 
vitele. Eram cu un frate mai mare. Şi mergând cu 
vitele încolo înspre Pârâul Isidorei, prin pustiul 






acela, iaca un călugăr făcea metanii în faţa unei 
peşteri, se ruga. Şi noi, când l-am văzut, nu ştiam că 
sunt pustnici pe-acolo, am lăsat hainele în băţ şi fuga 
la stareţ să-i spunem că am găsit un pustnic. 

Stareţul a zis: „Măi, dar eu sunt de atâţia ani 
pe aici şi n-am găsit nici un pustnic". „Este pe aici 
pe aproape". A venit stareţul, au venit şi alţi 
călugări, şi noi lăsasem şi hainele acolo. „Uite 
hainele, vezi". Le-am găsit acolo şi am găsit şi 
vitele, dar pe el nu l-am mai găsit. S-a rugat să nu-1 
găsim. Şi degeaba. Aşa-i locul acesta. Dacă se 
roagă. Dumnezeu îl acoperă. 

De aceea, fiindcă sunteţi un grupuşor tocmai de 
la Argeş şi fiindcă tot aveam în gând să mă plimb 
oleacă, că eu mai acuş mă duc la bătrânul (Paisie), 
că eu dimineaţă plec, am vrut să vă spun ceva despre 
locul acesta. Mulţi sfinţi au trăit pe aici, mulţi 

cuvioşi, mulţi cu viaţă sfântă. 

Făceam biserica asta nouă, paraclisul. Când am 
terminat-o a venit unul Ion Fuliga, care a lucrat la 
biserica Patriarhului Nicodim la Pipirig. Moşul 
acesta era cioplitor de piatră. „Părinte, eu vreau să 
cioplesc piatră la Sfânta Masă gratuit". „Hai, moş 
Ioane, şi ciopleşte, că eu îţi plătesc!" „Nu, nu, nu. 

Să fiu şi eu ctitor" . 

Şi a luat omul o daltă, un ciocănel, că nu toată 
piatra-i bună de cioplit. Alta-i prea tare, alta crapă, 

el ştia, dacă-i cioplitor, şi zice: 

- Hai să găsesc eu o piatră bună pentru Sfânta 

Masă. 

Am luat-o pe „Pârâul Negru", am ajuns la 

bordeiele a doi pustnici, Partenie şi Gherasim, aceia 

plecaseră în Sfântul Munte, şi aceia au stat vreo 40 
de ani. Unul era de la Belceşti din judeţul Iaşi şi unul 
din Botoşani, şi pe acolo erau stânci aşa în faţa 
soarelui, colivite. Şi el cioplea o piatră şi zicea: 

- Asta nu-i bună. Părinte! Asta-i prea tare, 
crapă. Asta este prea nisipoasă. 

- Bine, moş Ioane. 

Eu eram stareţul acestei mănăstiri, era în '46. 
Şi mergând el, eu mergeam cu el, că eu ştiam 
locurile; am păzit oile aici zece ani de zile, am fost 
frate la ascultare. De la oi m-a luat şi m-a pus stareţ 
în'42. Eu ştiam toţi munţii ăştia. 

- Hai, moşule, că eu ştiu unde sunt lespezi! 
Mergând noi, el cioplea într-o lespede, şi era o 

prăpastie mare în jos, cu afine. Ştiţi ce-s acelea 
afine! Era afiniş mult. Şi eu mă uitam de sus jos şi 
văd acolo parcă era un burete, ceva alb. 

- Ce să fie acela? 

Dar el, moşul, coborând după treburile Iui, 
încerca pietrele să vadă dacă sunt bune pentru Sfânta 
Masă, găseşte un cap de om. 

- Părinte, am dat de capul unui pustnic! 

- Dar cum să fie cap de pustnic pe aici? 

- Părinte, vulpea are obicei să se joace dacă 
găseşte oasele omului mort. Trebuie să fie şi cealaltă 
parte a oaselor. 

Dar zic: 

- Unde să fie? 

- Ea 1-a dat jos de pe stâncă aici. 

Eu mă duc roată-roată pe departe şi mă sui pe 
stânci. Când mă sui pe stânci, iaca un bordei stricat, 
ploua în el, şi aproape de bordeiul acela, oasele 

călugărului. Toate, în afară de cap, capul îl dăduse 
vulpea de-a dura. Cine ştie când a murit el? Şi era şi 
crucea de la gât, încă cruce de lemn. Şi centironul 
era acolo. Şi el era mort aproape de bordei, lângă 
prăpastia asta. Şi aşa i-am găsit osemintele şi la 
acela. Da. Apoi am mai găsit, dar n-am când vă 
spune, că vă ţin prea mult. 

Mulţi sfinţi au trăit pe aici. Şi voi venind pe 
aici tocmai de departe, vă faceţi parte de rugăciunile 
Sfinţilor Părinţi, că aveţi dragoste să călcaţi pe aceste 
locuri. Deci Preasfânta Treime şi Maica Domnului şi 
sfinţii care au locuit pe aici să vă ajute cu rugăciunile 
lor, să vă binecuvinteze calea, mergeţi cu îngerul 
Domnului şi cu Maica Domnului şi să ne întâlnim cu 
toţii la rai, iar de va voi Dumnezeu ne vom mai 
întâlni şi în veacul de acum. Amin. 



SFÂNTUL NECUNOSCUT 
DE LA NEAMŢ 

- Prea Cuvioase, spuneţi-ne ceva de sfântul 
care s-a descoperit la Neamţ Jl . 

- Acesta care s-a descoperit la Neamţ, ai văzut 
că acum l-au pus de-1 sărută oamenii. L-am sărutat şi 



31 La sfârşitul lunii mai, în anul 1986, călugării şi pelerinii 
aflaţi în Mănăstirea Neamţ au fosl martorii unui fenomen 
neobişnuit. Pavajul care duce de la clopotniţă la biserică s-a 
ridicat în mod minunat pe dimensiunea unui mormânt. Pentru că 
acest fenomen continua, s-a hotărât să se sape în acel loc, pentru a 
vedea cauza ridicării pavajului. Astfel au fost descoperite moaştele 
unui sfânt necunoscut. 

eu când am fost de am ţinut predică la instalarea 
stareţului. Cu acesta este o mare taină. Ştiţi cum s-a 
ridicat pavajul. 

Venea hramul Mănăstirii Neamţ. Cât mai era? 
Era joia asta şi joia cealaltă era hramul. Mitropolitul, 
patriarhul actual, era la Neamţ la palat. 

Pavajul s-a ridicat Ia început oleacă pe o 
distanţă de vreun metru, a doua zi mai mult, a treia 
zi mai mult. „Vai de mine!" S-au dus la patriarh: 

- înalt Preasfinţite, o să păţim o mare ispită la 
hram! 

- Dar de ce? 

- Uite cum este: se ridică pavajul care duce la 
biserică. 

- Măi băieţi, ce poate să fie? 

- Conductele de apă a Mănăstirii Neamţ, care 
vin din munţi. S-o fi spart o conductă dedesubt şi 
acum apa ridică pământul - aşa s-au gândit toţi. 

- Hai repede să săpăm un şanţ să dăm drumul 
la apă! Hai să căutăm, ca nu cumva tocmai la hram 
să se spargă şi să iasă apa şi să se înece oamenii pe 
aici! 

Şi s-au dus cu târnăcoape. Au scos un rând de 
pavaj, din beton, dedesubt alt rând de pavaj. Că în 
Mănăstirea Neamţ prima biserică este de pe la 1320. 
Am citit istoria mănăstirii. Când au săpat şi au scos 
şi al doilea pavaj, ţărâna proaspătă. Au mai săpat 
vreun metru jumătate şi au dat de oasele astea 
galbene cum îi ceara. 

Le-aţi văzut şi capul galben şi o mireasmă a 
ieşit de acolo, de s-a umplut ograda mănăstirii şi au 
venit şi preoţii care erau la seminar, vreo 120 de 

preoţi, că erau veniţi la o adunare teologică. Şi a 

venit şi mitropolitul. 

- Ce-i măi? Ce-i mireasma asta? că a ajuns şi 

la seminar mirosul. 

- Ia uitaţi ce am găsit! 

Imediat au venit şi de la securitate: 

- Daţi-le pe foc! 
Dar mitropolitul: 

- Nu se poate, domnule, aici este loc istoric. 

Asta-i minune mare. 

- Să nu se audă de minuni! - ăştia care erau 

acolo. 

- Nu vă temeţi, cu cât vreţi voi să opriţi 

soarele să nu lumineze, mai tare luminează! Vai de 
capul vostru! 

Patriarhul a zis: 

- Spălaţi-le cu aghiazmă mare şi cu vin - aşa-i 

regula. 

A făcut un sicriaş şi le-au pus acolo. Şi când 
s-au dus în biserică, patriarhul s-a îmbrăcat cu nouă 
preoţi şi patru diaconi. Şi au făcut o slujbă frumoasă 
de dezlegare, ca la panacidă. Şi când a pocnit o dată 
sicriul, toţi au început a plânge. Şi apoi le-au dus 
într-un dulap cu veşminte arhiereşti, în altar. Acolo 
le-au ţinut până după revoluţie. 

Securiştii au spus: „Să nu se mai audă de ele!" 
Noi le-am ascuns. Dar ce-au făcut? Au adus de la 
gropniţă, unde-s capetele, nişte oseminte de călugări, 
le-au pus într-un sicriaş nou, şi când veneau 
oamenii, ziceau: „Aici sunt!", ca să-i mintă pe 
oameni, că oamenii nu se lăsau; să le arate moaştele. 

După ce-au scos moaştele, imediat au pus să 
facă pavajul - ai văzut că l-au făcut înapoi bun. O 
babă a văzut de unde l-au scos. Ea s-a dus şi a aprins 
trei lumânări acolo şi făcea metanii; vine un securist: 

- Mătuşă, de ce te închini aici? 

- De aici a fost sfântul! 

- Nu, mătuşă, du-te şi te închină în biserică! 

- Du-te tu în biserică! Aici a fost sfântul! 

Au început a râde şi aceia: „Măi, cu babele nu 
te poţi pune" . 

în 1930, profesorul universitar de la Soroca, 
Tomescu Constantin, a scris istoria Mănăstirilor: 
Neamţ, Agapia şi Văratic. S-a dus la arhivele statului 
de la Iaşi şi aici este o secţie la Piatra Neamţ, din 
1320 până în 1938 au adormit în Mănăstirea Neamţ 
mii de călugări; gândiţi-vă ce-a fost acolo. Ei, câţi 
sfinţi au fost din aceştia! 



PĂRINTELE DOMETIE CEL SURD 
DE LA MĂNĂSTIREA NEAMŢ 

Stareţul nostru ne povestea că el a venit la 
Mănăstirea Neamţ de la Sfântul Munte în 1900. Zece 
ani Părintele Ioanichie Moroi a stat paraclisier la 
Neamţ şi abia apoi, în 1910, a fost trimis egumen 
aici la Sihăstria. 

Paraclisierul avea un clopoţel şi un ciocănel. 
Aşa era regula mănăstirii. Şi când se ducea la miezul 
nopţii, întâi trebuia să trezească pe stareţ. Bătea de 
trei ori cu ciocănelul în uşă şi suna clopoţelul şi zicea 

aşa: „Vremea cântării, ceasul rugăciunii, blagoslo- 
veşte, preacuvioase părinte, ca să toc!" „Domnul". 

Şi apoi mergea şi-i scula pe toţi şi apoi toca în 
tochiţa de fier, toca împrejur, toca sus şi apoi trăgea 
clopotele. Asta-i treaba paraclisierului. 

Şi îmi spunea Părintele Ioanichie: 

- Măi, băiatule. Eu am fost paraclisier şi ca să 
nu dorm, ce făceam? Puneam ceasul să sune la ora 
11 (23) şi eu citeam la Psaltire. 

El nu dormea până la Utrenie. Şi s-a întâmplat 
la Mănăstirea Neamţ că era un călugăr de aproape o 
sută de ani, schimonahul Dometie. Şi locuia tocmai 
acolo unde-i fabrica, care atunci nu era, că-i făcută 
de Nicodim, încoace. îi zicea „La văcărie" acolo. 
Avea o chilie rea. El era surd şi nu auzea slujba. 
Venea la mormântul Cuviosului Paisie şi plângea 
acolo, vedea mişcarea, slujba, dar nu auzea nimic. 

Plângea acolo şi se ruga şi se ducea la chiliuţa 
lui. Iaca, într-o bună zi a murit Dometie. S-a dus nu 
ştiu cine pe acolo şi 1-a găsit în genunchi, cu 
Psaltirea deschisă. O haină ruptă pe el, capul gol şi a 
zis: „Măi, a murit Dometie cel surd, care venea la 
biserică de acolo de sus de la Văcărie". 

Atunci era eclesiarh mare un arhimandrit, 
Ghenadie Roşu. El trebuia să aibă grijă de cei ce 

mor. 

- Măi, duceţi-vă şi-1 aduceţi! 

Când s-au dus au văzut aceia: dulamă nu-i, rasă 
nu-i, toate rupte. Unul a dat o dulamă, unul o rasă, 
l-au îmbrăcat săracul; unul i-a dat fes, l-au pus pe o 
năsălie şi l-au adus în biserică. Care-i preot îl bagi 
direct în biserică trei zile, care-i călugăr în pridvor. 

Şi l-au pus în pridvorul Mănăstirii Neamţ, aici cum 
intri. 

Dar este o regulă: cât stă mortul în biserică, să 
se citească pe rând la Psaltire; aşa-i şi la noi. L-a 
adus acolo şi le-a spus: 

- Măi, care vreţi să citiţi la Psaltire lui 
Dometie? 

„Dar ce-ar să-mi dea Dometie?" întrebau 
călugării. Ei citeau la ceilalţi bogaţi: „Măi, am găsit 
Trioade, am găsit Penticostare, am găsit cărţi, are 
haine...". Erau bucuroşi că le dădea ceva. „Dar de la 
Dometie ce să-mi dea?" N-a vrut să se ducă nici 
unul. Şi vine eclesiarhul la Părintele Ioanichie; el 
stătea acolo la poartă, unde a stat Gudiil. 

- Măi, Ioanichie, tot nu dormi tu până la 
Utrenie; citeşte tu Ia bietul Dometie, Ia Psaltire, 
până voi găsi altul. 

Tot a găsit pe urmă, dar atunci pe moment nu. 

- Da, părinte. 

Se duce. Pe Dometie l-au dus în pridvor, i-a 
pus schima mare, aţi văzut cum se pune peste năsălie 
şi l-a acoperit peste tot. Era iarna. Numai el era. 
Iarna pe la nouă este târziu tare. Şi citind acolo, 
Dometie ridică un genunchi în sus din sicriu. Ăsta 
când a văzut că Dometie a ridicat un picior, zice: 

- Măi, Dometie, măi, dar eşti viu? Eu te 
pomenesc la morţi. 

Se duce şi-i apasă genunchiul înapoi. Mai trece 
un ceas, Dometie ridică şi celălalt genunchi. Ştiţi că 
monahul este acoperit la faţă cu camilafca. Când a 
văzut că a mai ridicat şi celălalt picior, a zis: 

- Măi, Dometie, măi, dar eu te pomenesc aici 

degeaba la morţi? 

Şi ce se gândeşte el? „Măi, el săracul, că l-au 

legat cu camilafca nu poate vorbi". Se apucă şi-i dă 

schima cea mare de pe faţă şi ridică aripile 

camilafcei. Când a desfăcut camilafca, Dometie a 

căscat gura, şi a stat cu gura căscată vreo 3-4 

minute. Şi când a ieşit o mireasmă din gura lui, s-a 

umplut şi biserica şi ograda mănăstirii şi toate. Şi pe 

urmă a închis gura înapoi. Părintele Ioanichie când a 

văzut aşa, a început a plânge. „Ia uite, măi, pe cine 

preaslăveşte Dumnezeu! Pe-un bătrân surd, săracul". 

Era de 80 de ani în mănăstire. 

EI a citit înainte. Se uită la ceas. Trebuia să 
scoale pe stareţul Narcis Creţulescu; el venea în 
fiecare noapte la Utrenie. Utrenia totdeauna la 
miezul nopţii, aşa cum este la Secu, cum este la noi, 
aşa se punea şi la dânşii. 

Se duce, trezeşte arhiereul, toacă, trage 
clopotele, vin călugării. Preotul de rând care era, 
când a venit a simţit mireasma aceea în ograda 
mănăstirii: „Măi, ce-i? Ce-i, măi? De unde este 
mireasma asta?" 

Erau plecaţi vreo zece părinţi din Neamţ la 
Ierusalim. S-a gândit: „Au venit aceia de la 
Ierusalim şi au adus aromate de acelea. Cred că de 
aceea miroase aşa. Au umblat cu acelea pe aici". 

Când a intrat în biserică, mai tare mirosea. A 
venit şi arhiereul: 

- Ce miroase, măi? Ce miroase? 

- Nu ştim. Prea Sfinţia Voastră. 

Care cum venea, că veneau călugării la 
biserică, erau călugări mulţi, se minunau. 

- Trebuie să ştie Ioanichie, măi, că el a citit lui 
Dometie. 

Când vine acela de la clopote, îl întreabă: 

- Măi, Ioanichie, măi, de unde este mireasma 
asta? 

- Nu vă spun. Faceţi întâi Utrenia! 

Au intrat la 11 la Utrenie, la ora 2,30-3 au 
ieşit. 

- Măi, Ioanichie, tu ştii ceva de mireasma asta? 

- Prea Sfinţite, Prea Sfinţite, bine zice Sfânta 
Scriptură: Dumnezeu preaslăveşte pe cei smeriţi. Cei 
dintâi vor fi pe urmă, cei de pe urmă vor fi întâi. 
Ştiţi de unde-i mireasma asta? Din gura părintelui 
Dometie. 

Şi le-a spus cum a ridicat un picior şi al doilea 
şi cum 1-a descoperit la faţă, a căscat gura şi a ieşit 
această mireasmă. 

Când a auzit, a plâns şi episcopul. 

- Ei, măi băieţi, v-am spus să veniţi la citit la 
Psaltire! 

Dar acum ce-au făcut? Au fugit călugării la 
chilii, au venit vreo 2-300 cu Psaltirile şi s-au pus în 
genunchi în jurul bisericii şi nu se mai rugau pentru 
părintele Dometie, ci se rugau aşa: „Părinte Dometie, 
roagă-te pentru noi!" Acum se rugau ei la dânsul. 

Asta a fost atunci. Şi mireasma aceea a simţit-o 
trei zile şi trei nopţi, dar când să-1 îngroape, altă 
minune: Episcopul Narcis Creţulescu a zis: „Măi, 
dacă 1-a preaslăvit Dumnezeu, câţi suntem hirotoniţi 
în Neamţ, toţi să ne îmbrăcăm şi să slujim!" 

Erau peste 80 hirotoniţi, preoţi şi diaconi. 

| Atâta era de uşor când l-au dus la mormânt, ca 

| o pană. Şi când l-au pus în mormânt, au pus după 

| obicei cenuşa din cădelniţă, paharul cu vin şi 

untdelemnul din candelă şi pe urmă au pus capacul 

sicriului. 

Şi când au pus capacul au auzit trei lovituri din 
I sicriu. Şi când a ieşit o mireasmă, câtă lume a venit, 
1 toţi au mirosit. Acesta-i Dometie cel surd, care a 

murit în 1905 la Mănăstirea Neamţ. 



PĂRINTELE GHERASIM CEL NEBUN 
PENTRU HRISTOS 

Gherasim cel nebun pentru Hristos trăia aici - 
ştiţi unde-i Schitul Vovidenia la Neamţ - în marginea 
pădurii. Avea o casă rea, uşa o ţinea încuiată şi el 
intra şi ieşea din casă pe geam, ca să râdă toţi de el, 
şi geamul îl avea deschis totdeauna, că-1 luase, n-avea 
geam. Şi n-avea sobă, făcea focul în mijlocul casei 
pe pământ, iar vara se dezbrăca şi se ducea noaptea 
să-I mănânce ţânţarii de brad în pădure, aceia care-s 
grozavi. Dimineaţa intra pe geam în casă şi citea 
Psaltirea. îi zicea lumea: „Gherasim cel nebun din 
marginea pădurii". 

Umbla cu capul descoperit, desculţ şi cu o rasă 
de şiac roasă şi plină de găuri. La prânz lua o cofă 
de lemn, sărea pe fereastră, că uşa era tot timpul 
închisă şi venea pe jos la mănăstire. Când se apropia 
de mănăstire, începea să zică fără de rânduială: „la 

cofrărie, Ia chelărie, la brânzărie, cu ciocovelele, cu 
cofăielele, cu cocovelele". Venea cu cofa în mână la 
bucătărie şi voia să-i pună tot ce avea să mănânce în 
cofa aceea: şi mămăligă şi pâine şi borş, toate acolo. 
Şi ziceau părinţii: 

- Du-te, măi, şi-i pune mai repede, că nu mai 
termină! 

Şi-i punea în cofa aceea şi mămăligă şi borş şi 
tot ce aveau. Şi iar se ducea zicând: „cu ciocovelele, 
cu cocovelele, la brânzărie, la chelărie, la bucătărie, 
cu ciocovelele, cu cocovelele" şi se făcea că este 
nebun. Dar câţi sfinţi am avut nebuni pentru Hristos! 
Nu vedeţi în Vieţile Sfinţilor? Sfântul Andrei, 
Sfântul Simion. Atunci ştiau: „Vine nebunul acela cu 
cofa. Puneţi-i, bre, ceva, să se ducă!" 

Odată era venită o delegaţie de arhierei de prin 
Grecia. Mănăstirea Neamţ era cea mai mare din ţară 
şi delegaţiile cele mai mari întâi treceau pe la Neamţ. 
Şi era stareţul mănăstirii pe atunci Macarie. 
Gherasim cel nebun vine cu cofa, n-avea nici o 
treabă că au venit arhiereii: „Cu cofăielele, cu 
ciocovelele, la brânzărie, la bucătărie" şi întindea 
cofa înaintea lor. 

- Ce are părintele acesta, este bolnav? au 
întrebat aceia. 

- Da, este cam stricat de minte. 

- Săracul de el! 

Şi i-a zis unul din părinţi: 

- Mai taci, părinte, că te aud prea sfinţiţii ăştia 
străini şi este ruşine! 

Atunci s-a oprit şi s-a întors la chilie, repetând 
mereu: 

- Iaca tac, iaca tac! Iaca tac, iaca tac!... 

A trăit nouăzeci şi ceva de ani. Toţi îl ştiau de 
Gherasim cel nebun". Noaptea pleca în pădure gol 
să-1 mănânce ţânţarii şi să nu mai doarmă, şi 
dimineaţa intra pe geam în chilie şi pe urmă se apuca 
de rugăciune. 

Când a murit, l-au găsit părinţii cu o cruce şi o 
scrisoare în mână. Şi scria aşa: „Iertaţi-mă, iubiţi 
părinţi şi fraţi, pentru smintelile pe care vi le-am 
făcut, şi nu încetaţi a vă ruga pentru mine, păcătosul, 
că nu am putut să plac şi lui Hristos şi pe oameni să 
nu-i smintesc. Gherasim păcătosul." 

Acesta-i Sfântul Gherasim cel nebun pentru 
Hristos. Şi când l-au îngropat, auzi ce minune 
dumnezeiască, mormântul s-a cutremurat de trei ori 
cu cei ce erau acolo, numai acolo în jurul lui! După 
vreo 20 de ani după ce l-au dezgropat, osemintele lui 
erau galbene cum îi ceara. 

Să ştiţi voi că dintr-atâtea mii de călugări câţi 
au trăit, au fost ei şi sfinţi. Dintr-atâta lume 
Dumnezeu are oamenii lui aleşi, cum spune stareţul 
Neonil din Neamţ, care a fost după Cuviosul Paisie: 
„Mulţi părinţi sfinţi au adormit împrejurul acestei 
sfinte mănăstiri" . 




Deci, fraţii mei, uitaţi ce spune Dimitrie 
Cantemir, am operele lui complete, scrie în 
Descrierea Moldovei: „Moldova de sus are peste 200 
de mănăstiri mai mari, zidite din piatră - în timpul 
lui 1718. Munţii sunt plini de călugări şi schimnici, 
care-şi închină acolo lui Dumnezeu o viaţă singura- 
tică şi depărtată de tulburările lumii". Vă arăt, că am 
cartea. 

Am apucat eu acolo într-un Ioc, îi spune la 
Pârâul Rău", alţii îi zic „Pârâul Dracului", trei 
pustnici: unul Timotei, era mic, dar barba era până 
la pământ; unul Nicodim Susan şi cu Iosif, acolo au 
stat săracii. Şi când am dat peste ei, acolo, săracii, 
atâta au zis: „Nu mai spuneţi la nimeni că suntem pe 
aici!" 

Şi când i-a scos de acolo, atunci cu tulburarea 
aceea, căutând pe stilişti, iarna i-a adus desculţi prin 
zăpadă aici. Unul era din Procov, doi erau din 
Mănăstirea Neamţ, prin zăpadă i-au adus, mi-aduc 
aminte, un şef de post Paşcăneanu, dar a murit rău 
acela. 

Ei s-au dus iar în pustiu când au scăpat, nu se 
ştie pe unde au murit. Ia gândiţi-vă dumneavoastră, 
numai câte capete de pustnici am găsit noi pe aici. 



CHEMAREA 
LA VIAŢA CĂLUGĂREASCĂ 

Cinul călugăresc este rânduit în Legea Darului, 
pentru cele mai alese suflete, care au o menire şi o 
chemare foarte înaltă. 

Sfântul Ioan Postnicul spune aşa în canonul 15: 
„Părinţii care vor opri copiii să meargă la mănăstire, 
neîmpărtăşiţi să fie cu Sfintele Taine şi la moarte". 
Aşa-i de mare păcat. N-are voie nici la moarte să se 
împărtăşească. 

Căci chemarea asta lăuntrică şi alegerea asta 
dumnezeiască, de a alege câte un suflet să se facă 

călugăr sau călugăriţă, este o alegere de sus, o 
energie necreată a darului Duhului Sfânt. 

Cine se împotriveşte, se luptă direct cu 
Dumnezeu. Pentru ce? Un călugăr, dacă ajută 
Dumnezeu să-şi păzească cinstea şi făgăduinţa lui, 
este mai mare decât împăratul. Auzi ce spune Sfântul 
Ioan Scărarul? „Câtă necinste i s-ar părea unui 
împărat să lase împărăţia şi să se facă călugăr, de mii 
de ori mai mare ruşine ar fi pentru un călugăr să lase 
călugăria şi să se facă împărat!" 

Că împăratul este pe lumea asta, dar poate să 
se muncească în gheenă în vecii vecilor, dacă nu 
corespunde cu viaţa şi cu dregătoria lui. Iar 
călugărul are asupra lui marele chip îngeresc. El este 
înger. Şi câtă distanţă este între un înger şi un om, 
atâta distanţă este între un călugăr şi un împărat. 

Deci mare este chemarea asta şi ferice de aceia 
care au chemare şi o pot duce până în sfârşit. Fie 
că-i fată, fie că-i băiat. Dacă a intrat în calea lui 
Dumnezeu şi dacă el slujeşte lui Dumnezeu cu frică 
şi cu cutremur, printr-însul se mântuieşte până la al 
nouălea neam. 

Ia să vă spun o istorioară: 

Un sfânt părinte se ruga lui Dumnezeu să vadă 
neamurile lui care au murit unde sunt: la bine sau la 
rău. Unde-i tata, unde-i mama, unde-i bunicul? Era 
în pustie. S-a rugat trei ani de zile şi la trei ani de 
zile, într-una din nopţi, stând la rugăciune, a fost 
răpit şi a văzut o mare de flăcări care ardea cu catran 
şi cu pucioasă şi cu întuneric şi se auzeau milioane 
de ţipete. Şi atâtea milioane de răcnete şi de ţipete 
auzind, s-a îngrozit. 

Şi când s-a uitat el, aproape de malul acelei 
mări, apa nu era adâncă. Acolo a văzut doi oameni. 
Unul era până la glezne în foc şi unul era până Ia gât 
în flăcări. Şi acel ce era până la gât în flăcări a 
zâmbit puţin. Iar acel ce era până la glezne a întrebat: 

- Mă! Cum de te-ai veselit tu aici, că te-am 
văzut puţin zâmbind? Aici, unde ardem noi de atâta 
vreme, cine a mai fost vesel în iad vreodată, în atâta 
durere şi usturime şi foc şi întuneric? 

Iar acela a zis către celălalt: 

- Dacă ai şti tu ce-am văzut eu astăzi şi tu te-ai 
bucura cu mine! 

- Ce-ai văzut, măi? 

- M-a cercetat un înger al Domnului - vezi 
purtarea de grijă a lui Dumnezeu şi-n iad? - din 
înălţime şi mi-a spus ceva de bucurie. 

- Ce-a spus? 

- Mi-a spus că astăzi pe faţa pământului s-a 
născut din neamul meu un copil de parte 
bărbătească, un băieţel. Şi acesta când va fi de 30 de 
ani, are să se facă călugăr şi preot în mănăstire şi are 
să slujească cu credinţă Sfânta Liturghie şi prin viaţa 
lui sfântă, mi-a spus îngerul, când va face Liturghie 
la Sfânta Proscomidie şi va scoate părticele, are să 
scoată tot neamul nostru până la al nouălea neam. Eu 
sunt aici al nouălea neam, de la acel care s-a născut. 

Şi a întrebat acela pe acesta: 

- De câtă vreme stai în iad? 

- Am 400 de ani de când ard aici. Dar tu care 
stai până la glezne în foc? 

- Eu? Am numai 40 de ani. Dar eu nu mă pot 
bucura de ce te-ai bucurat tu. Mie nu mi-a vestit 

nimeni că din neamul meu se va face un călugăr şi 
preot, să mă scoată de aici. Tu ai de acum o 
mângâiere. 

- Ştiu, măi frate, am 400 de ani şi mai am 30 
de ani de răbdat, dar am nădejde că după 30 de ani 
nepotul, strănepotul meu care s-a născut pe pământ 
are să se facă preot călugăr şi are să fie un preot nu 
numai cu numele. Preot vrednic de chemarea lui. Şi 
mi-a spus îngerul Domnului că prin rugăciune şi 
jertfa aceea ajunge să scoată până la al nouălea neam 
de aici. Şi eu sunt al nouălea neam, că ceilalţi sunt 
mai la fund. Şi de aceea am zâmbit, că mare-i 
Dumnezeu că rabd aici, dar mai am 30 de ani şi voi 
scăpa! 

Şi bătrânul a văzut descoperirea asta. 

Ai văzut cum ştiu aceia de dincolo ce se 
întâmplă aici? Ai văzut că după moarte nu este 
graniţă şi distanţă? Ai văzut cum a văzut acela de 
acolo şi îngerul i-a spus ce s-a întâmplat pe pământ? 
Duhurile comunică foarte mult, cum arată Sfinţii 
Părinţi. Ei ne văd şi ne aud pururea, dar n-au voie să 
vină. Este prăpastia de care spune Evanghelia: între 
noi şi voi mare prăpastie s-a întărit. 

Nu lasă să vină cu prezenţa, ca să umblăm noi 
prin credinţă, nu prin vedere. Deci auzi cât de mare 
este lucrul. I-a spus îngerul: „S-a născut astăzi un 
copil de parte bărbătească din neamul tău, care va 
intra în mănăstire şi se va face preot vrednic şi va 
sluji lui Dumnezeu şi prin aducerea jertfei celei fără 
de sânge, prin dumnezeiasca Liturghie, are să vă 
scoată pe voi până la al nouălea neam". 

Şi atunci a zis cel ce era numai până la glezne 
în flăcări: 

- Frate, cu adevărat ai avut dreptate să te 
bucuri şi să zâmbeşti, dar eu am 40 de ani de când 
sunt aici, şi din neamul meu nimeni nu se gândeşte 
să se facă călugăr sau preot. Toţi sunt oameni răi, 
toţi îşi cautf de răutăţile lor. Vine moartea şi-i ia şi-i 
aduce şi pe dânşii aici. Sunt înştiinţat şi eu că sub 
picioarele mele în flăcări sunt alţii din neamul meu, 
care nici nu văd lumina şi acolo ard în vecii vecilor 
şi nimeni nu se îngrijeşte să-i mai scoată de acolo. 

Vedeţi voi cum este? 

* 

împăratul Constantin cel Mare a arătat cât de 
mare lucru este călugăria. Sfântul Paisie cel Mare, 
care a trăit în pustia schetică, ucenic de-al Sfântului 
Antonie cel Mare, alexandrinul, 40 de ani a trăit 
numai cu Sfânta împărtăşanie. Se împărtăşea o dată 
la 40 de zile. Aşa de mare sfânt a fost. 

Şi de multe ori i se arăta Mântuitorul. De multe 
ori îi vorbea faţă către faţă, că era mare sfânt, mare 
desăvârşit. Şi odată într-o noapte, ucenicul lui îl aude 
vorbind în casă cu cineva. Ucenicul stătea cu chiliuţa 
alături. Şi 1-a lăsat, că a vorbit mult cine a vorbit. 

Şi ucenicul auzind că vorbeşte, s-a gândit: 
„Măi, eu ştiu că la el nu intră nimeni - că era pustie 
mare -, cu cine vorbeşte părintele?" 

După ce-a terminat vorba, a intrat ucenicul. 

- Cu cine vorbeai, părinte? 

- Fiule, în noaptea asta, stând la rugăciune, a 
venit Constantin cel Mare din ceruri, împăratul 
Constantin. Deodată când l-am văzut, cu coroană de 

aur pe cap şi strălucind ca soarele, am crezut că-i 
Mântuitorul. Dar pe Mântuitorul îl cunosc, că de 
multe ori a rânduit de L-am văzut. Am întrebat: 
„Cine eşti dumneata?" Şi a zis Sfântul Constantin: 

- Eu sunt Sfântul Constantin cel Mare. 

- Şi pentru ce-ai venit? 

- O, Paisie, am venit să vă fericesc pe voi, 

călugărilor! 

Şi 1-a întrebat Sfântul Paisie: 

- Păi, de ce mă fericeşti? Dumneata nu te-ai 
mântuit, că văd că străluceşti ca soarele? 

- Ba, m-am mântuit şi mare fericire am, că am 
fost primul împărat al creştinătăţii, am dat libertate 
credinţei şi am făcut atâtea, sute şi mii de biserici. 
Am făcut Sfântul Sobor de Ia Niceea, unde am 
adunat 318 Sfinţi Părinţi şi s-a făcut simbolul de 
credinţă şi am dat libertate Bisericii. Am făcut mult 
bine şi mare fericire am! Dar unde sunteţi voi 
călugării, eu, câtă slavă am, nici nu pot să mă uit, să 
privesc la atâta frumuseţe! 

- Şi pentru ce. Sfinte Constantin? 

• - Ştii pentru ce? Călugării s-au lepădat de 
lume. Eu am slavă, dar mi-a luat din slava mea 
bunurile lumii. Am fost împărat, m-au cinstit 
oamenii că-s împărat, mi-au dat cinste, am trăit bine, 
am avut palat, am avut femeie însoţitoare, am avut 
copii care m-au mângâiat, m-am bucurat de bucuria 
lor, i-am văzut oameni mari, mi s-a dat onoare, şi 
toate acestea mi-au scăzut din bucuria cea mare a 

veşnicelor fericiri. 

Iar călugărul care se leapădă de lume, n-are 
tată, n-are mamă, că aşa făgăduieşte la călugărie: 

„Mă lepăd de tată, mă lepăd de mamă, mă lepăd de 
rudenii, mă lepăd de averi, de toate". Ei se leagă 
numai cu Hristos şi, din cauză că iubesc pe 
Dumnezeu şi se leapădă de cele ale lumii, ei merg în 
rânduiala serafimilor. Şi-ţi spun ţie, Paisie, că eu nu 
pot privi unde stau călugării cei adevăraţi, necum să 
mă duc acolo! 

Şi atunci a zis Sfântul Paisie cel Mare: 

- De sine ai venit. Sfinte Constantine, aici sau 
te-a trimis cineva? 

- M-a trimis împăratul de obşte. Dumnezeul 
nostru Iisus Hristos, să-ţi zic ţie Paisie să spui la 
ucenicii pustiei - că erau 20.000 de sfinţi călugări, 
care urmau Sfântului Antonie în Pustia Schetică -, Ia 
toţi călugării care stau în pustie şi în mănăstiri să le 
spui vestea asta, că eu Constantin cel Mare, dacă 
ştiam câtă cinste şi slavă are un călugăr, aş fi lepădat 
şi coroana şi împărăţia şi aurul şi traiul bun şi cinstea 
şi dregătoria şi lumea, şi mă duceam într-o mănăstire 
să iau rasa călugărească sau în pustie, să mănânc 
numai rădăcini până la sfârşitul vieţii mele, numai să 
fiu împreună cu dânşii. Dar n-am ştiut, că eu am fost 
împărat păgân şi nu mi-a spus nimeni taina aceasta, 
cât de mare lucru este a fi cineva călugăr al lui Iisus 
Hristos. 

Şi după aceasta, zice, m-a sărutat marele 
Constantin şi s-a înălţat la cer. 

Şi v-am spus aceste istorii, mai întâi v-am spus 
canonul Sfântului Ioan Postnicul, „Cine are un copil 
şi are înclinaţie să se ducă la mănăstire, dacă-1 
opreşte, neîmpărtăşit este cu Sfintele Taine şi la 
moarte, ca un păgân rămâne". Apoi v-am spus că un 

călugăr dacă slujeşte lui Dumnezeu, scoate până la al 
nouălea neam din neamul lui şi apoi v-am spus că un 
simplu călugăr este mai mare în ceruri decât Sfinţii 
împăraţi Constantin şi Elena, ca să ştiţi, dacă în 
familia voastră se iveşte un suflet care începe a iubi 
pe Hristos mai mult decât pe mamă şi pe tată şi 
avere şi cinste, acela are chemare de sus. Şi acela 
este o fericire pentru familia voastră şi pentru 
neamul vostru şi în veacul de acum şi în cel viitor. 

în Evanghelie, când a venit tânărul bogat la 
Mântuitorul şi 1-a întrebat ce să facă ca să 
moştenească împărăţia cerurilor, a spus Mântuitorul 
despre mântuire: Dacă vrei să te mântuieşti, păzeşte 
poruncile. Şi a întrebat tânărul: Care, Doamne? Să 
nu ucizi, să nu fii desfrânat, să nu Juri, să nu aduci 
mărturie mincinoasă, cinsteşte pe tatăl tău şi pe 
mama ta şi celelalte toate. Şi a zis tânărul: Acestea 
le-am păzit din copilărie. 

Şi ce zice? Şi căutând Iisus la el, l-a iubit, 
fiindcă păzise poruncile Legii Vechi, dar dacă vrei 
să fii desăvârşit - călugăria este lucru mai sus de 
mântuire, a celor desăvârşiţi - vinde averile tale, 
dă-le la săraci, ia crucea ta şi urmează-Mi. S-a 
întristat tânărul, că era foarte bogat. Şi atunci a spus 
Mântuitorul cuvântul acela: Mai lesne va intra 
cămila prin urechile acului, decât bogatul în 
împărăţia cerurilor. 

El se putea mântui cu poruncile, dar căuta de- 
săvârşirea. Ca să fii desăvârşit trebuie să te dezbraci 
de toate, şi de avere şi de neamuri şi de părinţi şi de 
casă şi de cutare. Ai văzut că a venit unul la Mântui- 
torul şi se ruga: Doamne, dă-mi voie să îngrop pe 

tatăl meu! Şi i-a răspuns: Vino după Mine! Lasă 
morţii să-şi îngroape morţii lor! Adică lasă pe cei 
morţi cu sufletul, care nu Mă cunosc, să îngroape pe 
cei morţi ce au murit cu trupul; tu urmează Mie, 
dacă vrei să fii viu. 

Deci te poţi mântui şi în lume, dar nu te poţi 
desăvârşi. Desăvârşirea este în viaţa călugărească. 
Trebuie să dai toate pentru Hristos, nu mai ai nici 
trupul tău al tău, că-1 supui ascultării. Nici sufletul, 
că-1 dai lui Hristos. N-ai tată, n-ai mamă, n-ai avere, 
n-ai casă. Nu ţi-a spus Hristos? Cine va iubi pe tată 
mai mult sau pe mamă sau pe soră sau frate sau 
rudenii sau prieteni sau holde sau moşii sau casă sau 
vii, nu poate fi ucenic al Meu. 

Nu ţi-a spus să nu le iubeşti, dacă iubeşti mai 
mult decât pe Dumnezeu. Şi tot cel ce va lăsa casă si 
părinţi şi cutare... însutit va lua şi viaţă veşnică va 
moşteni. 

Deci asta am spus despre călugărie pentru că 
ne vin la ureche unele ca acelea care se spun în 
Pateric: „Cele mai mari ispite îi fac celui ce vine în 
mănăstire părinţii, neamurile şi prietenii". 

Când am plecat eu la mănăstire, mama plângea 
ca după mort. Noi am fost Ia mănăstire dintr-o casă 
cinci fraţi şi mama. Că spunea Gherasim, fratele meu: 
„Mamă, dumneata mori călugăriţă!" „Eu călugăriţă? 
Niciodată". Dar n-a venit? N-a stat 26 de ani în 
mănăstire? N-a murit monahia Agafia de 91 de ani? 

Dacă am plecat noi toţi, a murit tata, ei i-a fost 
urât singură acasă. Ne-a urmat. A venit şi ea la 
mănăstire şi s-a făcut maică. La Agapia Veche a 
murit. Dacă mă potriveam ei! Când vedea că ne 

rugăm şi nu mâncăm până seara, venea şi plângea pe 
la geamuri, noi ne făceam pravila, ne bocea de se 
auzea în tot satul. Plecaseră doi la mănăstire. O soră 
la maici şi un frate. A mai plecat o dată încă unul şi 
apoi încă doi şi apoi a venit şi mama. N-a avut încotro. 

Dar vreau să spun, dacă mă uitam la lacrimile 
ei sau la vorbele ei eram în lume încâlcit. Cine ştie 
unde mă găseam? Dacă iubeşti pe Dumnezeu, nu mai 
ai tată şi mamă, pentru că pe tatăl tău şi mama ta 1-a 
ftcut Dumnezeu ca şi pe tine. Pe El să-1 iubeşti, că 
zice: Voi tată să nu numiţi pe pământ - de ce? -> că 
Tatăl vostru unul este, Cel din ceruri. Adevăratul 
Tată este Cel ce 1-a făcut şi pe tata şi pe mama şi pe 
mine. Aşa ar trebui. De aceea vă spun. 

Acum să mutăm cuvântul în altă parte. 

Sunteţi câteva suflete aici. Voi care v-aţi 
căsătorit aveţi altă cruce. Aici am vorbit mai mult de 
partea călugărească. Voi aveţi cea mai mare şi mai 
imperioasă datorie creşterea copiilor. Vai şi amar de 
voi, dacă nu veţi creşte copiii în frica şi certarea 

Domnului! 

în iad, cum arată unul din sfinţi, ard în flăcări 

părinţii şi copiii. Şi copiii blestemă pe părinţi: 

„Blestemaţi să fiţi voi, tată şi mamă şi bunică, că 

ne-aţi lăsat de capul nostru şi ne-aţi lăsat să facem 

păcate şi nu ne-aţi mustrat şi nu ne-aţi bătut şi nu 

ne-aţi crescut în frica de Dumnezeu şi nu ne-aţi dus 

la biserică şi nu ne-aţi învăţat să postim, să facem 

milostenie, să ne mărturisim, să ducem viaţă sfântă!" 

Iar părinţii blestemă pe copii aşa: „Blestemaţi 

să fiţi voi, fiilor, că din cauza voastră am ajuns noi 

în focul iadului. Că v-am iubit mai mult decât pe 

Dumnezeu. Am văzut că faceţi rău şi v-am lăsat „de 
dragul mamei". Noi am muncit să vă cumpărăm 
vouă pământ, să vă facem casă, să vă însurăm, să vă 
mărităm după fete de bun neam - ca s-o iau pe 
cutare şi pe cutare - şi, muncind să vă facem vouă 
avere, am uitat să ne rugăm lui Dumnezeu, să 
postim, să mergem la biserică, să ne căutăm de 
suflet. Şi iată, muncind să vă îmbogăţim, să vă 
facem gospodari pe voi, am ajuns aici în gheenă". 

Se blestemă acolo unii pe alţii, dar degeaba se 
blestemă, că-i prea târziu, că nu-i mai scoate nimeni 
de acolo. îi vai şi amar dacă laşi copiii să trăiască de 
capul lor! 



CUVÂNT LA ZIUA 
PĂRINTELUI CLEOPA - 1994 



- Blagosloviţi, sărut mâna. La mulţi ani! Să nu 
stricaţi din sută şi cu drept de prelungire. 

Părintele Cleopa - Eu sunt moşul putregai! 
Aşa mă cheamă pe mine, măi copii, măi. 

- Spuneţi-ne un cuvânt de folos scurt pentru 
noi, călugării. 

P. C. - Mânca-v-ar raiul! Prea cuvioase 
părinte stareţ, preacuvioase părinte Vartolomeu şi 
părinte Ioanichie şi toţi iubiţii noştri părinţi. Cum vă 
văd aici, doresc să ne vedem înaintea Preasfântului şi 
Preaveşnicului Mântuitor la bucuria cea fără 
margini. Dragii mei, ce v-o venit vouă în gând să 
veniţi aici! Nu visam eu una ca asta. 

Eu, acum îmi era în gând să mă culc. De la ora 
5 (17) am tot avut oameni. Vin săracii! Aşa ţi-i milă 

de ei! 

- Am lăsat oamenii afară. Am rămas numai noi. 

P. C. - Bine, mamă. Copiii mamei, care 
sunteţi călugări şi care vreţi să vă faceţi. Dragii 
mamei, uite ce zice la dumnezeiescul Iov, capitolul 
7: O luptă şi o ispită este viaţa omului pe pământ. 
Fiţi atenţi, mamă! Creşteţi cu vârsta, să creşteţi şi cu 
vârsta cea duhovnicească. Să vă ajute mila 
Domnului. Eu aşa mă rog cu lacrimi la Mântuitorul, 
să vă păzească Dumnezeu de ispite pe toţi şi de 
primejdii. Să fiţi călugări buni, mamă! Şi cum ne-am 
bucurat aici că ne-am cunoscut, aşa să ne vedem şi 
acolo în bucuria cea veşnică. 

De aceea, măi copii, când vă văd aici, să vă 
păzească mila Preasfintei Treimi şi Maica Domnului 
de ispite, săracii, că tinereţea are mare nevoie de 
multă păzire. Să faceţi ascultare cu dragoste, păziţi-vă 
cu frica lui Dumnezeu, că Dumnezeu nu se uită la 
faţa voastră, ci la inima voastră totdeauna, să vadă 
dacă omul îl iubeşte pe El şi dacă se păzeşte de 

păcat. 

Am citit istoricul Sihăstriei de tarngrarul 
Dometie, din Mănăstirea Neamţ - istoricul acela a 
ars când a ars şi mănăstirea -, cum a început aici cu 
şapte pustnici veniţi din Sfântul Munte, cu metania 
din Neamţ. Ei au venit şi au stat 50 de ani în bordei, 
aici unde-i Sihăstria. Un bordei mai mare aveau unde 
era oleacă de altar de se împărtăşeau. 

După 50 de ani de stat în bordei, au venit aici 
într-o poiană, unde se cheamă „Poiana lui 

Aftanasie"; a fost un pustnic Aftanasie mai înainte. 
Şi, după ce au stat 50 de ani în bordei, a venit 
episcopul de Roman, Ghedeon, şi le-a făcut prima 
biserică, că Ghedeon era de metanie tot de aici, din 
Sihăstria. Prima biserică a durat până la 1714, când 
au venit tătarii şi au dat foc Neamţului şi Văraticului 
şi atunci au dat şi Sihăstriei foc şi au dărâmat prima 
biserică. Aceea a fost prima, după ce călugării au 
stat 50 de ani în bordeie. 

Eu mâine-s în groapă, părinte stareţ! Eu nu mai 
vorbesc mult. Eu vă spun cele ce am auzit, ce-am 
citit, că mâine-s în groapă, că eu de acum văd că 
puţine zile mai am. 

Şi aceasta, când au stat călugării fără biserică 
4-5 ani, a venit alt episcop de Roman, tot Ghedeon, 
care a făcut a doua biserică, care a durat până la 
1821, în timpul eteriştilor, când au venit generalii 
turci de la Iaşi, cu armată. Au venit pe valea 
Secului, iar secanii s-au încuiat în mănăstire şi au 
închis porţile. Călugării s-au închis în mănăstire, ca 
într-o cetate. Atunci era acolo şi boierul Rosetti cu 
toată averea lui, cu caii şi oamenii lui. 

Şi turcii au trimis o scrisoare printr-o săgeată: 
„Daţi drumul la porţile mănăstirii că nu vă facem 
nimic!" Ferească Dumnezeu când le-a dat drumul! O 
parte din călugări au fugit şi s-au ascuns în beciul 
acela de la poartă. O parte au sărit peste zid şi s-au 
ascuns tocmai la „Cornul Luncii". Turcii când au 
intrat în mănăstire, i-au găsit în beci şi la 149 de 
călugări le-au tăiat capul. 

De aceea aţi văzut în Secu când plouă cum 
curge sângele. Eu am văzut cum sângerează. Sângele 

drepţilor. Ehei, prin câte am trecut, măi băieţi! Dar 
averea lui Rosetti n-au găsit-o. A avut burdufuri de 
aur îngropate. Rosetti a sărit peste gard şi a scăpat, 
iar averea i-a rămas în Secu şi a găsit-o pe urmă. 

Apoi au venit turcii la Sihăstria şi au dat foc 
mănăstirii. Patru călugări din Sihăstria au luat 
tezaurul mănăstirii şi cărţile şi s-au dus şi le-au 
îngropat la un copac în „Piciorul Crucii", eu am citit 
toate astea. Nici în ziua de azi nu se ştie unde-s. Prin 
câte a trecut biata Sihăstrie! 

Am pus oameni din Humuleşti să-mi facă 70- 
80.000 de cărămizi. Şi când am pus în Poiana 
Cireşului să sape - vă spun acestea, că poate este 
ultimul cuvânt pe care vi-1 spun, că eu sunt ultimul - 
când am pus să sape, la un metru jumătate în pământ 
am găsit o sabie cu două tăişuri, cu vârful rupt. Mi-a 
luat-o la muzeul de la Cetatea Neamţului. 

Câte au fost pe aici, măi băieţi! 

Vreau să vă spun: am făcut casele acelea când 

a ars mănăstirea. 

Stareţul săracul, multe a mai răbdat! Când a 

venit banditul Baltă, 1-a prins să-i dea bani de aur. Şi 

el ce-a avut bani de argint a dat, stareţul săracul, că 

avea pentru ferecat Evanghelii. „Nu, ai bani de aur 

şi-i ţii ascunşi!" Prin câte am trecut, dar de ce vă 

spun? Să păzească Dumnezeu Sihăstria, să nu mai 

păţească câte am păţit. 

Baltă când a venit în biserică, ne-a scos afară. 
Neculai Grădinaru era econom. Nouă ne-au dat arme 
de la Piatra, ca atunci când trage el cu puşca, să 
tragem şi noi. O mitralieră la clopotniţă, una devale 
şi una la prisacă. 

A venit în biserică şi a slrigat: „Stareţul, 
economul şi chelarul după mine marş". Era plină 
biserica de lume. Când a tras cu un pistol un rând de 
gloanţe în biserică, toţi oamenii s-au pus în 
genunchi. Când am ieşit, au spus aşa: „Hai la beci!" 
La beci am dus oalele cele mari de la bucătărie. Le-a 
luat cu vin toate, că în banda lui erau 28, erau 
împrejurul mănăstirii; soţia lui Baltă era căpitan. Au 
scos vin şi s-au pus pe băut. 

„Unde-i stareţul?" Stareţul Ioanichie s-a ascuns 
în lâna oilor, săracul, în pod cu Ioil. Când îi văd, că 
îmi aduc aminte, că am o fotografie cu părintele 
Paisie cu părintele Ioil. Câte a păţit bietul Ioil, era 
ucenic la stareţ! Şi lâna oilor din vara aceea era în 
pod şi ei s-au ascuns în lână. Şi Baltă a venit. Dar 
făcuse fierarul Tiubeică din Humuleşti, un drug de 
fier care bloca uşa. Şi ei n-au putut intra pe uşă. Au 
găsit un copilaş, au dat cu parii în geam, au spart 
geamul, au îndoit gratiile şi au băgat băiatul pe 
acolo. „Du-te pe dincolo şi dă drumul!" 

A luat copilul şi când au intrat, au căutat prin 
toate părţile. Bietul Ioil şi Ioanichie erau ascunşi în 
lâna oilor. Când i-au găsit, i-au luat de barbă şi i-au 
aruncat cu capul în jos pe scară. Aşa i-a coborât din 
pod. Şi când i-a luat la bătaie, săracii, săracii! Şi 
părintelui Ioanichie i-au tras cu bocancul în cap. 
Până dimineaţă i s-a scurs ochiul drept. Măi, 
fraţilor, prin câte am trecut aici, vai de noi! 

Măi, acum este un timp de rai, că nu păţim 
nimic. Vai de mine! Pe urmă săracul stareţul, când a 
văzut că slăbeşte, a zis: „De-acum eu mor! Aduceţi 

băiatul cel de la oi!" Eu la el mă mărturiseam din 
copilărie. De când trăia Gherasim, fratele meu. 

Măi, oameni buni, măi, când îmi aduc aminte. 
Numai Dumnezeu v-a mai adus aici să vă mai spun 
prin câte greutăţi am trecut. Dar vreau să vă spun. Şi 
arunci stareţul, dacă a văzut că a slăbit, a spus: 
„Aduceţi băietul cel de la oi în locul meu!" Eu 
făcusem armata. Şi când au venit aceia şi când au 
spus că trebuie să merg devale, mănăstirea era arsă, 
clopotele topite, biserica cu acoperişul ars, paraclisul 

ars tot. 

Of, măi băieţi! Prin câte am trecut! Când m-a 

adus pe mine de la oi. 

Tundeam oile aici pe vale. Era o oaie tunsă pe 
jumătate. Eu eram cu opincile la un fag, cu mâna pe 
foarfece şi cu piciorul pe gâtul oii. Văd că vin din 
mănăstire mulţi călugări. Părintele Casian Cojoc, 
marele duhovnic, Calistrat Bobu, Nectarie Pintilie, 
părintele Ioan, şeful cancelariei, cu ştampile, cu 
toate. Şi se opreşte la mine un diacon tânăr: „Părinte 
Cleopa, a venit vremea, ca pe timpul lui David, să te 
luăm de la cele fătătoare la cele cuvântătoare!" Eu 

mă uitam la ei: „Ce-i asta?" 

Numai ce văd că vine părintele Casian Cojoc, 
care a stat vreo 30 de ani în Iaşi şi a fost duhovnicul 
lui Visarion Puiu. El era mai bătrân: „Părinte 
Cleopa, mănăstirea a ars, stareţul îi cu ochiul scos, 
este război - că-ncepuse războiul, greutăţi. Părintele 
stareţ a zis şi uite şi iscălitura Patriarhului Nicodim - 
ei fuseseră la Neamţ -, a iscălit tot soborul să te 
pună stareţ" . 

Dar eu m-am gândit: „Ia uite, măi!" Zic: 
„Părinţilor, dacă nu mă lăsaţi să mă gândesc, plec la 
Secu". Economul Secului, Alexie, îmi spunea: „Hai 
la Secu - Secu avea aproape 900 de oi -, nu să mulgi 
oile, ci să supraveghezi stâna" - că avea ciobani 
civili. Atunci «Piciorul Crucii» era al Secului. Eu 
l-am scos, când am intrat stareţ, cu moşiile noastre. 

Şi zic: „Părinţilor, m-au mâncat păduchii aici 
aproape 11 ani; mi-au putrezit picioarele în opinci. 
Nu mă duc să mai iau grija mănăstirii, tocmai acum 
când este atâta de greu! Lăsaţi-mă să mă gândesc!" 

Şi a zis Casian: „L-am luat prea repede. Lasă-1 
să se gândească! Şi cât să te gândeşti?" „Lăsaţi-mă o 
lună!" Şi n-au avut răbdare o lună. Eu i-am scris 
părintelui Paisie la Cozancea, care m-a crescut. Eu 
din '24 am fost la Cozancea, am fost la oile 
mănăstirii cu Gherasim, fratele meu cel mai mare; 
cinci ani am stat la Cozancea până ce am venit aici. 

Părintele Paisie era atunci acolo. Nu era venit 
încoace. El a venit aici în '48 cu Chirii Şaramet. Şi 
bătrânul atâta mi-a scris, două-trei rânduri: „Dragul 
tatei, să fii ca şi cum n-ai da şi ca şi cum n-ai lua! 
Nu te bucura când te-or pune, nu te supăra când 
te-or scoate!" 

Când a venit cartea poştală, au venit de la 
cancelarie: „Ei, te-ai gândit?" „Da". Mi-am luat 
cojocul, aveam un cojoc din şapte piei. Cu acela am 
stat şi prin pădure, pe unde am mers. Şi aveam un 
bordei mai sus de bucătăria de vară. Era o căsuţă de 
plop făcută de mine şi de Visarion Prepeliţă, cu două 
chiliuţe. Am făcut-o noi când a ars mănăstirea. 






Acolo ne-a bătut Baltă pe amândoi. Vai, câte am 

păţit! 

Când m-am dus acolo, mă trezesc cu birou, 

călimări, ştampile; le-au adus pe capul meu acolo, că 

n-aveau unde, că mănăstirea era arsă. 

Şi au venit de la Neamţ acei mari cu aceia de 
aicea şi mie mi-au dat ajutor pe Pr. Casian (Onufrie) 
paraclisier, care-i la «Piciorul Crucii», pe părintele 
Calinic Lupu econom şi alţii. 

Mai staţi dacă vreţi, că nu v-am chemat eu; v-a 
chemat Maica Domnului. Acesta-i semn că nu mai 
am mult de trăit. Mă duc... 

- O să venim şi la anul şi la celălalt an... 

P. C. - Aţi venit să vă luaţi rămas bun de la 

moş Costache. , . 

- Nu ne lăsaţi sărmani! Mai staţi cu noi, părinte! 
P. C. - Mâine-poimâine plec. 

- Să trăiţi mulţi înainte! 

P. C. - Dar nu-i o fericire mulţi înainte. O 
fericire e să avem o picătură de milostivire înaintea 
Domnului când ne-om da duhul şi când vom sta la 

judecată. . 

- Este cum vrea Domnul, nu cum vreţi sfinţia 

voastră. 

P. C. - Dragul mamei, cum vă văd aici, să va 
văd în Rai, cu părintele stareţ, cu părintele 
Vartolomeu şi cu toţi călugării... 

- Cu sfinţia voastră în frunte. 

P. C. - ...să ne bucurăm acolo. Mila Prea 
Sfintei Treimi să fie cu noi. Păziţi-vă viaţa curată, să 
aveţi frica lui Dumnezeu, să vă spovediţi curat, să 
faceţi ascultare cu dragoste, păziţi-vă, mamă, de 

prietenia cu cei răi, că mâine plecăm. Şi Mântuitorul 
spune în Evanghelie aşa: Privegheaţi şi vă rugaţi, că 
nu ştiţi ziua nici ceasul. Nu ştim când plecăm, dar 
plecăm, că nimeni nu rămâne aici. 

Părinte stareţ, vă mulţumesc din toată inima! 

- Sărut mâna. Prea Cuvioase! Să vă dea Dum- 
nezeu sănătate şi noi vă pomenim la toate rugăciunile! 



ÎN DIALOG CU CREDINCIOŞII 



P. C. - Dar de pe unde sunteţi, mamă? 

- De \a Paşcani, Piatra, Piteşti, Buhuşi, 
Oradea, Constanţa, Bacău. Botoşani. 

P. C. - Botoşani. Care-i din Botoşani? 
Mânca-v-ar raiul! Botoşanii mei. Eu sunt din Botoşani. 
Au ajuns şi de acolo. Dar mata de unde eşti? 

- De la Rădăşeni. 

P. C. - Rădăşeni? Ăhăi, rădăşenii noştri care 
au făcut mănăstire după ce a ars. Ei sunt ctitori mari 
aici. Costache Sofica, Vasile Sofica, Costică Gorea, 
Ion Amariei, Costică Buhlea, Costache Manolache, 
Amariei Neculai. Da, erau mulţi săracii. Au venit 
rădăşeni mulţi aici. Era şi unu Gheorghe Andron. 
Da, săracii! Dar câţi n-au fost. Nu-i mai ţin minte. 

Când au văzut că vin ruşii, au adus vreo 5-600 
de oi aici şi au făcut stână aici pe moşia mănăstirii, 
şi vreo 2-300 de vite mari. Au adus vreo 10 femei şi 
au făcut o bucătărie aici, pentru ca să aibă aceia 
mâncare. A dat Dumnezeu că frontul s-a mutat la 
Iaşi şi apoi s-au întors înapoi şi au scăpat. Dar au 
vărat oile aici până toamna. Săracii! 

Au venit rădăşeni. mulţi. Oameni credincioşi. Şi 
acum aveţi un preot foarte bun acolo. Părintele 
Irimescu. A fost la mine aici. Foarte bun preot. Să-i 
transmiteţi multe închinăciuni de la Părintele Cleopa. 

Eu am slujit la biserica aceea unde era părintele 
Haralambie pe vremuri. Am slujit la hram. Şi am 
ieşit cu Sfântul Potir până la poartă; atâta lume era. 
Mi-aduc aminte. Un popor credincios. Da, săracii! 
Unde-or fi aceia pe care i-am cunoscut? 

Când am făcut paraclisul acesta nou, ei ne-au 
ajutat foarte mult. Că banditul Baltă a dat foc 
mănăstirii şi a ars şi paraclisul cel vechi, care era 
unde-i aghiazmatarul acum. 

Şi să vedeţi o minune când a ars paraclisul. 
Părintele Ioanichie adusese din Ierusalim, de când a 
fost el, sfintele moaşte a doi sfinţi: Vartolomeu şi 
Varnava - într-o cutiuţă de aur, şi erau cusute în 
poala sfintei mese la paraclis. Când a luat foc 
paraclisul, nimeni nu a avut curaj să se bage. 
Paraclisul era din lemn. Aţi apucat paraclisul vechi? 

- Era acoperit aşa ca o casă. 

P. C. - Ca o casă, da. Şi nimeni n-avea curaj. 

Dar s-a băgat unul, Gheorghiu de la Filioara, şi a 

luat cât a putut lua. Avea băiatul la oi aici. A luat 

Evanghelia şi ce-a mai putut lua de pe sfânta masă şi 

a ieşti. 

însă sfintele moaşte au ieşit singure. Cine ştia 

că sunt cusute în poala Sfintei Mese? Stareţul, vai de 

capul lui, că era cu capul legat, era gata. Şi numai 

văd că lângă Gheorghiu cade o cutie legată cu o 

cordică de mătase roşie. El n-a ştiut ce-i. Le-a luat şi 

le-a pus în brâu. Dar Nectarie Pintilie era meşter: 

„Moşule, ce-ai acolo?" „A căzut o cutie". A văzut 
că era zvârlită. Când a căutat, erau sfintele moaşte. 

Ei, când a aflat bătrânul că au ieşit sfintele 
moaşte, stareţul s-a rugat şi i le-a dat înapoi lui. 
Nectarie Pintilie le păstra acelea să facă o mănăstire 
tocmai la Piatra Craiului, de unde era el. 

Iar acum, după război, am făcut paraclisul nou 
şi mult ne-au ajutat rădăşenii. Eu am zis să punem 
un podeţ de scânduri sub paraclis, că acolo unde-i 
altarul este cu vreo trei metri mai sus şi era gol 
dedesubt. Dar Costache Sofica a zis: „Părinte, nu 
facem aici puşcărie, ci biserică. Dacă stau călugării, 
săracii, iarna când-i ger, şi-i gol dedesubt, îi 
caliceşte la picioare. Trebuie să nisipim". Dar zic: 
„Cum să nisipesc atâta pământ?" „Lasă că vin eu cu 



oameni". 



A venit cu vreo 60 de căruţe din Rădăşeni. 
S-au apucat şi au săpat un dâmb acolo cu iarbă. 
Când au săpat au dat de casa de apă tocmai de la 
1821. Erau burlane de acelea mari. Ei au cărat 
pământ; o grupă săpa, o grupă aducea. Au zis să le 
ţin predică şi la aceia care sunt în biserică şi la aceia 
de pe câmp. 

Săracul Costache! A nisipit toată mănăstirea. 
Ce credincios a fost! Oare mai are vreun copil? 

- Are în casă un nepot înfiat. 

P. C. - Nepoţi. Dar pe Vasile Sofica l-aţi 
cunoscut? 

- Sofica Vasile este vecin cu mine. 

P. C. - Şi el este ctitor mare aici. Bieţii 
rădăşeni! Da, nu-i pot uita, că au ajutat mult aici. 
Cel mai mare ctitor din Rădăşeni a fost Gherasim 

Câmpanu, care a murit la Slatina. A vândut casa şi 
pământul şi a dat toţi banii aici. Are o singură fată. 
O chema Catinca. Numai atât a avut, copila aceea. 
Gherasim a dat aici mii, cum era pe atunci. A tăcut 
catapeteazma, a fiteu-t cheltuială mare, a făcut biseri- 
ca II avem ctitor aici. Am fost la înmormântarea lui. 
Ei au fost şi în timpul refugiului. Când au 
văzut că vin ruşii, erau aici la noi vreo 60 de familii. 
Au avut bucătăria lor, au făcut bucate, au făcut totul. 
Au spus: „Nu necăjim călugării, să ne facem ale 

noastre toate". 

Se temeau că vor veni ruşii. A dat Dumnezeu 
că n-au ajuns până aici. Bieţii rădăşeni, săracii! 

- Părinte Cleopa, ce este cu „Oastea 

Domnului"? 

p. C. - Cine spune că-i în Oastea Domnului, 

întreabă-1: „Măi, tu mergi la biserică? Te 

mărturiseşti, posteşti posturile? Crezi in preoţi, in 

icoane, în cruce, în Biserică?" Dacă-1 vezi că merge 

la biserică, atunci este ostaşul Domnului. 

A venit un preot la mine şi mi-a zis: „Părinte, 
am avut tot satul în «Oastea Domnului» şi toţi au 
trecut la penticostali. Am rămas numai cu zece 
familii ortodoxe". Iată cum s-au rupt de Biserică şi 
s-au făcut pepinieră de sectari. 

- Părinte, cineva este vecină cu o sectantă. Ce 

poate să facă ca s-o ajute? 

P. C. - S-o îndemne pe sectantă să se ducă la 
biserică, să se mărturisească la preot şi să se dezlege 
de sectă, că dacă moare aşa, se duce în fundu 
iadului. Biserica este trupul lui Hnstos şi cap al 
Bisericii este Hristos, cum spune la Tesaloniceni. 

Cine se desparte de Biserică, de Hristos - capul ei - 
se desparte. 

- Dar ei nici nu vor să audă. 

P. C. - Poate să n-audă, se duc în fundul 
iadului. 

- Părinte, cum va pune antihrist pecetea 
oamenilor? 

P. C. - Când vei vedea pe vreunul că nu face 
cruce, fugi că pe acela este pusă pecetea; este 
pecetluit nevăzut. El nu ştie. Este lucru nevăzut al 
satanei. Cum îl auzi că zice să nu te închini la cruce, 
acela are pecetea. Este pecetluit de antihrist. Care îl 
auzi că spune: nu te închina la icoane, nu crede în 
preot, nu merge Ia biserică, acela are pecetea pe 
frunte. Fugi de acela, că-i întunecat. Aşa-i acum. Că 
acum sunt creştini bine lămuriţi, care au citit şi 
cunosc, dar sunt unii, săracii, care nu ştiu şi cad 
victimă Ia aceştia. 

La noi în ţară avem cei mai mulţi sectari în 
nordul Bucovinei, pe la Falcău, Straja, pe acolo, la 
Vicov, şi în nordul Ardealului, în Ţara Crişului, 
acolo prin Banat. în Muntenia, Oltenia şi Moldova şi 
Bucovina de sud este curată credinţa. 

Unde au apucat a intra sectele, acolo au făcut 
mari ravagii. Dar oamenii care sunt credincioşi se ţin 
de Biserică, nu merg după toţi nebunii. Nici nu-i 
primesc în casă, că aşa spune Sfântul Ioan 
evanghelistul în epistola a III-a sobornicească: nici în 
casă să-i primeşti, nici de vorbă cu ei să stai. Clar. 
Nu vorbiţi! 

Când vei vedea câte unul de acesta că spune: 
„Te faci martorul lui Iehova?" Să-i spui: „Piei, 

satană, dinaintea mea! Du-te de aici, diavole 
împeliţat! Cine satana te-a adus aici să mă desparţi 
de Biserică?" Fă cruce şi fugi de ei. 

- Prea Cuvioase, dar pentru copii la şcoală ce 
I rugăciuni să facem pentru luminarea minţii? 

I P. C. - Da. Cea mai de folos este Psaltirea. 

I Psaltirea este insuflată de Duhul Sfânt. Auzi ce 

I spune Sfântul Vasile cel Mare: „Psaltirea este 
soarele Bisericii, şi mai bine să stea soarele din 
călătoria sa, decât să stea Psaltirea de a se citi în 

I casele creştinilor şi-n biserică". Psaltirea este plină 

I de Duhul Sfânt. 

- Prea Cuvioase, dacă cineva a murit 
I nespovedit şi neîmpărtăşit ee mai poate face? 

1 P. C. - Dacă a murit nespovedit de mult şi 

1 neîmpărtăşit, nu-1 mai poţi scoate. 

I - Şi dacă lotuşi se zbate în boală şi /ace mult 

| pe patul spitalului şi nu primeşte preotul şi pe 
Dumnezeu îl înjură, cum îl putem ajuta? 
| P. C. - Trebuie să se ducă să-i spună să se 

spovedească. Dacă moare nespovedit, este cum ar 
muri nebotezat. Nu-1 mai poţi scoate niciodată. Vă 
spun cum e drept, de ce să vă mint? Şi de aceea, 
când veţi vedea pe cineva bolnav în casă, să aduci 
întâi preotul să-1 spovedească curat. Că dacă moare 
omul spovedit curat, chiar de-ar merge în iad. 
Biserica îl poate scoate în şase săptămâni. 

- Părinte, sora mea cu soţul ei, cumnatul meu, 
şi copilul au murit de moarte năprasnică într-un 
accident de maşină. Au fost spovediţi şi împărtăşiţi şi 
iubitori de Dumnezeu. 

I P. C. - Dacă au fost spovediţi şi împărtăşiţi, 

ferice de ei. S-au dus în Rai. De aceea a lăsat prea 

bunul Dumnezeu între noi şi El taina spovedaniei. A 
ştiut că o să greşim. Şi a lăsat taina aceasta a 
spovedaniei, că tot ce va lega preotul pe pământ să 
fie legat şi în cer şi tot ce va dezlega preotul pe 
pământ, să fie dezlegat şi în cer. Este ferice de cel ce 
moare spovedit. 

Dar când auzi pe-un om care nu s-a mărturisit 
toată viaţa, acela-i om? Acela-i drac! Cum a trăit el 
o viaţă întreagă şi nu a avut grijă de suflet? Sufletul 
este mai scump decât toată lumea. Preţul şi valoarea 
sufletului nostru nu 1-a pus un prooroc sau înger sau 
un apostol. L-a pus însuşi Dumnezeu Cuvântul când 
a zis: Ce va da omul în schimb pentru sufletul său? 
Măcar de-ar câştiga toată lumea nu poate cumpăra 
un suflet. Aşa-i de scump sufletul nostru. De aceea 
diavolul bate război să-1 ia prin păcat. 

- Părinte, dacă există certuri între vecini, ce 
rugăciuni trebuie să facem să fie pace? 

P. C. - Mai întâi să-i mărturisească un 
duhovnic bun. N-au voie să ţină supărare până la 
apusul soarelui. Ai auzit ce spune Apostolul: Soarele 
să nu apună intru mânia voastră. Dacă s-a întâmplat 
o sfadă între tata şi mama, sau ginerele sau nora, sau 
frate sau sora, tot atunci: „Iartă-mă, mamă! Iartă-mă, 
tată! Iartă-mă, cutare!" Tot atunci să te împaci cu 
toţi! Că dacă. Doamne fereşte, mori şi nu te-ai iertat, 
mergi în fundul iadului. 

- Părinte, la cât timp trebuie să ne împărtăşim? 
P. C. - Dacă nu eşti oprit de duhovnic, dacă 

n-ai impedimente canonice, ar fi bine măcar o dată 
pe lună să vă împărtăşiţi. 

- Nu săptămânal? 

P. C. - Nu. Măcar o dată pe lună. Care are 
impedimente, nu se poate apropia zeci de ani. 
Doamne fereşte! O femeie care a făcut un avort, 
numai un avort, 20 de ani nu se poate împărtăşi, 
după canoanele Marelui Vasile. Una care a trăit 
necununată măcar o săptămână cu bărbatul ei, 15 am 

nu se poate împărtăşi. 

- Dar ne-am împărtăşit, părinte, că preotul 

nostru ne-a dat voie. 

P. C. - Dar i-ai spus ce-ai făcut? 

- I-am spus. 

I P. C. - Se împliniseră 20 de ani de când n-ai 

mai făcut? 

- La noi, la bisericile de mir, spune 7 am. 

P. C. - Cum 7 ani? Să-ţi arăt eu Dreptul 

Canonic. 

- La trei ani mi-a dat împărtăşanie. 

P. C. - Ţi-a dat împărtăşanie? Apoi ai luat spre 

osândă. Ferească Dumnezeu! 

- Nu prea ne dau canoane preoţii la oraş. De 

aceea venim şi noi aici. 

P. C. - Ferească Dumnezeu! Vrei să ai canon 
în iad? Ai văzut călugărul Andrei? Făcea canon 

pentru cei din neamul lui. 

- Dacă ne-am luat în căsătorie doi veri de-al 

doilea, este păcat? 

P. C. - Cine s-a luat neamuri în căsătorie, veri 
al doilea, 11 ani sunteţi opriţi de la împărtăşanie. 
Veri de-al doilea, sunt gradul şapte. Veri întâi sunt 

opriţi 15 ani. 

- Dar n-am ştiut că-i păcat. 

P. C. - Degeaba îmi spui mie. Du-te Ia un 
episcop sau desfaceţi nunta. 

- Dar care trăiesc necununaţi, cum pot fi 
ajutaţi? 

P. C. - Care trăiesc necununaţi, trăiesc în 
preacurvie. 15 ani nu se pot apropia de Sfintele 
Taine. 

- Dar care, cununat fiind, trăieşte cu soţia lui 
în Postul Mare, ce canon are? 

P. C. - Dacă-i în Postul Mare este oprit 4 ani 
de împărtăşanie. 

- Părinte, dacă copilul meu este zămislit în 
Postul Paştelui, ce canon trebuie să facem? 

P- C. - El n-are nici o vină. N-are nici un 
păcat. Părinţii Iui. 

- Dar noi, părinţii Iui, ce canon trebuie să 
facem? 

P. C. - Părinţii trebuie să se ducă la 
mărturisire Ia un duhovnic iscusit, să spună că au 
greşit în Postul Mare. Copilul n-are nici o vină. 

- Părinte, dar slujba Sfântului Maslu pentru ce 
se face? 

P. C. - Sfântul Maslu este întemeiat tot de 
Mântuitorul prin Sfinţii Apostoli. Este cea mai 
puternică slujbă pentru sănătate, prin care dobândim 
şi iertare de păcate. Dar nu-ţi ajută dacă nu eşti 
spovedit. Pentru că Sfântul Maslu este taina a cincea, 
iar spovedania este taina a patra de la Botez. De 
aceea vă rog să aveţi mare grijă, când se 
îmbolnăveşte cineva s-aduceţi repede preotul să-I 
spovedească curat. Că dacă moare curat spovedit, 
chiar de merge în iad - poate are păcate grele şi nu 

poate să se ducă în rai -, dar Biserica îl poate scoate 
şi în şase săptămâni, prin 40 de panacizi şi părticele 
sau 40 de liturghii. Că fiecare părticică reprezintă 

acel suflet. 

- Părinte, dacă cineva înainte de moarte s-a 
spovedit şi totuşi i-au rămas nespovedite nişte păcate 
mari, ori a uitat, ori n-a ştiut. 

P. C. - Atunci fuga repede la biserică, pune-i 
40 de panacizi cu dezlegări. Că la o panacidă sunt 
nouă dezlegări. Şi în şase săptămâni se fac 40 de 
panacizi cu dezlegări. Şi are şi cel ce a murit săracul 
40 de zile şi cu cât a mai făcut şi el canon şi cu cât îl 
ajută Biserica, îl scoate din muncile iadului. 

- Dar dacă nu s-au putut face panacizile chiar 
atunci în 40 de zile după ce-a murit, putem să le 
facem după aceea? 

P. C. - Oricând, dar să le faci, să nu rămână 
nefăcute. 

- Părinte, dacă cineva a murit spânzurat sau 
înecat, şi dacă e trecut aici, dacă-i dezgropat la şapte 
ani e bine? îşi revine sufletul Iui? Are ceva plată? 

P. C. - Poţi să-I dezgropi de 70 de ori câte 
şapte, tot în iad stă, dacă s-a spânzurat. Numai dacă 
ar fi fost nebun. Care-i stricat de minte, dacă şi-a 
făcut seama, nu i se socoteşte păcatul, că n-a ştiut ce 
face. Dar dacă a fost beat sau cu ambiţie de-a lui, s-a 
dus pe veci în fundul iadului. Aşa-i, mamă. Bine că 
întrebaţi. 

Spovedania este al doilea botez. De aceea vă 
spun, să nu lăsaţi timpul să treacă fără să vă 
spovediţi. 

- Dacă avem necazuri şi lipsuri în casă, ce 
trebuie să facem? 

P. C. - Dumnezeu, dacă faci rugăciune, de 
toate celelalte poartă grijă pentru tine. Ai să ai şi 
bani şi avere şi sănătate. Toate au să-ţi meargă bine, 
fiindcă te rogi la Acela care poate toate şi ştie toate. 
Iar acel ce lasă rugăciunea şi fuge după treabă, îi 
bucură pe draci. 

Sfânta rugăciune este hrana sufletului. Vreau să 
vă spun că întotdeauna când nu puteţi zice o 
rugăciune lungă, un acatist, o catismă Ia Psaltire, 
ziceţi rugăciunea minţii: „Doamne Iisuse Hristoase, 
Fiul lui Dumnezeu, miluieşte-mă pe mine păcătosul 
sau păcătoasa!" Aşa, mamă. Când nu veţi avea altă 
rugăciune la îndemână, aceasta s-o aveţi totdeauna. 

- Părinte, dacă nu te scoli la miezul nopţii, dar 

stai până Ia ora 12, este primită rugăciunea? 

P. C. - Este primită. Este primită şi dacă nu te 
culci. 

- Stau până mai târziu şi îmi fac rugăciunea 
atunci la 12. 

P. C. - Da, mamă. Fă rugăciunea. Dacă stai 
mai mult fă rugăciunea şi când te-ai culcat dormi 
până dimineaţă. Fă seara mai mult. Măcar seara să 
faci două ore. Că dacă faci rugăciunea spre somn şi 
faci al doilea paraclis al Maicii Domnului, seara, ai 
exact o oră; şi dimineaţa dacă faci rugăciunile 
dimineţii clar, frumos, şi acatistul Maicii Domnului, 
îi tot o oră. Maica Domnului este mama noastră din 
cer şi de pe pământ. Totdeauna acatistul ei să nu vă 
rămână! Dimineaţa acatistul şi seara Paraclisul. 

- Părinte, dar dacă lucrăm ceva cu mâinile şi 
zicem rugăciunea în gând, este primită? 

P. C. - Dacă lucrezi şi ai rugăciunea în minte 
este bun. Ai şi partea Martei şi a Măriei. Trupul este 
Marta, îl pui la treabă, iar Măria este sufletul, eşti cu 
gândul la rugăciune la Mântuitorul. 

Ai văzut că Mântuitorul a mustrat-o pe Marta? 
S-a dus în casa lor, Marta şi Măria, două surori. 
Măria s-a pus în genunchi la picioarele Domnului şi 
asculta cuvintele Lui. Marta pregătea de mâncare, să 
facă treburi, să pună castroane, şi a văzut că nu 
poate dovedi. Poate Mântuitorul mai avea şi un 
apostol, doi cu Dânsul. Doamne, dar nu socoteşti că 
sora mea m-a lăsat singură ca să slujesc? Zi-i ei 
să-mi ajute! 

Iar Măria stătea în genunchi la picioarele Lui. 
Şi i-a zis Mântuitorul Martei: Marto, Mano, te 
grijeşti şi spre multe te sileşti, ci un lucru trebuieşte. 
Măria partea cea bună şi-a ales, care nu se va lua 
de la dânsa! Ea stătea la rugăciune la picioarele 
Mântuitorului. 

Aşa şi voi. Să nu faceţi numai ca Marta. Când 
munceşti şi faci rugăciunea, ai şi Marta şi Măria; le 
ai pe amândouă. Dar când faci numai treabă şi nu 
faci rugăciune deloc, eşti Marta tot timpul. 

- Uneori zic psalmul 50, e bine? 

P. C. - Psalmul 50 este bun. Pentru cei 
bolnavi şi bătrâni care nu pot să se ducă la biserică 
sau nu pot lucra, psalmul 50 ţine loc de 25 de 
metanii. Sunt bolnavi săracii. Pot să-1 zică culcaţi pe 
pat. îl zice de două ori are 50 de metanii. II zice de 
patru ori are o sută de metanii. Da, că Dumnezeu 

ştie care om nu poate să meargă la biserică, dar 
rugăciunea i-o cere, că aceea o poate zice. 

Ai văzut împăratul Iezechia, în Biblie? Era un 
împărat foarte credincios şi a trăit mult, dar când a 
îmbătrânit, a slăbit tare! Poate să fie un milion de 
doctori, când să te duci, te duci. Crezi că viaţa 
noastră este în mâna doctorilor? Şi au venit la el mai 
mulţi. Omul când este bolnav, săracul, nu se poate 
întoarce singur. Trebuie să-1 ajuţi. Şi au plecat de la 
el toţi doctorii şi el a rămas acasă. Şi cum era slab 
aşa, a încercat să se întoarcă cu faţa la perete, o 
dată, de două ori. Dar n-a putut. Şi atunci cu lacrimi 
în ochi a oftat din adâncul inimii: „Doamne, 
Doamne, adu-ţi aminte că te-am iubit din tinereţile 
mele şi nu mă lăsa!" 

Ai auzit? Cu lacrimi în ochi s-a rugat. El a fost 
credincios din tinereţe. Şi aude un glas tot atunci: 
„Pentru aceste cuvinte îţi mai dau 15 ani de viaţă!" 
Ai văzut cât poate rugăciunea cu lacrimi din inimă? 
Şi s-a făcut sănătos şi a mai trăit 15 ani, pentru că 
s-a rugat nu numai din gură, ci din adâncul inimii a 
suspinat. Din adâncul inimii a zis rugăciunea. 

Dacă vezi că eşti bolnav sau bătrân, stai liniştit 
acasă, ia-ţi o cane, stai pe-un scaun, citeşte un 
acatist sau la Psaltire, că la Dumnezeu este primit. Şi 
dacă şi soţia este bătrână şi nu poate, pomeneşte-o şi 
pe ea, că ai plată. Că aceia care-s cununaţi în 
biserică, ei înaintea lui Dumnezeu nu-s doi, sunt 
unu. Un trup şi un suflet. N-ai auzit ce spune 
Apostolul Pavel? Se sfinţeşte bărbatul necredincios 
prin femeia credincioasă. Şi invers. De la cununie 
sunt un trup şi un suflet. 

- Părinte, dar dacă suntem în călătorie şi avem 
canon de făcut, ce putem face? 

P. C. - Mamă, dacă nu poţi, când mergi pe 
drum zi psalmul 50. Dacă-1 zici o dată ai 25 de 
metanii. Dacă-1 zici de două ori ai 50 de metanii. Tot 

aşa. Fă ce poţi! 

- Dacă nu putem zice psalmul 50. 

P. C. - Dacă poţi zice psalmul 50, ai 25 de 
metanii, iar dacă nu, zi Tatăl nostru, că-i primit. Da. 
Numai să zici cu toată inima. 

- Am citit că noaptea e bine să faci de 33 de 
ori Tatăl nostru, cu metanii. Se poate face mai 
devreme de miezul nopţii? 

P. C. - Se poate, şi mai de cu seară şi mai 

dimineaţă, numai să-I facă. 

- Părinte, cui trebuie să facem milostenie? 

P. C. - A venit un sărac la patriarhul 
Alexandriei, Ioan cel Milostiv: „Uite, părinte, aşa, 
am fost corăbier, s-a rupt corabia şi s-a înecat atâta 
şi am pierdut atâta.. A* îi zice ucenicului: „Du-te, 
fiule, şi-i dă 1000 de galbeni din casieria bisericii!" 
Era acolo un vas unde se ţinea vistieria bisericii. 

Se duce mai încolo săracul şi se îmbracă cu altă 
haină şi vine iarăşi: „Am fost aşa şi m-au prădat 
tâlharii şi m-au bătut şi am rămas sărac". „Du-te, 
fiule, şi-i dă 500 de galbeni!" 

Se duce mai încolo şi ia altă căciulă, alţi 
bocanci, cutare şi vine iar: „Uite am fost aşa şi aşa şi 
am avut negustorie cu unul şi mi-a luat banii şi s-a 
dus, cutare, şi m-a lăsat sărac şi n-am cu ce mă 
întoarce acasă...". „Du-te, fiule, şi-i dă!" Dar 

ucenicul zice: „Părinte, bagă de seamă! Acesta-i tot 
acela de dimineaţă!" „Du-te, fiule, şi-i dă!" 

„Părinte, dar îi tot acela, îşi schimbă hainele şi 
bocancii. II cunosc după ochi. îi tot acela!" „Du-te, 
fiule, nu cumva să fie Hristos! Mai dă-i acum 50 de 
galbeni!" 

Când a vrut să-i dea, i-a zis săracul ucenicului, 
un diacon din palat: „Ia stai, măi băiete! Spune Ia 
episcopul vostru: fiindcă m-a miluit azi de trei ori - 
cine pe săraci ajută, cum zice, pe Dumnezeu 
împrumută - şi fiindcă de trei ori am fost şi 
totdeauna ţi-a spus să-mi dai şi nu m-a judecat, 
spune-i că am să-i dau atâta avere, că n-are să mai 
poată împărţi cât am să-i trimit eu", şi nu I-a mai 
văzut. Era Mântuitorul. 

Şi a doua zi soseşte o corabie de la Roma 
încărcată cu grâu şi cu altele şi peste o mie de grivne 
de aur. O grivnă de aceea avea cât un ţuhal de 
galbeni. Nu a trecut corabia aceea de la Roma, vine 
altă corabie, din altă parte. Şi a pus Sfanţul Ioan la 
episcopie preoţi să împartă milostenie zi şi noapte. 
Nu puteau dovedi aceia cât venea, că el dădea şi s-a 
pus Ia întrecere cu Dumnezeu: „Ia să vedem, ai să 
mă întreci Tu pe mine, cât pot eu să-ţi dau Ţie!" De 
aceea îi spune Sfântul Ioan cel Milostiv. 

Dar eu dacă va veni unul de două ori, îl 
ocărăsc: „Fugi de aici, că ţi-am mai dat!" Vin ţigani 
de ăştia. Şi eu Ie spun: „Ia zi, măi, cum zic eu: 
«Cum nu-i răchita pom, aşa nu-i ţiganul om!»" Că 
ăştia cer mereu. Dar Ie dau câte ceva. Dar 
Varsanufie are ciudă: „Măi, dar a mai fost!" „Lasă-1, 
măi!" 






- Părinte, dar fumează, bea, dă în cap la altul, 

fură... 

P. C. - Stai, stai, măi Ioane, măi, mânca-te-ar 
Raiul să te mănânce! Cine te-a pus judecător pe tine 

peste ţigani? 

- Dar nu face voia Iui Dumnezeu! 
P. C. - N-am eu treabă! Nu, nu, nu. 

- Să-1 iubeşti pe cel de o credinţă cu tine mai 

întâi! 

P. C. - Nu, nu, nu, nu... Nu de-o credinţă cu 

tine. Tot omul din lume este aproapele nostru. Ai 

văzut Evanghelia cu samarineanul milostiv? Cine a 

făcut milă cu cel căzut? Acela de o credinţă cu el? 

Un samarinean, care era păgân. Tot omul din lume, 

tot care poartă trup ca şi noi e-aproapele nostru. N-ai 

voie să-1 judeci. Poţi să-1 vezi că face orice. Dă-i, că 

tu nu-i dai lui, îi dai lui Hristos! Ce zice? întrucât aţi 

făcut unuia din aceşti fraţi ai mei, prea mici, Mie 

mi-aţi făcut. Ce am eu grijă că el îi curvar sau îi 

beţiv, cutare? 

- Dar dacă cu banii aceia cumpără ţigări şi 

băutură? 

P. C. - Treaba iui. Nu l-ai pus tu. Tu i-ai dat 
ca să mănânce, să se îmbrace. Asta-i treaba lui mai 

departe ce face. 

- Nu iei parte la păcatul lui? 

P. C. - Nu iei pane. Ai văzut când vine Petru? 
Petru era cel mai iubit, că-L iubea tare pe Hristos, 
dar s-a lepădat de trei ori. Ioan Evanghelistul era 
foarte iubit. El nu s-a lepădat deloc. Era prieten şi cu 
arhiereul. Şi vine Petru, care era râvnitor groaznic 
pentru Hristos, şi a zis: ...măcar toţi de s-ar lepăda, 

eu nu mă lepăd. Avea încredere în sine. Amin zic fie. 
Petre, înainte de a cânta cocoşul de două ori, de trei 
ori te vei lepăda de Mine, fiindcă ai încredere în 
tine, că tu eşti straşnic. Pentru mândrie, ca să-1 
smerească. Şi a ieşit afară şi a plâns cu amar când a 
cântat cucoşul. Lacrimile acelea l-au restabilit în 
harul lui Dumnezeu, că i-a părut rău. 

Dar zice: Doamne, de câte ori voi ierta pe 
fratele meu într-o zi? Până la şapte ori? A răsturnat 
părerea lui Petru: Nu zic ţie. Petre, până la şapte 
ori, până la şaptezeci de ori câte şapte, într-o zi. De 
7000 de ori să-I ierţi. Na! Vezi că mila lui 
Dumnezeu n-are margini. „Nu că l-am iertat o dată 
şi iar face rău!" Ia să vezi, l-am iertat de 7000 de ori 
într-o zi? 

Aşa că Dumnezeu miluieşte fără margini, că 
n-ar mai ţinea El lumea asta, câte răutăţi sunt pe 
pământ. Doar din dragoste a făcut-o, din milă. Nu 
L-a pus nimeni. Şi are atâtea popoare care nu-L 
cunosc. Peste un miliard de budişti, chinezi care se 
închină lui Buda, marele vrăjitor blestemat. 

Ai India care se închină Iui Brahma, China şi 
Japonia se închină la nişte draci de vrăjitori. Un 
popor de 140.000.000 se închină la draci şi nu-i 
pierde. De ce nu-i pierde, măi? Şi China cu peste un 
miliard de budişti, se închină la draci, de ce nu-i 
pierde? 

Dar noi n-am fost păgâni? N-am fost mii de ani 
păgâni? Şi mai mult. Atunci cu colonizarea Daciei 
ne-am încreştinat, iar alte popoare şi mai târziu. 
Dumnezeu aşteaptă îndelung: ...şi alte oi am, care 

nu-s din staulul acesta. Şi pe acelea Mi se cade a le 

aduce. 

- La cine se referă aici? 

P. C. - La popoarele care n-au venit încă la 
credinţă. Dar de ce-i ţine? Ştii de ce-i ţine? Cei ce 
n-au lege, din fire fac ale legii, zice Apostolul 
Pavel. Ştiţi voi cum este în China? Dacă pleacă tatăl 
de acasă, lasă pe băiatul cel mai mare în locul lui, şi 
dacă ceilalţi nu l-or asculta, când vine acasă le ia 
viaţa. Atâta disciplină e-acolo. Dacă o fată a prins-o 
că a căzut până la căsătorie, o spânzură. Şi n-au 
lege. Cei ce n-au lege, din fire fac ale legii. 

Da. Aceasta pentru că Dumnezeu va judeca 
toată lumea după patru legi. Prima lege pe care a 
dat-o Dumnezeu de obşte şi la chinezi şi la indieni şi 
la japonezi şi la turci şi la noi este legea conştiinţei. 
Legea conştiinţei este glasul Iui Dumnezeu în om. 

Ai văzut ce-a spus Cain, când l-a omorât pe 
fratele lui, când l-a întrebat Dumnezeu: Cain, unde-i 
fratele tău, Abel? Dar el, în loc să zică: „Doamne, 
am greşit", a zis: Dar ce, eu am păzit pe fratele 
meu? Şi i-a zis Dumnezeu: „Glasul sângelui fratelui 
tău strigă către Mine din pământ 1 * . 

Parcă ce-i acum la Dumnezeu să întoarcă o 
împărăţie de 350.000.000 înapoi? Glasul sângelui 
acelor sute de milioane care au murit strigă din 
pământ la Dumnezeu. 

Când a venit Ioachim Fuioagă în '36 la noi, 
eram aici. Patru preoţi din Rusia au scăpat săracii 
îmbrăcaţi în haine, prin Prut. Santinela noastră i-a 
îmbrăcat repede că era rece apa. Le-au dat haine că 
mureau. Au scăpat cu viaţă şi au spus ce-i în Rusia: 

- 140.000 de călugări împuşcaţi; numai la Kiev 
aveau 17.000 de călugări. Cea mai mare lavră din 
lume, mama tuturor mănăstirilor - Pecersca. Dar 
câte mănăstiri au avut! 

- 75.000 de preoţi omorâţi; 

- 80 de mitropoliţi omorâţi, spânzuraţi, duşi în 
Siberia şi băgaţi în gheaţă. îi dezbrăcau cu pieile 
goale şi turna apă pe ei. Ce batjocură! în timpul lui 
Stalin. 

- 30.000 de mănăstiri şi biserici au dărâmat şi 
au stricat, au făcut cluburi şi grajduri. 

Dar cei 500.000 din armata albă care au ţinut 
cu ţarul, şi care au murit nevinovaţi, luptând 
împotriva armatei roşii, care a fost de 4.000.000! Pe 
toată au pierdut-o, nu au mai cruţat-o - când l-au 
omorât pe Ţarul Nicolae. 

Dar oare sângele acelor drepţi nu strigă la 
dreptatea cea fără margini? Şi sângele acela acum îi 
trezeşte pe urmaşii lor. Sângele acelor sfinţi, care se 
roagă la Prea Sfânta Treime: „Doamne, ai milă de 
poporul Tău, că-i popor aşa de mare! S-a slăvit 
numele Tău". 

Ştiţi voi ce mănăstiri au ei în Sfântul Munte, în 
Ierusalim? Ştiţi voi ce milostivi sunt? Ca dânşii nici 
un popor din lume n-a făcut atâta milostenie cu 
popoarele creştine. Noi ştim, că am fost pe la 
Ierusalim şi prin Sfântul Munte. 

Au venit doi arhimandriţi acum de la Moscova; 
unul Longhin şi unul Eufrosin. Au venit aici, am stat 
de vorbă cu ei. Ce bucurie la dânşii! 

Câtă bucurie, când se trezesc ei, săracii! 

Mânca-v-ar raiul! 

